USA Archives - British Kairali\nയു.എസ്.എ: പുതിയ സമൂഹ മാധ്യമ സംരംഭവുമായി മുന് അമേരിക്കന് പ്രസിഡന്‍റ് ഡൊണാള്‍ഡ് ട്രംപ്\nഅമേരിക്ക : പുതിയ സമൂഹ മാധ്യമ സംരംഭവുമായി മുന് അമേരിക്കന് പ്രസിഡന്‍റ് ഡൊണാള്‍ഡ് ട്രംപ്. ട്രൂത്ത് സോഷ്യല് എന്നാണ് കമ്ബനിയുടെ പേര്. ട്രൂത്ത് സോഷ്യലിലൂടെ ഉടന് തന്നെ സത്യം പുറത്തുവിടുമെന്ന് ട്രംപ് അറിയിച്ചു. ട്രംപ് മീഡിയ ആന്‍റഡ് ടെക്നോളജിയുടെ ഉടമസ്ഥതയിലായിരിക്കും ട്രൂത്ത് സോഷ്യല്. വന്‍കിട മാധ്യമങ്ങളെ നേരിടാനാണ് സ്വന്തമായി സോഷ്യല് മീഡിയ പ്ലാറ്റ്ഫോം ആരംഭിക്കുന്നതെന്ന് ട്രംപ് പറഞ്ഞു. അടുത്തവര്‍ഷം ആദ്യം ട്രൂത്ത് സോഷ്യല് രംഗത്തെത്തും. തിരഞ്ഞെടുപ്പ് ഫലം അട്ടിമറിക്കാന് അനുയായികള് […]\nയു.എസ്.എ: മനുഷ്യശരീരത്തിലേക്ക് പന്നിയുടെ വൃക്ക വിജയകരമായി മാറ്റിവച്ച് അവയവ മാറ്റ ശസ്ത്രക്രിയാ രംഗത്ത് വിപ്ലവകരമായ ചുവടുവെപ്പുമായി യുഎസ് ഡോക്ടര്‍മാര്\nന്യൂയോര്‍ക്: മനുഷ്യശരീരത്തിലേക്ക് പന്നിയുടെ വൃക്ക വിജയകരമായി മാറ്റിവച്ച് അവയവ മാറ്റ ശസ്ത്രക്രിയാ രംഗത്ത് വിപ്ലവകരമായ ചുവടുവെപ്പുമായി യുഎസ് ഡോക്ടര്‍മാര്. ന്യൂയോര്‍ക് നഗരത്തിലെ എന് വൈ യു ലാംഗോണ് ഹെല്‍ത് എന്ന ആശുപത്രിയിലാണ് പരീക്ഷണ ശസ്ത്രക്രിയ നടത്തിയത്. വൃക്കദാതാവായ പന്നിയുടെ ജീനുകളില് മാറ്റം വരുത്തിയതിനാല് സ്വീകര്‍ത്താവിന്റെ ശരീരം വൃക്കയെ ഉടനെ തള്ളുന്നില്ല എന്നതാണ് ഈ ശസ്ത്രക്രിയയുടെ വിജയം എന്നാണ് ആശുപത്രി അധികൃതര് പറയുന്നത്. ഏറെക്കാലത്തെ കാത്തിരിപ്പിന് ശേഷം മനുഷ്യനില് പന്നിയുടെ വൃക്ക […]\nയു.എസ്.എ: പറന്നുയരുന്നതിനിടെ വിമാനം കത്തിയമര്‍ന്നു – അത്ഭുതകരമായി രക്ഷപ്പെട്ട് യാത്രക്കാര്\nഅമേരിക്കയിലെ ഹൂസ്റ്റണില് പറന്നുയരാന് ശ്രമിക്കുന്നതിനിടെ ചെറു വിമാനം കത്തിയമര്‍ന്നു. വിമാനത്തിലുണ്ടായിരുന്ന 21 പേരും അത്ഭുതകരമായി രക്ഷപ്പെട്ടു. പറന്നുയരാന് ശ്രമിക്കുന്നതിനിടെ വിമാനത്തില് തീ പടരുകയായിരുന്നു. ഉടനെ യാത്രക്കാരെ പുറത്തിറക്കി. നിസാരമായി പരിക്കേറ്റ രണ്ടു പേരെ മാത്രമാണ് ആശുപത്രിലേക്ക് മാറ്റേണ്ടി വന്നത്. ഹൂസ്റ്റണില് നിന്ന് ബോസ്റ്റണിലേക്ക് പുറപ്പെട്ട ഫ്ലയര് ബില്‍ഡേര്‍സ് ഉടമ അലന് കെന്‍റിന്‍റെ സ്വകാര്യ വിമാനമാണ് അപകടത്തില്‍പ്പെട്ടത്. 18 യാത്രക്കാരും പൈലറ്റടക്കം മൂന്ന് ജീവനക്കാരുമാണ് വിമാനത്തിലുണ്ടായിരുന്നത്. തീപടര്‍ന്നതിനു പിന്നാലെ അടിയന്തര നടപടികള് […]\nയു.എസ്.എ: സോഷ്യല് മീഡിയ ഭീമന് ഫേസ്ബുക്ക് പേരു മാറ്റത്തിന് ഒരുങ്ങുന്നു\nന്യൂയോര്‍ക്ക്: സോഷ്യല് മീഡിയ ഭീമന് ഫേസ്ബുക്ക് പേരു മാറ്റത്തിന് ഒരുങ്ങുന്നു. ടെക് ഭീമന് പുതിയ പേരില് റീബ്രാന്‍ഡിങ്ങിനൊരുങ്ങുകയാണെന്ന് കമ്ബനിയുമായി അടുത്ത വൃത്തങ്ങളെ ഉദ്ധരിച്ച് ‘ദ വെര്‍ജ്’ റിപ്പോര്‍ട്ട് ചെയ്യുന്നു. മെറ്റാവേഴ്സ്’ എന്ന അത്യാധുനിക സ്വപ്ന പദ്ധതി സാക്ഷാത്കരിക്കുന്നതിന്റെ ഭാഗമായി അടുത്തയാഴ്ചയോടെ പുതിയ പേര് സ്വീകരിക്കും. പേര് സംബന്ധിച്ച വെളിപ്പെടുത്തല് ഫേസ്ബുക്ക് സി.ഇ.ഒ മാര്‍ക്ക് സക്കര്‍ബര്‍ഗ് ഒക്ടോബര് 28ന് നടക്കുന്ന വാര്‍ഷിക കണക്‌ട് കോണ്‍ഫറന്‍സില് നടത്തുമെന്നാണ് വേര്‍ജ് റിപ്പോര്‍ട്ട് ചെയ്യുന്നത്. വിഷയത്തില് […]\nയു.എസ്.എ: മ്യാന്‍മര് സൈനിക ഭരണകൂടത്തിനെ ആസിയാന് സമിതിയില് കയറ്റില്ലെന്ന തീരുമാനത്തിനെ പിന്തുണച്ച് അമേരിക്ക\nവാഷിംഗ്ടണ്: മ്യാന്‍മര് സൈനിക ഭരണകൂടത്തിനെ ആസിയാന് സമിതിയില് കയറ്റില്ലെന്ന തീരുമാനത്തിനെ പിന്തുണച്ച് അമേരിക്ക. മ്യാന്‍മര് മുന് ഭരണാധികാരി ആംഗ് സംഗ് സൂകിയെ സന്ദര്‍ശിക്കാന് ആസിയാന് പ്രതിനിധികളെ അനുവദിക്കില്ലെന്ന ജനറല് മിന് ആംഗ് ഹ്ലയാംഗിന്റെ തീരുമാനത്തിന് പിന്നാലെയാണ് ആസിയാന് കടുത്ത നിലപാട് സ്വീകരിച്ചത്. ആസിയാന് സമിതിയില് മ്യാന്‍മറിനൊപ്പം ഫിലിപ്പീന്‍സ്, മലേഷ്യ,തായ്‌ലന്റ്, വിയറ്റ്‌നാം, ബ്രൂണേയ്, കംബോഡിയ,ഇന്തോനേഷ്യ, ലാവോസ്, സിംഗപ്പൂര് എന്നിവയടക്കം പത്തുരാജ്യങ്ങളാണുള്ളത്. കഴിഞ്ഞ ഫെബ്രുവരിയില് ബലപ്രയോഗത്തിലൂടെ അധികാരം പിടിച്ചെടുത്ത മ്യാന്‍മറിലെ ജൂന്റ എന്ന […]\nയു.എസ്.എ: രണ്ടു ഡോസ് കോവിഡ് പ്രതിരോധ വാക്‌സിന് സ്വീകരിച്ചവർക്ക് വ്യോമ-കര-നാവിക മാര്‍ഗങ്ങളിലൂടെ ഇനി അമേരിക്കയിലേക്ക് പ്രവേശിക്കാം\nവാഷിങ്ടണ്: രണ്ടു ഡോസ് കോവിഡ് പ്രതിരോധ വാക്‌സിന് സ്വീകരിച്ച വിദേശത്തുനിന്നുള്ള യാത്രക്കാര്‍ക്ക് വ്യോമ-കര-നാവിക മാര്‍ഗങ്ങളിലൂടെ ഇനി അമേരിക്കയിലേക്ക് പ്രവേശിക്കാം. നവംബര് എട്ടുമുതലാണ് ഇതിന് അനുമതി നല്‍കിയിരിക്കുന്നത്. യാത്രാവിലക്ക് നീക്കുന്നതുമായി ബന്ധപ്പെട്ട നയത്തിന്റെ രൂപരേഖ കഴിഞ്ഞമാസമാണ് തയ്യാറാക്കിയത്. ഇതനുസരിച്ച് വിമാനയാത്രികര്, യാത്രയുടെ മൂന്നുദിവസം മുന്‍പ് കോവിഡ് പരിശോധന നടത്തണം. സമ്ബര്‍ക്ക ഉറവിടം കണ്ടെത്താനുള്ള സംവിധാനം വിമാനക്കമ്ബനികള് ഏര്‍പ്പെടുത്തേണ്ടതുമുണ്ട്. 2020 മാര്‍ച്ചിനു ശേഷം വിവിധ രാജ്യങ്ങളില്‍നിന്നുള്ളവര്‍ക്ക് അമേരിക്ക യാത്രാവിലക്ക് ഏര്‍പ്പെടുത്തിയിരുന്നു. ഇന്ത്യ, യൂറോപ്യന് […]\nയു.എസ്.എ: കോവിഡ് ഭീതി – ജോലി ഉപേക്ഷിക്കുന്നവരുടെ എണ്ണത്തില് ഗണ്യമായ വര്‍ദ്ധനവെന്ന് റിപ്പോര്‍ട്ട്\nഅമേരിക്കയില് ജോലി ഉപേക്ഷിക്കുന്നവരുടെ എണ്ണത്തില് ഗണ്യമായ വര്‍ദ്ധനവെന്ന് റിപ്പോര്‍ട്ട്. അമേരിക്കന് ലേബര് വകുപ്പിന്റെ ജോബ് ഓപ്പണിങ്‌സ് ആന്‍ഡ് ലേബര് ടേണ്‍ഓവര് സര്‍വേ (Job Openings and Labor Turnover Survey – JOLTS) പ്രകാരം 4.3 ദശലക്ഷം അമേരിക്കന് പൗരന്മാരാണ് ഓഗസ്റ്റില് ജോലി രാജിവെച്ചത്. അതായത്, അമേരിക്കയില് ആകെ ജോലി എടുക്കുന്നവരുടെ 2.9 ശതമാനം പേര് ജോലി രാജിവെച്ചു.അതേസമയം തന്നെ അമേരിക്കയിലെ തൊഴില് അവസരങ്ങള് ഓഗസ്റ്റില് 10.4 ദശലക്ഷമായി കുറഞ്ഞു. […]\nയു.എസ്.എ: കെട്ടിടത്തിന്റെ മുകളില് നിന്ന് കയറില് കെട്ടി ചാടി സാഹസികത കാണിക്കുന്നതിനിടെ യുവതിക്ക് ദാരുണാന്ത്യം\nന്യൂയോര്‍ക്ക്: കെട്ടിടത്തിന്റെ മുകളില് നിന്ന് കയറില് കെട്ടി ചാടി സാഹസികത കാണിക്കുന്നതിനിടെ, യുവതിക്ക് ദാരുണാന്ത്യം. മരത്തില് കയര് കെട്ടി സുരക്ഷ ഉറപ്പാക്കുന്നതിന് മുന്‍പ് ചാടിയത് മൂലം മതിലില് ഇടിച്ചാണ് യുവതി മരിച്ചത്. കസാക്കിസ്ഥാനിലാണ് സംഭവം. 33കാരിയായ യെവ്ജീനിയ ലിയോണ്‍റ്റീവയാണ് ആശയവിനിമയത്തിലെ പോരായ്മകള് കാരണം മരിച്ചത്. 82 അടി ഉയരത്തിലുള്ള കെട്ടിടത്തിന്റെ മുകളില് നിന്ന് ചാടി സാഹസിക പ്രകടനം നടത്തുന്നതിനിടെയാണ് അപകടം സംഭവിച്ചത്. ഹോട്ടല് കെട്ടിടത്തിന്റെ മുകളില് നിന്ന് ചാടുന്നതും അപകടത്തില്‍പ്പെടുന്നതുമായ […]\nയു.എസ്.എ: ചെയ്യാത്ത തെറ്റിന് 37 കൊല്ലം അഴിക്കുള്ളിൽ, പതിനെട്ട്കാരൻ പുറത്തിറങ്ങിയത് 56കാരനായി\n37 വര്‍ഷം ചെയ്യാത്ത തെറ്റിന് ജയിലില് ജീവിതത്തിന് ശേഷം ഒരാള് മുക്തനാക്കപ്പെട്ടിരിക്കുകയാണ്. 18 വയസു ള്ളപ്പോള് ജയിലില് പ്രവേശിച്ച അയാള് നീണ്ട 40 വര്‍ഷം ചെയ്യാത്ത തെറ്റിനാണ് അഴിക്കുള്ളില് കഴിഞ്ഞത്. തന്റെ ജീവിതത്തിലെ വിലപ്പെട്ട സമയം നഷ്ടപെട്ട സങ്കടത്തിലാണ് ഇന്നയാള്. 1983 -ല് നടന്ന ഒരു ബലാത്സംഗക്കേസിലും കൊലപാതകക്കേസിലുമാണ് ഇയാളെ പ്രതിയാക്കിയത്. കടിയേറ്റതിന്‍റെ ഒരു അടയാളമാണ് കേസിന് തെളിവായി കണക്കാക്കിയത്. റോബര്‍ട് ഡുബോയ്സ് എന്ന 56 -കാരനാണ് ടാംബയിലുള്ള ബാര്‍ബറ […]


ഇനിയുള്ള രാവുകള് 'വെടിക്കെട്ടിന്‍റേത്'; ഐപിഎല്ലിന് ഇന്ന് തുടക്കം | CHANNEL TODAY\nസംസ്ഥാനത്ത് ഒറ്റത്തവണ ഉപയോഗിക്കാവുന്ന പ്ലാസ്റ്റിക്കിനുള്ള നിരോധനം നിലവില് വന്നു\nഇനി പ്ലാസ്റ്റിക്കുമായി മൂന്നാറിലേക്ക് പോകേണ്ട; ഞെട്ടിക്കും പിഴ\nLatest news News Sports Top stories\nഇനിയുള്ള രാവുകള് ‘വെടിക്കെട്ടിന്‍റേത്’; ഐപിഎല്ലിന് ഇന്ന് തുടക്കം\nPosted By: Newseditor0Comment ഐപിഎല്ലിന് ഇന്ന് തുടക്കം\nഐപിഎല്ലിന്‍റെ പന്ത്രണ്ടാം സീസണ് ഇന്ന് തുടക്കം. നിലവിലെ ചാന്പ്യൻമാരായ ചെന്നൈ സൂപ്പർ കിംഗ്സ് ഉദ്ഘാടന മത്സരത്തിൽ ബംഗളുരു റോയല് ചലഞ്ചേഴ്സിനെ നേരിടും. രാത്രി എട്ടിന് ചെന്നൈയിലെ ചെപ്പോക്ക് സ്റ്റോഡിയത്തിലാണ് മത്സരം. ഏകദിന ലോകകപ്പ് പടിവാതിൽക്കൽ എത്തി നിൽക്കേ നടക്കുന്ന ഐപിഎല്ലിന് വലിയ പ്രധാന്യമാണുള്ളത്.\nഇന്ത്യന് ക്രിക്കറ്റ് ടീം നായകന് വിരാട് കോലിയും സൂപ്പര് ക്യാപ്റ്റന് മഹേന്ദ്ര സിംഗ് ധോണിയും തമ്മില് നേര്‍ക്കുനേര് എത്തുന്നുവെന്നുള്ളതാണ് ഇന്നത്തെ മത്സരത്തിന്‍റെ പ്രത്യേകത. ധോണിപ്പട കിരീടം നിലനിർത്താനിറങ്ങുന്പോൾ പലപ്പോഴും വഴുതിപ്പോയ ചാന്പ്യൻപട്ടത്തിനായി കൊതിച്ചാണ് കോലിയും സംഘവും ഇറങ്ങുന്നത്.\nമുപ്പത് പിന്നിട്ടവരുടെ കൂട്ടമാണെങ്കിലും ചെന്നൈ സൂപ്പർ കിംഗ്സിന്‍റെ കരുത്തിന് കുറവൊന്നുമില്ല. ധോണിയും വാട്സണും ബ്രാവോയും ഡുപ്ലെസിയും റായുഡുവും റെയ്നയും കേദാറുമെല്ലാം ഏതൊരു ടീമിനും വെല്ലുവിളിയാണ്. താരതമ്യേന ദുർബലമായ ബൗളിംഗ് നിരയിൽ നിന്ന് ദക്ഷിണാഫ്രിക്കൻ പേസർ ലുംഗി എൻഗിഡി പരിക്കേറ്റ് പിൻമാറിയതാണ് ചെന്നെെ സംഘത്തിന് ക്ഷീണമായിരിക്കുന്നത്.\nഐപിഎൽ ചരിത്രത്തിലെ ഏറ്റവും സ്ഥിരതയാർന്ന ടീമാണ് ചെന്നൈ. മൂന്ന് തവണ കിരീടം നേടിയ ധോണിയും കുട്ടികളും എല്ലാ സീസണിലും പ്ലേഓഫിലും എത്തി. സൂപ്പർ താരങ്ങൾ ഏറെ വന്നിട്ടും പോയിട്ടും പ്രതീക്ഷയ്ക്കൊത്ത് ഉയരാത്ത ടീമാണ് റോയൽ ചലഞ്ചേഴ്സ്. ഈ ചീത്തപ്പേര് മാറ്റുകയാണ് കോലിയുടെയും സംഘത്തിന്‍റേയും ലക്ഷ്യം.\nകോലി-ഡിവിലിയേഴ്സ് വെടിക്കെട്ട് കൂട്ടുകെട്ടിലാണ് ആർസിബിയുടെ ബാറ്റിംഗ് പ്രതീക്ഷ. ചാഹൽ, ഹെറ്റ്മെയർ, ശിവം ദുബേ , വാഷിംഗ്ടൺ സുന്ദർ തുടങ്ങിയവരുടെ പ്രകടനവും നിർണായകമാവും. നേർക്കുനേർ പോരിൽ ചെന്നൈയ്ക്കാണ് മുൻതൂക്കം. ചെന്നൈ പതിനേഴ് കളിയിൽ ജയിച്ചപ്പോൾ ബംഗളുരുവിന് ജയിക്കാനായത് ഏഴ് കളികളില് മാത്രം.\nകോൺഗ്രസ് സ്ഥാനാർത്ഥികളുടെ ഏഴാം പട്ടിക പ്രഖ്യാപിച്ചു; രാജ് ബബ്ബർ ഫത്തേപുർ സിക്രിയിൽ\nപേപ്പര് ക്യാരി ബാഗുകളുടെ നിര്‍മ്മാണ യൂണിറ്റ് പ്രവര്‍ത്തനം ചിന്നക്കനാലില് ആരംഭിച്ചു\n22nd June 2018 Newseditor 0\nബാങ്ക് പണിമുടക്ക് മാറ്റിവച്ചു, യൂണിയനുകളുടെ സംയുക്ത പ്രസ്താവന പുറത്ത്\n24th September 2019 Newseditor 0\n17th July 2019 Newseditor 0


സ്വര്‍ണവില റെക്കോര്‍ഡില് തിരിച്ചെത്തി; പവന് 23,480\nWednesday 7th November 2012 10:29am\nന്യൂദല്‍ഹി: ഈ കഥയിലെ കഥാപാത്രങ്ങളും സംഭവങ്ങളുമായി ജീവിച്ചിരിക്കുന്നവര്‍ക്കോ മരിച്ചവര്‍ക്കോ എന്തെങ്കിലും സാമ്യമുണ്ടെങ്കില് അത് യാദൃശ്ചികമല്ല. കാരണം പോപ് ഗായിക ബ്രിട്‌നി സ്പിയേഴ്‌സ് എഴുതുന്ന പുതിയ നോവല് സ്വന്തം ജീവിതത്തെ കുറിച്ചാണ്.\nസ്വന്തം ജീവിതത്തില് ഉണ്ടായ ഉയര്‍ച്ച താഴ്ച്ചകളും പോപ് താരമായി വളര്‍ന്നതുമാണ് പുതിയ നോവലില് പ്രതിപാദിക്കുക.\nതന്റെ പേഴ്‌സണല് മാനേജരുമായുള്ള അതിരുകടന്ന ബന്ധം ബ്രിട്‌നിയെ മാധ്യമങ്ങളിലെ സ്ഥിരം സാന്നിദ്ധ്യമാക്കിയിരുന്നു. ബ്രിട്‌നിയും മാനേജര് സാം ലുഫിയുമായുള്ള ബന്ധം ബ്രിട്‌നിയുടെ താരമൂല്യത്തെ മാത്രമല്ല കുടുംബ ബന്ധത്തേയും ഏറെ ഉലച്ചിരുന്നു.\nബ്രിട്‌നിയുടെ അമ്മ ലെയ്ന് സ്പിയേഴ്‌സ് 2008 ല് എഴുതിയ ‘ ത്രൂ ദി സ്റ്റോം’ എന്ന പുസ്തകത്തില് ലുഫിക്കെതിരെ കടുത്ത വിമര്‍ശനങ്ങള് ഉന്നയിച്ചിരുന്നു.\nതന്റെ മകള് ലുഫിയുടെ നിയന്ത്രണത്തിലാണെന്നും ബ്രിട്‌നിയെ കുടുംബത്തില് നിന്നും അകറ്റുന്നതിനായി ലുഫി ടെലിഫോണ് ബന്ധം വിച്ഛേദിച്ചു എന്നുമൊക്കെയായിരുന്നു ലെയ്ന് തന്റെ പുസ്തകത്തില് എഴുതിയിരുന്നത്. ലെയ്‌നിനെതിരെ ലുഫി മാനനഷ്ടക്കേസ് ഫയല് ചെയ്യുകയും ചെയ്തിരുന്നു.\nഈ വിവാദങ്ങളൊക്കെ ബ്രിട്‌നിയുടെ നോവലില് ഉണ്ടാകുമെന്നാണ് ആരാധകര് പ്രതീക്ഷിക്കുന്നത്. തന്റെ നഷ്ടപ്രതാപം വീണ്ടെടുക്കാനുള്ള തയ്യാറെടുപ്പിലാണ് ബ്രിട്‌നി ഇപ്പോള്. ഇതിന്റെ ഭാഗമായി ലോക പര്യടനം നടത്താനുള്ള തയ്യാറെടുപ്പിലാണ് താരം. കൂടാതെ ഫോക്‌സ് ടി.വിയിലെ ടാലന്റ് ഷോ ആയ ‘ദി ടാലന്റ് എക്‌സ്-ഫാക്ടര്’ എന്ന പരിപാടിയുടെ വിധികര്‍ത്താവ് കൂടിയാണ് ബ്രിട്‌നി.\nനതാലി പ്രോംറ്റണ് തന്റെ സിനിമയില് നായികയാവണം: ബ്രിട്‌നി സ്പിയേഴ്‌സ്\nThursday 31st October 2013 10:39am\nബ്രിട്‌നി സ്പിയേഴ്‌സ് തടി കുറക്കാനുള്ള ശ്രമത്തില്\nWednesday 25th September 2013 12:19am


കേരളത്തിൽ സമൂഹവ്യാപനമില്ല; ആരോഗ്യ പ്രവർത്തകർക്ക് കൊവിഡ് ബാധിച്ചത് സമ്പർക്കത്തിലൂടെ: മന്ത്രി കെകെ ശൈലജ – News Creators\nകേരളത്തിൽ കൊവിഡ് സ്ഥിരീകരിച്ച ആരോഗ്യ പ്രവർത്തകരുടെ നില തൃപ്തികരം. ആരോഗ്യ മന്ത്രി കെകെ ശൈലജയാണ് ഇക്കാര്യം അറിയിച്ചത്. ആശങ്കപ്പെടേണ്ട സാഹചര്യമില്ലെന്നും മന്ത്രി വ്യക്തമാക്കി. സംസ്ഥാനത്ത് മൂന്നാം ഘട്ട വ്യാപനം ഉണ്ടായിട്ടില്ലെന്നും ആരോഗ്യ പ്രവർത്തകർക്ക് രോഗം വന്നത് കോണ്ടാക്ടിൽ നിന്നാണെന്നും ആരോഗ്യമന്ത്രി കൂട്ടിച്ചേർത്തു. സമൂഹ വ്യാപനം ഉണ്ടായിട്ടില്ലെന്നും മന്ത്രി വ്യക്തമാക്കി.\nകോട്ടയത്ത് രോഗം സ്ഥിരീകരിച്ച ആർസിസിയിലെ ആരോഗ്യ പ്രവർത്തകയുടെ ആരോഗ്യകാര്യത്തിൽ ആശങ്ക വേണ്ടെന്ന് മന്ത്രി അറിയിച്ചു. ആർസിസിയിൽ നിന്നാവാനുള്ള സാധ്യത കുറവാണെങ്കിലും പരിശോധനകൾ തുടരുകയാണ്.\nആരോഗ്യ പ്രവർത്തകരെ അവഗണിക്കില്ലെന്നും കേരളത്തിൽ ഐസൊലേറ്റ് ചെയ്ത് പ്രത്യേക ശ്രദ്ധ കൊടുക്കുന്നുണ്ടെന്നും മന്ത്രി കൂട്ടിച്ചേർത്തു. ആരോഗ്യ പ്രവർത്തകർക്ക് കൊവിഡ് സ്ഥിരീകരിച്ച പശ്ചാത്തലത്തിൽ മറ്റ് ആരോഗ്യ പ്രവർത്തകർക്കും നിർദേശം നൽകുമെന്ന് മന്ത്രി പറഞ്ഞു. മാസ്‌ക് ,ഗ്ലൗസ് എന്നിവ ആശുപത്രികളിൽ ഉപയോഗിക്കുന്നുണ്ട്. ആരോഗ്യപ്രവർത്തകർ സുരക്ഷ മുൻകരുതലുകൾ പാലിച്ചിരിക്കണമെന്നും ചുരുങ്ങിയ കേസുകളാണ് നിലവിൽ റിപ്പോർട്ട് ചെയ്തിരിക്കുന്നതെങ്കിലും ഇത് ഗൗരവത്തിൽ എടുക്കുന്നുവെന്നും മന്ത്രി അറിയിച്ചു.\nഇടുക്കി, കോട്ടയം ജില്ലകൾ സെയ്ഫ് സോണിലായിരുന്നു, എന്നാൽ അതിർത്തി കടന്ന് ആളുകൾ വരുന്നുണ്ട്. അതിർത്തി മേഖലകളിൽ നല്ല രീതിയിൽ രോഗമുണ്ടെന്നാണ് അനുമാനം. പൊലീസിന്റെ കർശന പരിശോധന അതിർത്തികളിലുണ്ടെന്നും മന്ത്രി കൂട്ടിച്ചേർത്തു.\nPrevious Previous post: രാജ്യത്ത് 24 മണിക്കൂറിനകം രോഗം സ്ഥിരീകരിച്ചത് 1188 പേര്‍ക്ക്; ആകെ കൊവിഡ് മരണം 880\nNext Next post: പ്രധാനമന്ത്രിയുടെ യോഗം തുടങ്ങി; ലോക്ക്ഡൗൺ ഒറ്റയടിക്ക് പിൻവലിക്കരുതെന്ന് കേരളം


ലണ്ടൻ: ക്രിക്കറ്റ് ഇതിഹാസം സച്ചിൻ തെൻണ്ടുൽക്കർ വീണ്ടും അരങ്ങേറ്റം കുറിക്കുന്നു. കേട്ടിട്ട് അദ്ഭുതപ്പെട്ടോ? എന്നാൽ അറിഞ്ഞോളൂ, കമന്‍റേറ്ററുടെ റോളിലാണ് ഇതിഹാസ താരം അരങ്ങേറ്റം കുറിക്കാൻ പോകുന്നത്. ഓവലിൽ നടക്കുന്ന ഉദ്ഘാടന മത്സരത്തിൽ ഇംഗ്ലണ്ടും ദക്ഷിണാഫ്രിക്കയും ഏറ്റുമുട്ടുമ്പോൾ കമന്‍ററി ബോക്സിൽ സച്ചിനുമുണ്ടാകും.\nസ്റ്റാർ സ്പോർട്സിൽ ഉച്ചയ്ക്ക് 1.30 മുതലുള്ള പ്രീഷോയിലാണ് കളി വിലയിരുത്താൻ ക്രിക്കറ്റ് വിദഗ്ധനായി സച്ചിനെത്തുക. ഇംഗ്ലീഷിലും ഹിന്ദിയിലുമായി നടക്കുന്ന പരിപാടിയിൽ "സച്ചിന് ഓപ്പണ്‍സ് എഗെയിന്' എന്നാണ് സച്ചിന്‍റെ സെഷന്‍റെ പേര്. മറ്റു മുൻ താരങ്ങളും സച്ചിനൊപ്പം പരിപാടിയിൽ പങ്കെടുക്കും.\nഇന്ത്യക്ക് വേണ്ടി ആറു ലോകകപ്പുകൾ കളിച്ച താരം 2,278 റൺസ് വാരിക്കൂട്ടി. 2003ല് 11 ഇന്നിംഗ്സില് നിന്നും 673 റണ്‍സാണ് സച്ചിന് വാരിക്കൂട്ടിയത്. 24 വർഷത്തെ ക്രിക്കറ്റ് കരിയറിൽ 34,357 റൺസാണ് ഇതിഹാസ താരത്തിന്‍റെ സമ്പാദ്യം.\nSachin Opens Again today, this time in the commentary box!\nRaise your hands if you can't stop chanting @sachin_rt's name, and watch him LIVE, 1:30 PM onwards on Star Sports. #CricketKaCrown #ENGvSA pic.twitter.com/UFmExiKGYJ\n— Star Sports (@StarSportsIndia) May 30, 2019


ഈ ഭക്ഷണങ്ങൾ നിങ്ങളുടെ ജീവിതശൈലിയുടെ ഭാഗം ആക്കൂ... രോഗങ്ങൾ എന്നെന്നേക്കുമായി അകറ്റി നിർത്തും\nഎല്ലാവർക്കും പലപ്പോഴായി മല മുറുകുന്ന തായി പറയപ്പെടാറുണ്ട്. ഇതിൻറെ പ്രധാന പ്രശ്നങ്ങൾ എന്താണെന്ന് നമ്മൾ പലപ്പോഴും തിരിഞ്ഞുനടക്കാൻ. ഇതിനുവേണ്ടി തുടർച്ചയായി മരുന്നുകൾ കഴിക്കുന്നത് വളരെ അപകടകരമായ ഒരു കാര്യമാണ്. അതുകൊണ്ടുതന്നെ നമ്മൾ ഇത് കഴിവതും ഒഴിവാക്കണം. എങ്ങനെയാണ് ഈ സാഹചര്യത്തെ നമ്മൾ മറികടക്കുക എന്ന് ചിന്തിച്ചു ബുദ്ധിമുട്ടുന്നവർ വളരെ ശ്രദ്ധയോടെ ഈ വീഡിയോ ഒന്ന് കണ്ടു നോക്കുക. നിങ്ങളുടെ ജീവിത ശൈലിയിൽ ഉൾപ്പെടുത്താവുന്ന അതും ഈ രോഗാവസ്ഥയെ മറികടക്കുന്നത് മായ ഏറെ ഗുണകരം ഉള്ള കാര്യങ്ങൾ ഇതിൽ ഉൾപ്പെടുത്തിയിട്ടുണ്ട്.\nവളരെ എളുപ്പത്തിൽ നമുക്ക് മൂന്നു കാര്യങ്ങൾ വീട്ടിൽ ചെയ്തെടുത്താൽ ഈ അവസ്ഥയ്ക്ക് ഞാൻ സാധിക്കും. നമ്മുടെ ഭക്ഷണക്രമത്തിലെ അനാസ്ഥയാണ് ഇതിൻറെ ഒരു പ്രധാന കാരണം. കൃത്യമായ രീതിയിൽ കൃത്യമായ സമയത്ത് ഭക്ഷണം കഴിക്കാത്തത് ഇതിൻറെ ഒരു പ്രധാന ലക്ഷണമായി കണ്ടുവരുന്നു. അതുകൊണ്ടുതന്നെ നമ്മൾ കൃത്യതയോടെ ഭക്ഷണം കഴിക്കാൻ ശ്രദ്ധിക്കണം. ആദ്യമായി വിവിധ രീതിയിൽ ഒരു പേരക്ക കഴിക്കുകയാണെങ്കിൽ ഇതിനും വളരെ ഉത്തമമായ ഫലം ലഭിക്കുന്നതായിരിക്കും.\nപേരക്ക പോലുള്ള ഫലങ്ങൾ നമ്മുടെ വൈറ്റിൽ നിന്ന് മലം എളുപ്പത്തിൽ പുറന്തള്ളുന്നതിനും സഹായിക്കുന്നവയാണ്. അതുപോലെതന്നെ നെല്ലിക്ക ചേർത്ത് ചമ്മന്തി അരയ്ക്കുക യോ മറ്റോ ചെയ്യുകയാണെങ്കിൽ വളരെ നല്ലതാണ്. ഇത് ഈ പ്രശ്നപരിഹാരത്തിന് മാത്രമല്ല ശരീരത്തിൽ പോഷകങ്ങൾ കിട്ടുന്നതിനും വളരെ ഉത്തമമാണ്. മൂന്നാമതായി ഇലക്കറികൾ ധാരാളമായി കഴിക്കുന്നത് ഇല്ലാതാക്കുന്ന അതോടൊപ്പം ശരീരത്തിന് കൂടുതൽ പ്രോട്ടീൻ ലഭിക്കുന്ന.\nമുടികൊഴിച്ചിൽ അമിതമായി അനുഭവപ്പെടുന്ന വരും വെരിക്കോസ് വെയിൻ പ പോലെയുള്ളവർ ഇത്തരം ഭക്ഷണം എന്തായാലും നിങ്ങളുടെ ജീവിതചര്യയുടെ ഭാഗമാക്കണം. ഇത്തരം ഭക്ഷണങ്ങൾ ഉൾപ്പെടുത്തുന്നതിലൂടെ രോഗങ്ങളെ ഒരു പരിധിവരെ തടഞ്ഞുനിർത്താൻ സാധിക്കുന്നു. കൂടുതൽ വിവരങ്ങൾ അറിയാൻ ഈ വീഡിയോ കണ്ടു നോക്കുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.\nഎലി ശല്യം തുരത്താൻ ഇതാ ഒരു എളുപ്പവഴി


ഭഗവദ്ഗീത ജ്ഞാനേശ്വരി ഭാഷ്യത്തില് നിന്ന് അദ്ധ്യായം ഒന്‍പത് രാജവിദ്യാരാജഗുഹ്യയോഗം ശ്ലോകം 25\nയാന്തി ദേവവ്രതാ ദേവാന്\nപിത്യൂന് യാന്തി പിതൃവ്രതാഃ\nഭൂതാനി യാന്തി ഭൂതേജ്യാ\nയാന്തി മദ്യാജിനോ ƒപി മാം.\nദേവതകളെ ഉദ്ദേശിച്ച് വ്രതാനുഷ്ഠാനം നടത്തുന്നവര് ദേവന്മാരെ പ്രാപിക്കുന്നു. പിതൃക്കളെ ഉദ്ദേശിച്ച് വ്രതങ്ങളെ അനുഷ്ഠിക്കുന്നവര് പിതൃക്കളേയും വിനായകാദി ഭൂതങ്ങളെ പൂജിക്കുന്നവര് ഭൂതങ്ങളേയും പ്രാപിക്കുന്നു. എന്നാല് അക്ഷയനായും പരമാനന്ദസ്വരൂപനായുമിരിക്കുന്ന എന്നെ പൂജിക്കുന്നവര് എന്നെ പ്രാപിക്കുന്നു.\nമനസ്സുകൊണ്ടും വാക്കുകൊണ്ടും പ്രവൃത്തികൊണ്ടും സമര്‍പ്പണം നടത്തി ഓരോ ദേവന്മാരെ ഉപാസിക്കുന്നവര് മരണശേഷം അതതു ദേവന്മാരുമായി ഐക്യം പ്രാപിക്കുന്നു. പിതൃക്കള്‍ക്കു വേണ്ടി വിശ്വാസപൂര്‍വ്വം അനുഷ്ഠാനങ്ങള് നടത്തുന്നവരും മരണശേഷം അതതു പിതൃക്കളുടെ അവസ്ഥയില് എത്തിച്ചേരുന്നു. ഐന്ദ്രജാലികമായ വശീകരണ ശക്തി ലഭിക്കണമെന്നുളള ആഗ്രഹത്തോടെ, ശ്രേഷ്ഠന്മാരായ ദേവന്മാരാണെന്നു കരുതി ഉപദേവന്മാരേയും പ്രേതാത്മാക്കളേയും ആരാധിക്കുന്നവര് ശരീരം നശിക്കുമ്പോള് അക്കൂട്ടരുമായി ചേരുന്നു. ഇപ്രകാരം അവരുടെ പ്രവര്‍ത്തികള് അവരുടെ ആഗ്രഹങ്ങള്‍ക്ക് അനുസൃതമായ ഫലം നല്‍ക്കുന്നു. എന്‍റെ ഭക്തന്മാര് അവരുടെ നേത്രങ്ങള് കൊണ്ടുതന്നെ എന്നെ കാണുകയും എന്നെപ്പറ്റിയുളള പ്രശംസകള് കേള്‍ക്കുകയും എന്നെത്തന്നെ മനസ്സില് ധ്യാനിക്കുകയും അവരുടെ നാവുകള് എന്നെപ്പറ്റിയുളള സ്തുതി ഗീതങ്ങള് പാടുകയും ചെയ്യുന്നു. അവര് എന്‍റെ മുന്നില് സാഷ്ടാംഗം പ്രണമിക്കുകയും എനിക്കുവേണ്ടി മാത്രം ദാനധര്‍മ്മങ്ങള് ചെയ്യുകയും ചെയ്യുന്നു. അവരുടെ ജ്ഞാനം എന്നില് കേന്ദ്രീകരിച്ചിരിക്കുന്നു. ബാഹ്യമായും ആഭ്യന്തരമായും അവര് എന്നില് സംതൃപ്തരാണ്. അവരുടെ സമ്പൂര്‍ണ്ണ ജീവിതം എന്നില് സമര്‍പ്പിച്ചിരിക്കുന്നു. അവര്‍ക്കുളള അല്പമായ അഹന്ത എന്‍റെ ദിവ്യമായ മാഹാത്മ്യത്തിനെ കൊണ്ടാടുന്നതിനു വേണ്ടിയുളളതാണ്. ഈ ലോകത്തില് എന്തെങ്കിലും അവര് ആഗ്രഹിക്കുന്നുവെങ്കില് അത് എന്നെ അറിയണമെന്നു മാത്രമാണ്. അവരുടെ അത്യാസക്തി എന്നിലുളള അത്യാസക്തി മാത്രമാണ്. എന്നോടുളള സ്നേഹം അവരില് നിറഞ്ഞു തുളുമ്പുകയാണ്. ദിവ്യമായ മതിഭ്രമത്തിന്‍റെ ലഹരിയില്‍പെട്ട് അവര് ലോകത്തെ വിസ്മരിക്കുന്നു. അവര് എന്തു ധര്‍മ്മ ശാസ്ത്രങ്ങള് പഠിച്ചാലും എന്തു മന്ത്രങ്ങള് ഉരുവിട്ടാലും എന്തു കര്‍മ്മങ്ങള് ചെയ്താലും അതെല്ലാം എനിക്കുളള ഭക്തിപൂര്‍വ്വകമായ ദൈവാരാധനയാണ്. നിശ്ചയമായും മരണത്തിനു മുമ്പുത്തന്നെ അവര് ഞാനുമായി ഐക്യം പ്രാപിക്കുന്നു. അപ്പോള്‍പ്പിന്നെ മരണശേഷം അവര് വേറെ എവിടെയാണ് പോവുക?\nബാഹ്യമായ ആചാരക്രമങ്ങള് കോണ്ട് എന്നെ പ്രാപിക്കുക അസാദ്ധ്യമാണ്. അല്ലയോ അര്‍ജ്ജുന, ഉദാരമായ ആത്മസമര്‍പ്പണത്തില്‍ക്കൂടിയല്ലാതെ മറ്റൊരു വിധത്തിലും ആര്‍ക്കും എന്‍റെ ശാശ്വത രൂപത്തിന്‍റെ പരമാനന്ദം അനുഭവിക്കാന് കിയുകയില്ല. എന്നെ അറിയുമെന്നു പറയുന്നവര് എന്നെപ്പറ്റി ഒന്നും അറിയുന്നില്ല. താന് പരിപൂര്‍ണ്ണനാണെന്നു ഡംഭുകാണിക്കുന്നവന് അപൂര്‍ണ്ണനാണ്. തനിക്ക് ആത്മസാക്ഷാത്കാരം ലഭിച്ചുവെന്നു പൊങ്ങച്ചം പറുന്നവന്‍റെ വാക്കുകള് പൊളളയാണ്. അതുപോലെ പരിത്യാഗം, തപോനിഷ്ഠ, ദാനധര്‍മ്മം തുടങ്ങിയ തന്‍റെ യത്നങ്ങളെപ്പറ്റി അഭിമാനജനകമായി സംസാരിക്കുന്നവന്‍റെ സംസാരത്തിന് ഒരു പുല്‍ക്കൊടിയുടെ വിലപോലും കല്പിക്കാനില്ല. ആലോചിച്ചു നോക്കൂ.\nവേദങ്ങളെക്കാള് കൂടുതല് വിജ്ഞാനം ഉള്‍ക്കൊളളുന്ന വേറെ എന്തെങ്കിലുമുണ്ടോ? ശേഷനേക്കാള് കൂടുതല് വാചാലതയോടും വൈഭവത്തോടും വചിക്കുന്ന മറ്റാരെങ്കിലുമുണ്ടോ? ആ ശേഷന് പോലും എന്‍റെ ദിവ്യതല്പത്തിന്‍റെ കീഴിലേക്കു ചുരുങ്ങുകയാണ്. ‘ഇതല്ല, ഇതല്ല’ എന്നു പറഞ്ഞുകൊണ്ട് വേദങ്ങള് പിന്‍വാങ്ങുകയാണ്. സനകാദിമുനികള്‍പോലും അന്ധാളിക്കുന്ന താപസവൃത്തിയില് ശൂലപാണിയോടൊപ്പം തല ഉയര്‍ത്തിപ്പിടിക്കാന് കഴിവുളള എതെങ്കിലും തപോധനന് ഉണ്ടോ? ആ പരമശിവന് കൂടി വിനയാന്വിതനായി എന്‍റെ പാദക്ഷാളനം നടത്തിയ പുണ്യജലം തന്‍റെ തലയില് തൂവുന്നു.\nലക്ഷ്മീ ദേവിയേക്കാള് സമ്പന്നയായി ആരെങ്കിലുമുണ്ടോ ? സമൃദ്ധിയുടേയും ഐശ്വര്യത്തിന്‍റേയും അദ്ഭുതശക്തിയുടേയും ദേവതമാര് അവളെ പരിചരിച്ച് അവളുടെ രമ്യഹര്‍മ്മ്യത്തില് കഴിയുന്നു. അവള് നിര്‍മ്മിച്ച കളിവീടുകളാണ് ദേവന്മാരുടെ ഭവനങ്ങളെങ്കില് അതില് വസിക്കുന്ന ഇന്ദ്രനും മറ്റു ദേവന്മാരും അവരുടെ വെറും കളിക്കോപ്പുകളല്ലേ? അപ്രിയം ഉണ്ടാകുമ്പോള് ലക്ഷമീദേവി ഈ കളിവീടുകളെ ഉടച്ചുകളഞ്ഞാല് മഹിതനായ ഇന്ദ്രനും മറ്റു ദേവന്മാരും ഭിക്ഷുക്കളായിത്തീരുകയില്ലെ? ഈ ദേവന്മാര് വീക്ഷിക്കുന്ന വൃക്ഷങ്ങള് ആഗ്രഹസിദ്ധി കൈവരുത്തുന്ന കല്പതരുക്കളായി മാറുന്നു. ഇപ്രകാരം ശക്തകളായ പരിചാരികമാരോടുകൂടിയ ലക്ഷ്മീദേവിക്കുപോലും ഇവിടെ ഉയര്‍ന്ന ബഹുമതി ലഭിക്കുന്നില്ല. അവളുടെ എല്ലാ അഹന്തയും ആഡംബരങ്ങളും ഉപേക്ഷിച്ച് ഹൃദയംഗമമായി എന്നെ സേവിക്കുമ്പോള് മാത്രമേ, എന്‍റെ കാലുകള് കഴുകുന്നതിനുളള ഭാഗ്യം അവള്‍ക്കു സിദ്ധിക്കുന്നുളളു.\nഅതുകൊണ്ട്, അല്ലയോ അര്‍ജ്ജുന, സ്ഥാനമാനങ്ങള് കൊണ്ടുളള അഹംഭാവം ഉപേക്ഷിക്കുക. ആത്മപ്രശംസയും ആഡംബരവും വലിച്ചെറിയുക. ജ്ഞാനിയാണെന്നുളള വൃഥാഭിമാനം കൈവിടുക. വിനയത്തോടെ എല്ലാവരേയും വണങ്ങുക. വിശ്വത്തിന്‍റെ മുന്നില് വിനയാന്വിതനാകുമ്പോള് നീ എന്നോടു കൂടുതല് അടുക്കുന്നു. സഹസ്രകിരണന്‍റെ മുന്നില് താരാനാഥന് വിളറിവെളുക്കുമ്പോള് മിന്നാമിനുങ്ങ് അതിന്‍റെ ഇറ്റു വെളിച്ചം കാട്ടി ഞെളിയുന്നതെങ്ങനെയാണ്? ലക്ഷ്മീദേവിയുടെ ഔന്നത്യമോ, മഹേശ്വരന്‍റെ കഠിനതപോനിഷ്ഠയോ, നിസ്സാരതയിലേക്കു മങ്ങിമറയുമ്പോള് സാധാരണക്കാരനായ ഒരു മര്‍ത്ത്യന് എങ്ങനെയാണ് എന്‍റെ സാമ്രാജ്യത്തിലേക്ക് പ്രവേശിക്കുക? ആകയാല് ദേഹാഭിമാനം ഉപേക്ഷിച്ച്, നിരര്‍ത്ഥകമായ ധനപ്രമത്തതയെ വലിച്ചെറിഞ്ഞ്, മായാമോഹത്തിന്‍റെ വലയത്തില് നിന്നു മോചിതനായി, സമ്പൂര്‍ണ്ണമായി എന്നെ ശരണം പ്രാപിക്കുന്നവന് മാത്രമേ ഞാനുമായി താദാത്മ്യം പ്രാപിക്കുന്നതിന് അര്‍ഹതയുളളുവെന്ന് മനസ്സിലാക്കിയാലും.


27 Feb, 2019, 7:51 pm\nഡിജിറ്റല്‍യുഗം അത്ഭുതങ്ങള് രചിക്കുന്ന തിരക്കിലാണിന്ന്! ഈ അത്ഭുതങ്ങളുടെ പിന്നാലെ മനുഷ്യര് പരക്കം പായുകയാണ്. ഗൃഹോപകരണങ്ങളും കമ്പ്യൂട്ടറും മൊബൈല് ഫോണും തുടങ്ങി നിസ്സാരമായ ടൂത്ത് ബ്രഷ് പോലും അനുദിനം മാറിക്കൊണ്ടിരിക്കുന്നു; അഥവാ ബിസിനസ്സ് വിജയത്തിനായി മാറ്റിക്കൊണ്ടിരിക്കുന്നുവെന്നും പറയാം. ഓരോ ഉപകരണങ്ങളും മാറ്റത്തിനു വിധേയമാകുന്നു; കുറവുകളെന്നു വിചാരിക്കുന്നതിനെ തിരുത്തി പരിഹരിച്ച് ആകര്‍ഷണീയമാക്കുന്നു. വിപണികള് പുതുമ തേടുന്നു; അക്കാരണത്താല് തന്നെ സജീവവുമാകുന്നു.\nഇതുപോലെതന്നെയാണു മനുഷ്യന്‍റെ കാര്യവും. വ്യക്തിയും സമൂഹവും രാജ്യവും എന്നും നന്മയില് നവീകരിക്കപ്പെടേണ്ടതാണ്. നവീകരണമില്ലാത്ത ജനതയ്ക്കു നിലനില്പ് അസാദ്ധ്യമാണെന്നു സാരം. ഒറ്റയ്ക്കു ചിന്തിക്കാം പക്ഷേ, ഒന്നിച്ചിരുന്നു ചര്‍ച്ച ചെയ്യാനും ഒത്തൊരുമിച്ചു പ്രവര്‍ത്തിക്കാനുമാകണം. നമ്മുടെ സമൂഹം ഇന്നു പ്രശ്നകലുഷിതമാണ്. "ഐകമത്യം മഹാബലം" എന്നു പഠിച്ചിരുന്നിടത്തുനിന്നും ഭിന്നിപ്പിച്ചു നേട്ടങ്ങള് കൊയ്യാന് പെടാപ്പാടു പെടുന്ന 'കൂര്‍മ്മബുദ്ധികള്' പച്ചപിടിക്കുന്ന കാലമാണിന്ന്. പണിമുടക്കും ഹര്‍ത്താലും പരസ്പരം പോരടിക്കലും സ്ഥിരം കാഴ്ചയാകുന്ന നമ്മുടെ നാട് പിന്നോട്ടു സഞ്ചരിക്കുന്നുവെന്നു പറയുന്നതാകും ശരി! തെറ്റുകള് തിരുത്തി എന്നും നവീനമാക്കുന്ന ശൈലിയാണു ജനാധിപത്യത്തില് നടക്കേണ്ടത്.\nഹര്‍ത്താലുകള്‍കൊണ്ടു ജനം പൊറുതിമുട്ടുമ്പോഴും ജനാധിപത്യം എന്ന വാക്ക് മുഴങ്ങി കേള്‍ക്കുന്നു. ജനമനസ്സു വായിച്ചിരുന്നെങ്കില് ഹര്‍ത്താല് ഉണ്ടാകുമായിരുന്നോ? പൊതുജനത്തെ തടവിലാക്കുന്ന ഈ ക്രൂരത നമുക്കു മാറ്റണ്ടേ? വിപണിയുടെ മത്സരക്കളം സജീവമാക്കാന് യത്നിക്കുന്ന 'സാങ്കേതിക തലച്ചോര്' നമ്മുടെ സമൂഹജീവിതത്തില് ഉണരാത്തത് എന്ത്? തെറ്റു തിരുത്തി കൂടുതല് ജനോപകാരപ്രദ രാഷ്ട്രീയം പ്രായോഗികമാക്കാന് കഴിയാത്തത് എന്ത്? ഭരണപക്ഷവും പ്രതിപക്ഷവും ഇതര പക്ഷങ്ങളും ജനക്ഷേമത്തിന്‍റെ പ്രകടനപത്രികകള് മത്സരിച്ചു പുറത്തിറക്കുമ്പോഴും വിഭാഗീയത മുതലെടുക്കുന്ന തന്ത്രരാഷ്ട്രീയം മാറാത്തതെന്ത്? അധികാരം നിലനിര്‍ത്താന് എന്തു വിദ്യയും പ്രായോഗികമാക്കുന്ന ആശയനിറംമാറ്റം ജനാധിപത്യത്തെ വികൃതമാക്കുന്നില്ലേ? എന്തിന് ഈ തെരുവുയുദ്ധങ്ങള്? പൊതുമുതലിനു നേരെ കല്ലെറിയുന്നതു മലര്‍ന്നു കിടന്നു തുപ്പുന്നതുപോലെയല്ലേ?\nഹര്‍ത്താല്‍കൊണ്ടു എന്താണ് നേട്ടമെന്നു രാഷ്ട്രീയക്കാര് പറയാത്തത് എന്ത്? അധികാരകേന്ദ്രങ്ങളോ രാഷ്ട്രീയപ്രസ്ഥാനങ്ങളോ കോടതിയോ ചെയ്തുവയ്ക്കുന്ന അനുകൂലമല്ലാത്ത നടപടിക്രമങ്ങളോടു പ്രതികരിക്കുന്നതു തെരുവില് പരസ്പരം പടവെട്ടിയും അഴിഞ്ഞാടിയുമാണോ? അധികാരകേന്ദ്രങ്ങളുമായി നേരിട്ടു മുഖാമുഖം ചര്‍ച്ച ചെയ്തു തിരുത്തിയെടുക്കേണ്ടിടത്തു പൊതുജനത്തെ ദ്രോഹിക്കുകയാണോ വേണ്ടത്? രാജ്യത്ത് തൊഴിലില്ലെന്നും കൃഷി ആദായകരമല്ലെന്നും വികസനം മുരടിക്കുന്നെന്നും ഘോരഘോരം പ്രസംഗിക്കുന്ന രാഷ്ട്രീയക്കാര് നമ്മുടെ യുവാക്കളെ പ്രകോപിപ്പിച്ചു തെരുവിലേക്കിറക്കി വിടുകയാണോ വേണ്ടത്? യുവാക്കളുടെ കര്‍മശേഷിയെ വ്യക്തിത്വ വികാസത്തിലൂടെ രാജ്യപുരോഗതിക്കായി പ്രയോജനപ്പെടുത്തേണ്ടതല്ലേ? പെട്രോളിനു തീ കൊളുത്താന് വിവേകമോ വിജ്ഞാനമോ കൂട്ടായ്മയോ ഭരണപ്രാവീണ്യമോ സാമ്പത്തിക മേല്ക്കോയ്മയോ ഒന്നും വേണ്ട. എന്നാല് പെട്രോളെന്ന വലിയ ഇന്ധനത്തെ ചലനാത്മകവും വിജയപൂരിതവുമായ പ്രവര്‍ത്തനങ്ങള്‍ക്കുള്ള അടിസ്ഥാന എനര്‍ജിയാക്കി മാറ്റണമെങ്കില് തികഞ്ഞ പക്വതയും വിവേകവും കാര്യശേഷിയും പ്രവര്‍ത്തനമികവും ലക്ഷ്യബോധവും സര്‍വോപരി മാന്യതയും ഉണ്ടാകണം. യുവാക്കളുടെ തിളയ്ക്കുന്ന യുവത്വത്തെ തച്ചുടയ്ക്കാനും തകിടം മറിക്കാനും നശിപ്പിക്കാനുമല്ല സൗഹാര്‍ദ്ദതയുടെ അന്തരീക്ഷത്തില് സമൂഹത്തെ പടുത്തുയര്‍ത്താനാണു പ്രചോദിപ്പിക്കേണ്ടതെന്നു മറക്കാതിരിക്കുക!\nരാജ്യം സ്വാതന്ത്ര്യം പ്രാപിച്ചിട്ട് എഴുപതിലേറെ വര്‍ഷമായിട്ടും (തല നരച്ചിട്ടും) പക്വതയുടെ വിജയ പൂര്‍ണത കൈവരിച്ചിട്ടുണ്ടോ? ഇന്നും സമൂഹത്തിനിടയിലെ കുറവുകള് ആഘോഷമാക്കി തിരഞ്ഞെടുപ്പിനെ നേരിടാന് വെമ്പുകയാണ്. മനുഷ്യരുടെ ഇല്ലായ്കവല്ലായ്കകളെ നിലനിര്‍ത്തിക്കൊണ്ടുതന്നെ ഇന്നു ശരിയാക്കാം നാളെ ശരിയാക്കാം മറ്റെന്നാള് ശരിയാക്കാം… എന്നു പറഞ്ഞ് ആശ കൊടുത്തു സാധാരണക്കാരെ ജനാധിപത്യഭരണസംവിധാനത്തിനു പിന്നാലെ നടത്തുന്ന സിദ്ധാന്തം ഇന്നും തുടരുകയാണ്. ഒട്ടകത്തെ നടത്തിക്കുവാന് ഒട്ടകത്തിന്‍റെ തലയ്ക്കു മുന്നില് ഒട്ടകത്തിനു കാണുവാന് തക്കവിധം ക്യാരറ്റ് കെട്ടിയുറപ്പിക്കുന്നതുപോലെയാണ്. ഇപ്പോള് തിന്നാമെന്ന വിചാരത്തോടെ ഒട്ടകം നില്ക്കാതെ നടത്തം തുടരുമ്പോഴും ക്യാരറ്റ് തിന്നാനാകുന്നില്ലെന്ന യാഥാര്‍ത്ഥ്യം അവശേഷിക്കുന്നു.\nഇന്നും വികസ്വരരാഷ്ട്രമെന്നും മൂന്നാം ലോകരാഷ്ട്രത്തിലെ അംഗമെന്നുമൊക്കെ പറഞ്ഞു ഭാരതം മുന്നേറുമ്പോഴും ഒരു സ്വാശ്രയഭാരതമെന്ന സ്വന്തം കാലില് നില്പ് സാദ്ധ്യമാകുന്നുണ്ടോ? എന്‍റെ ജീവിതമാണ് എന്‍റെ സന്ദേശമെന്നു പറഞ്ഞ മഹാത്മജിയെ ആദരിക്കുന്ന ജീവിതസന്ദേശമുള്ളവരായിട്ടെങ്കിലും ഭാരതത്തില് എത്ര പേരുണ്ട്? അഴിമതിയും സ്വജനപക്ഷപാതവും കൈക്കൂലിയും തട്ടിപ്പും വെട്ടിപ്പുമൊക്കെ സാധാരണമാകുന്നു. പ്രവര്‍ത്തനങ്ങളിലെ സത്യസന്ധതയില്ലായ്മയും സ്വാര്‍ത്ഥമോഹങ്ങളും പൊതുവികസനത്തിനു തുരങ്കം വയ്ക്കുന്നു. കെഎസ്ആര്‍ടിസിയില് ശമ്പളം മുടങ്ങിയാലും കുറഞ്ഞാലും വൈകിയാലും പിരിച്ചുവിട്ടാലും നാം സമരത്തിലാകും, എന്നാല് ഹര്‍ത്താല് വന്നാല് കല്ലെറിയാനുള്ളതു കെഎസ്ആര്‍ടിസിയാണ്. ലാഭമോ നഷ്ടമോ പ്രശ്നമാക്കാതെ ജോലിക്കാര് ട്രിപ്പുകള് ഓടിച്ചുതീര്‍ത്തു കടമ തീര്‍ക്കും; അത്രതന്നെ. ഇത് എന്‍റേതാണ്, എനിക്കു അന്നം തരുന്നത് ഈ 'ആനവണ്ടി'യുടെ ഓട്ടത്തിലെ ആദായത്തില് നിന്നുമാണ്, നഷ്ടം എന്‍റേതുംകൂടിയാണ് എന്ന് ഇവിടെയാരും ചിന്തിക്കാറേയില്ലല്ലോ? പ്രസംഗത്തിനുവേണ്ടി 'പൊതു'വും നേട്ടത്തിനുവേണ്ടി 'സ്വകാര്യ'വും പച്ചപിടിക്കുന്ന നമ്മുടെ നാട്ടിലെ ഹര്‍ത്താല് ഒരു വിപത്തുതന്നെയെന്നു തിരിച്ചറിഞ്ഞു തിരുത്തിയില്ലെങ്കില് നാട്ടിലെ പ്രസ്ഥാനങ്ങളെല്ലാം പൂട്ടും. പഠനരംഗം ലക്ഷ്യബോധമില്ലാതാകും. നാളെയുടെ മക്കളെല്ലാം 'വീടു പൂട്ടി' അന്യദേശത്തേയ്ക്കു പഠനത്തിനെന്നും ജോലിക്കെന്നുമൊക്കെ പറഞ്ഞു പറന്നുപോകും. സ്വതന്ത്ര ഭാരതവും സ്വാശ്രയഭാരതവും വികസിത ഭാരതവും ഹര്‍ത്താലിലും പണിമുടക്കിലും ഒതുങ്ങും!\nസമസ്ത മേഖലയിലും യന്ത്രങ്ങള് കടന്നുവന്നുവെന്നു നാം അ ഭിമാനിക്കുമ്പോഴും കര്‍മ്മമേഖലയിലെ മനുഷ്യവിഭവശേഷി തുലോം ഇല്ലാതായെന്നു പറയേണ്ടിയിരിക്കുന്നു. മുടക്കുമുതല് കൂടുകയും വരവു കുറയുകയും ചെയ്തിരിക്കുന്ന കാര്‍ഷികമേഖലയെ ഉണര്‍ത്തേണ്ടത് അഭ്യസ്തവിദ്യരായ യുവതയാണ്. നാളെയുടെ പ്രതീക്ഷ അവരിലാണെന്നിരിക്കെ യുവതയുടെ പ്രവര്‍ത്തനമികവ് രാഷ്ട്രീയക്കളികളില് തളച്ചിടരുത്. ഒറ്റക്കെട്ടാകേണ്ട യുവാക്കള് പരസ്പരം ചേരിതിരിഞ്ഞ് കല്ലെറിയുന്നതും ആക്രോശിക്കുന്നതും കാണുമ്പോള് നാടു കേഴുകയാണ്. വെളളപ്പൊക്കവും വേനലുമൊക്കെ വരുമ്പോള് മാത്രമല്ല എല്ലാ സാഹചര്യങ്ങളിലും 'ഒന്നാണു നമ്മള്' എന്നു തിരിച്ചറിഞ്ഞു വര്‍ത്തിക്കണം.\nഎന്തിനു തെരുവില് അഴിഞ്ഞാടണം? യുവതയുടെ പ്രശ്നങ്ങള്‍ക്കായി തെരുവിലിറങ്ങുന്നവരുടെ പ്രവര്‍ത്തനമികവു പുരോഗതിയുടെ രാഷ്ട്രനിര്‍മിതിയുടെ വഴിയിലാകട്ടെ. നിയമംമൂലം നിയന്ത്രിക്കേണ്ടതാണു ഹര്‍ത്താലുകള്. കാരണം ഹര്‍ത്താലെന്നതു വ്യക്തിയുടെയോ സമൂഹത്തിന്‍റെയോ രാജ്യത്തിന്‍റെയോ നന്മയിലൂന്നിയ സംഭവമല്ല; ലക്ഷ്യബോധമുള്ളതുമല്ല. പേടിപ്പെടുത്തുന്നതും രാജ്യപുരോഗതിയെ പിന്നോട്ടടിക്കുന്നതുമാണു ഹര്‍ത്താല്. അലസന്‍റെ മനസ്സ് സാത്താന്‍റെ ആയുധപ്പുരയാണെന്നു പറയാം. അല്ലെങ്കില് ഒഴുക്കില്ലാത്ത ജലത്തില് അഴുക്ക് അടിഞ്ഞുകൂടുന്ന അവസ്ഥപോലെയാണ്. എപ്പോഴും സുപരിചിതമായ കര്‍മവഴികള് ഉണ്ടാകണം. സദാ കര്‍മനിരതമാകുമ്പോള് മറ്റുള്ളവരെ ദ്വേഷിക്കാനല്ല സഹായിക്കാനും സ്നേഹിക്കാനുമേ കഴിയൂ!! ഡീസന്‍റ് ഭാരതത്തിനായി പ്രയത്നിക്കാനുമാകും!\nദൈവം എല്ലാ പക്ഷികള്‍ക്കും ഭക്ഷണം നല്കുന്നു. എന്നാല് അവിടുന്ന് ഒന്നിന്‍റെയും കൂട്ടില് ഭക്ഷണം കൊണ്ടുപോയി വയ്ക്കാറില്ലെന്നുള്ള യാഥാര്‍ത്ഥ്യം ഹര്‍ത്താലുകാര് അറിയുന്നതു നന്നായിരിക്കും. സ്വസ്ഥമായും സ്വൈര്യമായും നമുക്കു ജീവിക്കാനാകണം. ഒപ്പം മറ്റുള്ളവര്‍ക്കും സ്വസ്ഥതയും സ്വൈര്യവും നല്കുകയും വേണം. പ്രയത്നിക്കാതെ നാം വളരില്ല; രാജ്യവും വളരില്ല. വിമാനത്താവളങ്ങളോ ചിലയിടങ്ങളിലെ പച്ചപ്പരവതാനിയോ പച്ചച്ചെടിയോ ഒന്നുമല്ല വികസനം. 152 മീറ്റര് ഉയരമുള്ള ഏകതാപ്രതിമയുടെ കാഴ്ചയുടെ സീമകളില് എവിടെയെങ്കിലും ഐക്യമുണ്ടോ? ദാരിദ്ര്യത്തിന്‍റെ ചേറ്റുകുഴികള് ദരിദ്രരേഖയാല് റേഷന്‍കാര്‍ഡുകളുടെ നിറം വ്യത്യസ്തമാക്കുമ്പോഴും ഡിജിറ്റല് ഇന്ത്യയുടെ മാഹാത്മ്യം പ്രസംഗിച്ചു കേമത്തം നടിക്കും. പണിയെടുക്കാത്തിടത്തോളം കാലം ദാരിദ്ര്യം മാറില്ല. പണിയെടുക്കാനുള്ള അവസരങ്ങളെ തകിടം മറിച്ചു കൊടി നാട്ടുന്ന രാഷ്ട്രീയത്തിനും ചിന്തിക്കാനേറെയാണിന്നും.\nപട്ടിണികൊണ്ടു മരിച്ചവരും പാര്‍പ്പിടമില്ലാതെ ജീവിക്കുന്നവരും മരുന്നില്ലാതെ രോഗത്തോടു പടവെട്ടുന്നവരും പഠിച്ചിട്ടും നാട്ടില് തൊഴിലില്ലാതെ അലയുന്നവരും ഈ ഹര്‍ത്താലിന്‍റെ നാളുകളിലും ഈ നാട്ടിലുണ്ടെന്നതു യാഥാര്‍ത്ഥ്യമല്ലേ? ആദര്‍ശങ്ങള് പടവെട്ടി മരിക്കാനുളളതല്ല. മറിച്ചു പടിവച്ച് ഉയരാനുള്ളതാണ്. മാധ്യമങ്ങളിലൂടെയും നവമാധ്യമങ്ങളിലൂടെയും രാഷ്ട്രീയവേദികളിലൂടെയും ആശയസംവാദം നടത്താതെ നിയമസഭയിലും ഇതര ത്രിതല ഭരണസംവിധാനങ്ങളിലുമിരുന്നു മുഖാമുഖം നമ്മുടെ നാടിന്‍റെ പ്രശ്നങ്ങള് ചര്‍ച്ച ചെയ്യൂ. എന്തു കാരണത്തിനും ഇനി ബന്ദ് വേണ്ട, ഹര്‍ത്താലും വേണ്ട, പണിമുടക്കും വേണ്ട. പണിമുടക്കില്ലാത്ത ഭാരതം വിജയിക്കട്ടെ.


ഒത്തിരി യാത്രകൾ നടത്തണമെന്ന് ആഗ്രഹിക്കുന്നയാളാണ് ഞാൻ; യാത്ര വിശേഷങ്ങൾ പങ്കുവച്ച് അന്ന ബെൻMalayali Life | The Largest Malayalam Online Lifestyle Portal\nഒത്തിരി യാത്രകൾ നടത്തണമെന്ന് ആഗ്രഹിക്കുന്നയാളാണ...\nWednesday 8 July 2020 07:02:56 PM\nകുമ്പളങ്ങി നൈറ്റ്സ് എന്ന ഒറ്റച്ചിത്രത്തിലൂടെ ഏവരുടെയും ശ്രദ്ധ ആകർഷിച്ച നടിയാണ് അന്ന ബെൻ. നിരവധി സിനിമകളിൽ ശ്രദ്ധേയമായ കഥാപാത്രങ്ങളെ അവതരിപ്പിച്ച താരത്തിന് യാത്രകളോട് അടങ്ങാത്ത അഭിനിവേശമാണ് ഉള്ളത്. അഡ്വഞ്ചറസ് ട്രിപ്പുകൾ ഏറെ ഇഷ്‌ടപ്പെടുന്ന താരം ഇപ്പോൾ ഒറ്റയ്ക്ക് അങ്ങനെ ഇതുവരെ യാത്രകളൊന്നും നടത്തിയിട്ടില്ലെങ്കിലും പെൺയാത്രകൾ ചെയ്തിട്ടുണ്ടെന്ന് തുറന്ന് പറയുകയാണ്. മനോരമ ഓൺലൈനിന് നൽകിയ അഭിമുഖത്തിലാണ് അന്ന ബെൻ ഇക്കാര്യങ്ങൾ തുറന്ന് പറയുന്നത്.\nഅഹമ്മദാബാദിൽ പ്രോജക്ടിന്റെ ഭാഗമായി പോയതാണ് ഒരിക്കലും മറക്കാനാകാത്ത യാത്രാനുഭവം. ഞാനും ഒരു സുഹൃത്തും കൂടി. എന്നാൽ ചില കാരണങ്ങളാൽ പ്രൊജക്ടിന്റെ വർക്ക് നടന്നില്ല. അപ്പോൾ പുറത്തൊക്കെ ഒന്ന് കറങ്ങിയടിക്കാൻ ഞങ്ങൾ തീരുമാനിച്ചു. ഞങ്ങൾ രണ്ട് പെൺകുട്ടികൾ. അപ്പോൾ സേഫായ സ്ഥലങ്ങൾ നോക്കുന്നതിനായി ഗൂഗിളിലൊക്കെ സെർച്ച് ചെയ്തു. അങ്ങനെ ഓൾഡ് സിറ്റി സൈറ്റ് സീയിങ്ങിനു പോകാമെന്ന് തീരുമാനിച്ചു. ഗൂഗിളിൽനിന്ന് അതിന്റെ വിവരങ്ങളും ഒരു ഗൈഡിന്റെ നമ്പറുമൊക്കെ സംഘടിപ്പിച്ചു. ഒരു പ്രായമായ ചേട്ടനായിരുന്നു ഗൈഡ്. അദ്ദേഹം എല്ലായിടത്തും ഞങ്ങളെ കൊണ്ടുപോയി. ഇന്ത്യയിലെ ഏറ്റവും പഴക്കം ചെന്ന നഗരങ്ങളിലൊന്നാണത്. ഓരോ കാര്യവും വളരെ വ്യക്തമായി വിശദീകരിച്ചുതന്നു. ഞങ്ങൾ ഒറ്റയ്ക്ക് ആണെന്ന തോന്നൽ ഒട്ടുമുണ്ടായില്ല എന്നുവേണം പറയാൻ. എനിക്ക് ഈ ചരിത്രപരമായ സ്ഥലങ്ങളൊക്കെ കാണുന്നത് വലിയ താൽപര്യമുള്ള കാര്യമാണ്. അന്ന് കിട്ടിയ ആ അവസരം എനിക്ക് സമ്മാനിച്ചത് കുറേയേറെ നല്ല ഓർമകളാണ്.\nരാത്രിയിൽപ്പോലും ഒരു പേടിയുമില്ലാതെ സ്വതന്ത്രരായി നടക്കാൻ ഞങ്ങൾക്ക് അന്ന് സാധിച്ചു.ഓൾഡ് സിറ്റിക്കകത്ത് ഒരു ബസാറുണ്ട്. പകൽ പച്ചക്കറി മാർക്കറ്റാണെങ്കിൽ രാത്രി അവിടം ഫുഡ് ബസാറാണ്. പാതിരാത്രി ഒരുമണിയ്ക്കും രണ്ട് മണിക്കുമെല്ലാം സ്ത്രീകളും കുട്ടികളുമൊക്കെ പാട്ടും കളികളുമൊക്കെയായി ഫ്രീയായിട്ടിരിക്കുന്ന ഒരു ബസാർ. ആ രാത്രി യാത്ര മറക്കാനാവില്ല. ഞങ്ങൾ ഒറ്റയ്ക്ക് ഒരു പരിചയമില്ലാത്ത സ്ഥലത്താണെന്ന തോന്നൽ പോലും ഉണ്ടായില്ല. ഹാപ്പിയായി എൻജോയ് ചെയ്താണ് ഞങ്ങൾ ആ രാത്രിയിൽ അവിടെ നടന്നത്.\nപറ്റുമെങ്കിൽ ഒരിക്കലെങ്കിലും എല്ലാവരും ഹിമാലയം ഒന്നുകാണണമെന്നാണ് എന്റെ അഭിപ്രായം. അങ്ങോട്ടുള്ള യാത്ര നമുക്ക് ജീവിതത്തിൽ നേടാനാകുന്ന അനുഭവങ്ങളുടെ ഒരു സമ്പത്താണ്.7പേരടങ്ങുന്ന ഒരു ഗ്രൂപ്പിനൊപ്പമാണ് ഞാൻ ഹിമാചലിൽ പോയത്. അതിൽ ഞങ്ങൾ മൂന്ന് പെൺകുട്ടികളാണ് ഉണ്ടായിരുന്നത്. വല്ലാത്തൊരു അനുഭവമാണ് ആ യാത്ര സമ്മാനിച്ചത്. പുറത്തൊക്കെ ഒരുപാട് സ്ഥലങ്ങളിൽ കുടുംബത്തോടൊപ്പം പോയിട്ടുണ്ടെങ്കിലും ഈ യാത്ര എന്നെ സംബന്ധിച്ച് സ്പെഷൽ ആണ്. ഹിമാചലിൽ പോയിട്ടുള്ളവരൊക്കെ പറയുന്നത് അതൊരു ലൈഫ് ചെയ്ഞ്ചിങ് എക്സ്പീരിയൻസാണ് എന്നാണ്, ആദ്യമൊക്കെ അത് കേൾക്കുമ്പോൾ ഞാൻ കരുതിയിട്ടുണ്ട് ചുമ്മാ പറയുന്നതാണെന്ന്. എന്നാൽ അവിടെ ചെന്നതോടുകൂടി അത് തിരുത്തേണ്ടിവന്നു. നമ്മുടെ ജീവിതകാഴ്ചപ്പാടുകൾ മാറ്റിക്കുറിക്കുന്നൊരു ട്രിപ്പായിരിക്കും ഹിമാചലിലേയ്ക്കുള്ളത്.\nഡൽഹിയിൽനിന്നു റോഡ് ട്രിപ്പായിരുന്നു. ബേസ്ക്യാംപിൽ നിന്നു പിന്നെ ട്രെക്കിങ്ങായിരുന്നു. 20 കിലോമീറ്ററോളം ട്രെക്ക് ചെയ്താണ് ക്യാംപ് ഏരിയയിൽ എത്തിയത്. മൂന്നുദിവസമെടുത്തു മുകളിലെത്താൻ. ദിവസവും രാത്രി ക്യാംപ് ചെയ്താണ് പോകുന്നത്. അങ്ങനെ മൂന്ന് ദിവസം താഴോട്ടിറങ്ങാനും എടുത്തു. രാത്രിയിലെ ക്യാംപിങ് എന്നുപറയുന്നത് പറഞ്ഞറിയിക്കാനാവാത്ത ഫീലാണ്. തണുത്തുറഞ്ഞ അന്തരീക്ഷത്തിൽ ആകാശത്തിന് കീഴെ നക്ഷത്രങ്ങളെ കണ്ടുകൊണ്ടൊരു രാത്രി. പിന്നേറ്റ് രാവിലെ നമ്മൾ തന്നെ വിറകൊക്കെ പെറുക്കികൊണ്ടുവന്ന് തീകൂട്ടി ഭക്ഷണമൊക്കെ പാകം ചെയ്തു കഴിക്കണം. അതൊക്കെ ശരിക്കും എൻജോയ് ചെയ്യാൻ സാധിച്ചു. വേറെയും ട്രെക്കേഴ്സ് അന്ന് ഉണ്ടായിരുന്നുവെങ്കിലും ഞങ്ങൾ മാത്രമായിരുന്നു സ്ത്രീകൾ. ഞങ്ങളുടെ സഹായത്തിനായി രണ്ട് പഹാഡികളും ഉണ്ടായിരുന്നു. അവരാണ് നമ്മുക്ക് ഭക്ഷണം പാകം ചെയ്യാനുള്ള സഹായമൊക്കെ ചെയ്തുതന്നതും മറ്റ് മാർഗ്ഗനിർദ്ദേശങ്ങളുമൊക്കെ തന്നത്.\nഞാൻ പോയ സമയത്ത് രാത്രി തണുപ്പ് മൈനസ് രണ്ടൊക്കെയായിരുന്നു. ഫ്രണ്ട്സുമൊത്താകുമ്പോൾ നമ്മൾ ആ തണുപ്പൊക്കെ മറക്കും. ശരിക്കും ബുദ്ധിമുട്ടുള്ളൊരു ട്രെക്കിംഗ് ആണത്. എന്നാൽ അതിനോട് താൽപര്യം ഉണ്ടെങ്കിൽ ഈസിയായി ചെയ്യാം. ഞങ്ങൾ പോയത് ഒരു ഓഫ് ട്രാക്ക് ട്രെക്കിങ് ആയിരുന്നു. കസോളിൽ നിന്നു കുറേ ഉള്ളിലേക്കു കയറി അധികം ടൂറിസ്റ്റുകളൊന്നും പോകാത്ത ഒരു വഴിയായിരുന്നു അത്. അങ്ങനെയൊരു പ്ലാൻ ഞങ്ങൾ സ്വയമെടുത്തതാണ്. ആരുമധികം പോകാത്ത വഴികളിലൂടെ പോകുമ്പോൾ നമുക്ക് മാത്രം വീണുകിട്ടുന്ന കാഴ്ചകളുണ്ടാകും.\nഒത്തിരി യാത്രകൾ നടത്തണമെന്ന് ആഗ്രഹിക്കുന്നയാളാണ് ഞാൻ. നമ്മുടെ ലോകത്തിന്റെ വലുപ്പം വച്ച് നോക്കുമ്പോൾ ഞാൻ ഒട്ടും യാത്ര ചെയ്തിട്ടില്ല. അതുകൊണ്ട് കുറേ ട്രിപ്പ് പോകണമെന്നുതന്നെയാണ് ആഗ്രഹം. ഈ വർഷം ഫ്രണ്ട്സുമൊത്ത് യാത്രകളും ട്രെക്കിങ്ങുമൊക്കെ പ്ലാൻ ചെയ്തതായിരുന്നു. പക്ഷേ എല്ലാത്തിനും ലോക് വീണതിനാൽ അതൊക്കെ അടുത്ത വർഷം നടത്തണം. പിന്നെ അമ്മയ്ക്കൊപ്പം കുറച്ച് ട്രാവൽ ചെയ്യണമെന്നുണ്ട്. അപ്പയേക്കാളും അമ്മയാണ് യാത്രകൾ കൂടുതൽ ഇഷ്ടപ്പെടുന്നയാൾ. അതുകൊണ്ട് സമയം കിട്ടുന്നതിനനുസരിച്ച് എന്റെ യാത്രാപുസ്തകത്തിൽ കൂടുതൽ കാഴ്ചകളും അനുഭവങ്ങളും കൂട്ടിച്ചേർക്കാൻ ഞാൻ ശ്രമിക്കും.\nRead more topics: # Anna ben shared the travel experiences\nAnna ben shared the travel experiences\nആറളം വന്യജീവി സങ്കേതത്തിലേക്ക് ഒരു യാത്ര\nചെല്ലാർകോവിൽ വ്യൂ പോയിന്റ്


കാട്ടുതീയുണ്ടായിട്ടും പാസ് നല്‍കി; തേനിയില് സംഭവിച്ചത് | wildfire | Theni\nകാട്ടുതീയുണ്ടായിട്ടും പാസ് നല്‍കി; തേനിയില് സംഭവിച്ചത്\nസ്വന്തം ലേഖകൻ March 12, 2018 02:03 PM IST\nകൃത്യമായ ആസൂത്രണമോ ഏകോപനമോ ഇല്ലാതെ നടത്തിയ ട്രെക്കിങ്ങാണ് ദുരന്തത്തിന്റെ വ്യാപ്തി കൂട്ടിയത്. പ്രദേശത്ത് കാട്ടുതീയുണ്ടെന്ന അറിഞ്ഞിട്ടും സംഘത്തിന് പാസ് നല്‍കിയ വനംജീവനക്കാരുടെ വീഴ്ച മറച്ചുവയ്ക്കാനാകില്ല. തമിഴ്നാടിന്റെ വിവിധ ഭാഗങ്ങളില് നിന്ന് തേനിയിലെത്തിയവര് അവിടെ ഒത്തുചേര്‍ന്നാണ് വനയാത്ര തുടങ്ങിയത്.\nകൊരങ്ങിണി വനത്തില് 39 പേരടങ്ങുന്ന രണ്ട് സംഘമാണ് വനയാത്ര നടത്തിയത്്. സംഘത്തിന് വഴികാട്ടിയായി രണ്ടുപേരുണ്ടായിരുന്നുവെന്ന് പറയുന്നുണ്ടെങ്കിലും സ്ഥിരീകരണമില്ല. 12 പേരുടെ സംഘം മൂന്നാര് –സൂര്യനെല്ലി വഴി കൊളുക്കുമലയിലെത്തി ക്യാംപുചെയ്തു. ബാക്കിയുളളവര് കൊരങ്ങണിയില്‍നിന്ന് കയറി കൊളുക്കുമലയിലെത്തി. ഇവിടെ ഒത്തു ചേര്‍ന്ന സംഘം കൊരങ്ങിണിയിലേക്ക് തിരിച്ചിറങ്ങുമ്പോഴാണ് ദുരന്തം ആഞ്ഞടിച്ചത്. പരസ്പരം പരിചയമില്ലാത്തവരായിരുന്നു സംഘത്തിലേറെയും. രണ്ടോ മൂന്നോ സുഹൃത്തുക്കള്, കുട്ടികളടങ്ങുന്ന കുടുംബങ്ങള് , ചിലരൊറ്റയ്ക്ക്, ഇങ്ങനെ ചിതറിയായിരുന്നു സംഘത്തിന്റെ നീക്കം. യാത്രയില് അസ്വഭാവിക സാഹചര്യങ്ങളില് എങ്ങനെ സുരക്ഷ തേടണം എന്നതില് കൃത്യമായ ആസൂത്രണമോ ധാരണയോ ഉണ്ടായിരുന്നില്ല. ഇത്രവലിയ ദുരന്തം ആരും പ്രതീക്ഷിച്ചിരുന്നില്ലെന്നതാണ് വാസ്തവം .\nഇതിനാല് തീ ആളിയടുത്തതോടെ സംഘം ചിതറിയോടി. കുന്നില് ചരിവുകളില് തീയാളിടുത്തതോടെ പലരും പകച്ചുപോയി. വഴിയറിയാതെയും പോളളലേറ്റും മുന്നോട്ട് നീങ്ങാനാവാതെ വന്നവരാണ് ദുരന്തത്തിനിരയായത്. ചിലര് പാറയുടെ പുറകില് അഭയം തേടി, ചിലര്‍ക്ക് വഴി കണ്ടെത്താനായത് രക്ഷയൊരുക്കി. ഞായറാഴ്ച രാവിലെ പുറപ്പെട്ട് ഇന്ന് മടങ്ങും പ്രകാരമാണ് യാത്ര തീരുമാനിച്ചിരുന്നത്.എന്നാല് അപ്രതീക്ഷിത അഗ്നി താണ്ഡവം സാഹസികയാത്രയെ ദുരന്തയാത്രയാക്കി. ട്രെക്കിങ് സംഘത്തെ ഏകോപിച്ചതാരെന്നത് ഇപ്പോഴും വ്യക്തമായിട്ടില്ല. ചെന്നൈ ട്രെക്കിങ് ക്ലബ് വനിത സംഘത്തെ മേഖലയില് കൊണ്ടുവന്നിരുന്നതായി പറയുന്നു. എന്നാല് ദുരന്തത്തില്‍പ്പെട്ടവരെല്ലാം ചെന്നൈ ക്ലബുമായി ബന്ധപ്പെട്ടാണോ വന്നതെന്നും വ്യക്തമല്ല. ജാഗ്രതപുലര്‍ത്തേണ്ട വനംവകുപ്പ് ഉദ്യോഗസ്ഥരുടെ അലംഭാവവും ദുരന്തത്തിന് വഴിയൊരുക്കി .


‘മുറ്റത്തെ മുല്ല’ വായ്പാപദ്ധതിക്ക് ഇന്ന് തുടക്കം l Muttathe mulla loan scheme by govt of kerala l Rashtrabhoomi\nതിരുവനന്തപുരം: കൊള്ളപലിശക്കാരിൽ നിന്ന് സാധാരണക്കാരെ രക്ഷിക്കാൻ കുടുംബശ്രീയുമായി സഹകരിച്ചുള്ള ലഘുവായ്പാ പദ്ധതി കേരളാ സർക്കാർ പ്രഖ്യാപിച്ചു. സഹകരണ സംഘങ്ങളുമായി ചേർന്നുള്ള വായ്പാപദ്ധതിയുടെ പേര് ‘മുറ്റത്തെ മുല്ല’ എന്നാണ്.\nവ്യവസ്ഥാപിത മാര്‍ഗങ്ങളിലൂടെ വായ്പ എടുക്കാൻ താൽപര്യമില്ലാത്തവരുടെയും കൊള്ളപലിശക്കാരില് നിന്നു വായ്പയെടുത്ത് കെണിയിലായവരുടെയും വീട്ടിലെത്തി ലളിതമായ നടപടി ക്രമങ്ങളിലൂടെ ഏറ്റവും കുറഞ്ഞ പലിശക്ക് ലഘുവായ്പ നല്‍കുകയാണ് പദ്ധതി കൊണ്ട് ലക്ഷ്യമിടുന്നത്.\n1,000 മുതല് 25,000 രൂപ വരെയാണ് വായ്പയായി നല്‍കുക. 52 തവണകളായി ആഴ്ചതോറും ലഘുവായ തിരിച്ചടവിലൂടെ വായ്പാതുക അടച്ചു തീർക്കണം. പദ്ധതിയുടെ സംസ്ഥാന തല ഉദ്ഘാടനം ജൂണ് 26ന് പാലക്കാട് മണ്ണാര്‍കാട്ട് നിർവഹിക്കുമെന്ന് സഹകരണ മന്ത്രി കടകംപള്ളി സുരേന്ദ്രൻ അറിയിച്ചു.\nഅട്ടപ്പാടി ആദിവാസി മേഖലയില് സമഗ്ര ആരോഗ്യ പദ്ധതിക്ക് സഹകരണ വകുപ്പും പെരിന്തല്‍മണ്ണ ഇ.എം.എസ് ആശുപത്രിയും സഹകരിച്ചു നടപ്പാക്കുന്ന പദ്ധതിയും സഹകരണ മന്ത്രി പ്രഖ്യാപിച്ചു. പൈലറ്റ് പദ്ധതി എന്ന നിലയിലാണ് ഈ പദ്ധതി നടപ്പാക്കുന്നത്. അട്ടപ്പാടി മേഖലയിലെ 30000തോളം വരുന്ന ആദിവാസി ജനവിഭാഗങ്ങള്‍ക്കാണ് പദ്ധതിയുടെ ഗുണം ലഭിക്കുന്നതെന്നും കടകംപള്ളി വ്യക്തമാക്കി.\n12ശതമാനമാണ് പലിശ. ഇതില്‍നിന്നും ഒമ്പത് ശതമാനം പലിശ പ്രാഥമിക കാര്‍ഷികബാങ്കുകളില് അടക്കണം. ശേഷിക്കുന്നതില് കുടുംബശ്രീ യൂണിറ്റുകള്‍ക്ക് അല്ലെങ്കില്‍വായ്പ ഇടപാട് നടത്തുന്ന അംഗത്തിന് തീരുമാനം എടുക്കാം. പരമാവധി ഒരുവര്‍ഷമാണ് വായ്പതിരിച്ചടവ് കാലാവധി. 1000 രൂപ വായ്പ എടുത്ത ഒരാള്‍ഒരുവര്‍ഷത്തിനുള്ളില് തുല്യഗഡുക്കളായി 1120 രൂപ തിരിച്ചടക്കണം. പത്ത് ആഴ്ചയില്‍തിരിച്ചടവ് പൂര്‍ത്തിയാകുന്ന വായ്പയും നല്‍കും. വായ്പ ആവശ്യക്കാരുടെ എണ്ണം അനുസരിച്ച് ഒരോ വാര്‍ഡിലെയും ഒന്ന് മുതല് മൂന്നുവരെ കുടുംബശ്രീ യൂണിറ്റുകളിലൂടെയാണ് പദ്ധതി നടപ്പാക്കുക.\nകുടുംബശ്രീ അംഗങ്ങള് ആവശ്യക്കാരുടെവീട്ടിലെത്തി വായ്പ നല്‍കും. ആഴ്ചതോറും വീടുകളിലെത്തി തിരിച്ചടവ് തുകസ്വീകരിക്കും. വായ്പ നല്‍കാന് ആവശ്യമായ സംഖ്യ കുടുംബശ്രീ യൂണിറ്റുകള്‍ക്ക് ഒരുയൂണിറ്റിന് പരമാവധി പത്ത് ലക്ഷം രൂപ ഒമ്പത് ശതമാനം പലിശനിരക്കില് ക്യാഷ്‌ക്രെഡിറ്റ് വായ്പയായി അനുവദിക്കും. പുനര്‍വായ്പ ആവശ്യമുളള സംഘത്തിന്എട്ട് ശതമാനം പലിശക്ക് ജില്ലാസഹകരണ ബാങ്കുകള് പുനര്‍വായ്പ നല്‍കും.\nനിലവില് കുടുംബശ്രീ യൂണിറ്റുകള്‍ക്ക് പ്രാഥമിക കാര്‍ഷിക വായ്പാസംഘങ്ങള് നല്‍കിയിട്ടുള്ള വായ്പകള്‍ക്ക് പുറമേയാണ് പത്ത് ലക്ഷം ക്യാഷ് ക്രെഡിറ്റായിഅനുവദിക്കുന്നത്. വായ്പ തിരിച്ചടവ് കുടുംബശ്രീ ഉറപ്പാക്കണം. ഇതിന് യൂണിറ്റുകള് പ്രാഥമിക കാര്‍ഷിക വായ്പസംഘങ്ങളുമായി കരാറില് ഏര്‍പ്പെടണം. പദ്ധതി നിരീക്ഷണത്തിന് സംഘംതലത്തില് പഞ്ചായത്ത് പ്രസിഡന്റ് ചെയര്‍മാനും സഹകരണ സംഘം സെക്രട്ടറി കണ്‍വീനറും ജില്ലാതലത്തലില് ജില്ലാപഞ്ചായത്ത് പ്രസിഡന്റ് ചെയര്‍മാനും സഹകരണ സംഘം ജോയിന്റ് സെക്രട്ടറി കണ്‍വീനറുമായ കമ്മിറ്റികള് പ്രവര്‍ത്തിക്കും.\nവായ്പക്കാരന്റെ തിരിച്ചടവ് മൂന്നുമാസത്തിലധികം മുടങ്ങിയാല് അവരെ നേരിട്ട്പ്രാഥമിക സംഘത്തിന്റെ വായ്പക്കാരനാക്കി കുടുംബശ്രീക്ക് ബാധ്യതയില് നിന്നുംഒഴിയാം. ഇത്തരം കേസുകള് മൊത്തം വായ്പയുടെ 20 ശതമാനത്തില് അധികരിച്ചാല് കുടുംബശ്രീ യൂണിറ്റുകളുടെ ക്യാഷ്‌ക്രെഡിറ്റ് വായ്പ പരിധി തുടര്‍വര്‍ഷം പുതുക്കില്ല.\nmuttathe mulla loan scheme


സഞ്ജുവിനായി ആർത്തുവിളിച്ച് ആരാധകർ; ചാരെ ചേർത്ത് നിർത്തി രവി ശാസ്ത്രി |\nസംസ്ഥാനത്ത് ഇന്ന് 6293 പേര്‍ക്ക് ക...\nസഞ്ജുവിനായി ആർത്തുവിളിച്ച് ആരാധകർ; ചാരെ ചേർത്ത് നിർത്തി രവി ശാസ്ത്രി\nതിരുവനന്തപുരം: കാര്യവട്ടം ഗ്രീൻഫീൽഡ് സ്റ്റേഡിയത്തിൽ ഇന്ത്യ വിൻഡീസിനെ നേരിടാനിറങ്ങുമ്പോൾ ആരാധകർ ആകാംഷയോടെ കാത്തിരുന്നത് ഹോം ബോയ് സഞ്ജു സാംസണ് സ്വന്തം ഗ്രൗണ്ടിലെങ്കിലും അവസരം ലഭിക്കുമോ എന്നുള്ളതായിരുന്നു. ക്രിക്കറ്റ് നിരീക്ഷകരും ആരാധകർക്കൊപ്പം ഈ പ്രതീക്ഷ പങ്കു വച്ചു. മത്സരത്തിനായി സഞ്ജു തിരുവന്തപുരത്ത് വിമാനമിറങ്ങിയപ്പോൾ മുതൽ ആരാധകർ ആർത്തു വിളിച്ചതും ഇതേ ഹോം ബോയ്ക്കു വേണ്ടി.\nമത്സരത്തിന് ഒന്നര മണിക്കൂർ മാത്രം ബാക്കിയുള്ളപ്പോൾ സഞ്ജു പരീലനത്തിനായി മൈതാനത്തേക്കിറങ്ങി. തനിക്കേറെ സുപരിചിതമായ ഹോം ഗ്രൗണ്ടിലേക്ക് സഞ്ജു കാലുകുത്തിയതു മുതൽ ആരാധകരുടെ ആവേശം അണപൊട്ടിയൊഴുകി. അവർ സഞ്ജുവിനായി ആർത്ത് വിളിച്ചു. എന്നാൽ, ചട്ടക്കൂടുകൾക്കുള്ളിൽ നിന്ന സഞ്ജുവിന്‍റെ മുഖത്ത് നേർത്ത പുഞ്ചിരി മാത്രമായിരുന്നു ഉണ്ടായിരുന്നത്.\nഎന്നാൽ, ആരാധകരുടെ ആവേശം മാറി നിന്ന് ശ്രദ്ധിച്ച മറ്റൊരാളുണ്ടായിരുന്നു. ടീം ഇന്ത്യയുടെ മുഖ്യ പരിശീലകൻ രവി ശാസ്ത്രി. ഒടുവിൽ ശാസ്ത്രി അടുത്തെത്തി സഞ്ജുവിനായാണ് ആരാധകർ ആർത്തുവിളിക്കുന്നതെന്ന് പറഞ്ഞു. അപ്പോഴാണ് സഞ്ജുവിന്‍റെ സന്തോഷം നിറ ചിരിയായി മാറിയത്. ഇതിന്‍റെ വീഡിയോ ദൃശ്യങ്ങൾ ബിസിസിഐ തങ്ങളുടെ ഔദ്യോഗിക ട്വിറ്റർ പേജിലൂടെ പുറത്ത് വിടുക‍യും ചെയ്തു.\nനിമിഷങ്ങൾക്കകം ആയിരങ്ങളാണ് ഈ വീഡിയോ ലൈക് ചെയ്തത്. അതേസമയം, ഈ മത്സരത്തിലും സഞ്ജുവിന് ആദ്യ 11ൽ ഇടം ലഭിച്ചില്ല. ഹൈദരാബാദിൽ ആദ്യ മത്സരം ജയിച്ച അതേ ടീമിനെ തന്നെ നിലനിർത്താനായിരുന്നു ക്യാപ്റ്റൻ വിരാട് കോഹ്‌ലിയുടെ തീരുമാനം.


മുഖകാന്തി നേടുന്നത് ഇത്ര സിംപിളാണോ.. | Simple Ways To Get Glowing Skin - Malayalam BoldSky\n| Published: Tuesday, December 24, 2019, 14:41 [IST]\nതിരക്കിട്ട ജീവിതത്തിനിടയില് പലരും മറക്കുന്നൊരു കാര്യമാണ് അവരുടെ ചര്‍മ്മസംരക്ഷണം. വിവിധതരം വഴികള് ഇന്ന് ചര്‍മ്മസംരക്ഷണത്തിനും മുഖസൗന്ദര്യത്തിനുമായി നമുക്കു മുന്നിലുണ്ട്. തിളങ്ങുന്ന ചര്‍മ്മം പൊതുവെ സ്ത്രീകള്‍ക്ക് ഒരു പ്രധാന ആശങ്ക സൃഷ്ടിക്കുന്നതാണ്. സുന്ദരവും തിളക്കമുള്ളതുമായ ചര്‍മ്മം ലഭിക്കുന്നതിന് മിക്ക സ്ത്രീകളും ധാരാളം പണം ചിലവഴിക്കുകയും ചെയ്യുന്നു. ബ്യൂട്ടി പാര്‍ലറുകള് സൗന്ദര്യസംരക്ഷകരെ കൊണ്ടു നിറയുമ്പോള് മറ്റു ചില കൂട്ടര് ഇവയൊന്നും തങ്ങളെ ബാധിക്കുന്നതേയല്ലെന്ന മട്ടാണ്. വരുന്നിടത്തു വച്ചു കാണാം എന്ന നിലപാടാണ് ചര്‍മ്മ സംരക്ഷണത്തിന്റെ കാര്യത്തില് പലര്‍ക്കുമുള്ളത്.\nജീവിതത്തിരക്കിനിടയില് ചര്‍മ്മസംരക്ഷണത്തിനായി എവിടെ സമയം കണ്ടെത്താന് എന്നാലോചിക്കുന്നവരായിരിക്കും പലരും. പക്ഷേ അവരും ഒരിക്കലെങ്കിലും ആഗ്രഹിച്ചിട്ടുണ്ടാകും തിളക്കമാര്‍ന്ന ചര്‍മ്മത്തിനും ആരും കൊതിക്കുന്ന മുഖകാന്തിക്കും. തിളങ്ങുന്ന ചര്‍മ്മം ലഭിക്കാന് ലളിതമായ വഴികള് നിങ്ങള് ആഗ്രഹിക്കുന്നുണ്ടോ ? അവര്‍ക്കായി ചില മികച്ച നുറുങ്ങുകളും വീട്ടില് നിന്നുതന്നെ തിളങ്ങുന്ന ചര്‍മ്മം നേടാനുള്ള വഴികളും ഈ ലേഖനത്തില് വായിക്കാം.\nഉറങ്ങും മുമ്പ് ഒരു കരുതല്\nപുറത്തെ അന്തരീക്ഷത്തില് നിന്നുള്ള പൊടിപടലങ്ങളും മാലിന്യങ്ങളും നിങ്ങളുടെ മുഖത്ത് തട്ടി നില്‍ക്കുന്നത് സ്വാഭാവികമാണ്. വൈകിട്ട് വീട്ടിലെത്തി മുഖം കഴുകുകയും കുളിക്കുകയുമൊക്കെ ചെയ്യുമെങ്കിലും മുഖത്തെ അഴുക്ക് കൃത്യമായി പോകണമെന്നില്ല. ഇതിനൊരു കരുതല് എന്ന നിലയ്ക്ക് ഉറങ്ങും മുന്‍പ് മുഖം വൃത്തിയായി ലോഷന് ഉപയോഗിച്ച് കഴുകുക. മുഖത്തെ മേക്കപ്പ്, എണ്ണമയം എന്നിവ ഇതിലൂടെ നീക്കാം. കിടക്കുന്നതിനു മുന്‍പ് മുഖം കഴുകുന്നത് നിങ്ങള്‍ക്ക് മികച്ച ഉറക്കം നല്‍കാനും സഹായിക്കുന്നു.\nനിങ്ങളുടെ ചര്‍മ്മം സ്വാഭാവികമായി പുതുക്കപ്പെടുമ്പോള് പഴയ കോശങ്ങള് നിങ്ങളുടെ മുഖത്ത് തന്നെ അവശേഷിച്ച് ചര്‍മ്മത്തെ അസമവും മങ്ങിയതുമാക്കുന്നു. ആഴ്ചയില് ഒരിക്കല് ഒരു കെമിക്കല് എക്‌സ്‌ഫോളിയന്റ് ഉപയോഗിച്ച് എക്‌സ്‌ഫോളിയേറ്റ് ചെയ്യുന്നത് എല്ലായ്‌പ്പോഴും ഉത്തമമാണ്. ഇത് നിങ്ങള്‍ക്ക് മികച്ചതും മിനുസമാര്‍ന്നതുമായ മുഖം നല്‍കുന്നു. തേനും പഞ്ചസാരയും ചേര്‍ത്ത് മിശ്രിതമാക്കി മുഖത്തു പുരട്ടുന്നതും മികച്ച എക്‌സ്‌ഫോളിയേറ്ററാണ്. ഇളം ചൂടുവെള്ളത്തില് ഇത് കഴുകി കളയുക.\nമിക്ക മേക്കപ്പ് വസ്തുക്കളും പഞ്ചസാര തരി പോലുള്ള തന്മാത്രകള് ഉള്‍പ്പെടുന്നവയാണ്. ഇത് രാത്രിയില് യീസ്റ്റ് വളര്‍ത്താന് കാരണമാകുന്നു. രാത്രികാലങ്ങളില് നിങ്ങള് മേക്കപ്പ് ഉപയോഗിക്കുന്നുണ്ടെങ്കില് നിങ്ങളുടെ ചര്‍മ്മത്തിലെ സുഷിരങ്ങള് അടയുകയും ചര്‍മ്മം വരളുകയും ചെയ്യുന്നു. അതിനാല് തിളങ്ങുന്ന ചര്‍മ്മം നേടാനുള്ള ലളിതമായ മാര്‍ഗ്ഗമാണ് രാത്രിയില് മേക്കപ്പ് ഒഴിവാക്കുക എന്നത്.\nചര്‍മ്മത്തിന് ഊര്‍ജ്ജം പകരാനും തിളക്കം വരുത്താനും വെള്ളം വളരെയേറെ ഗുണം ചെയ്യുന്നു. ഇത് ശരീരത്തിലെ വിഷവസ്തുക്കളെ വേഗത്തില് ഒഴിവാക്കുന്നതിന് എളുപ്പമാക്കുന്നു. അതിനാല് ആവശ്യത്തിന് വെള്ളം ശരീരത്തിലെത്തിക്കുക. നിങ്ങള് കുടിക്കുന്ന വെള്ളത്തില് നിന്ന് പ്രയോജനം നേടുന്ന അവസാന സ്ഥലമാണ് ചര്‍മ്മം. പുറത്തിറങ്ങുന്ന സമയങ്ങളില് കൈയ്യില് എല്ലായ്‌പ്പോഴും ഒരു വാട്ടര് ബോട്ടില് സൂക്ഷിക്കുക.\nഅള്‍ട്രാവയലറ്റ് രശ്മികളില് നിന്നു ചര്‍മ്മത്തെ പ്രതിരോധിക്കാന് വീട്ടില് നിന്നു പുറത്തിറങ്ങുമ്പോള് സണ്‍സ്‌ക്രീന് ഉപയോഗിക്കാവുന്നതാണ്. 15 മിനിറ്റ് വെയിലടിച്ചാല് തന്നെ സൂര്യതാപം ഏല്‍ക്കാവുന്നതാണ് എന്ന് ഓര്‍മ്മിക്കുക. ഓരോ തവണയും കഠിനമായ വെയിലുള്ള കാലാവസ്ഥയില് പുറത്തിറങ്ങുമ്പോള് ഇളം സണ്‍സ്‌ക്രീന് ഉപയോഗിച്ച് ചര്‍മ്മം സംരക്ഷിക്കാവുന്നതാണ്.\nതിളക്കമുള്ള ചര്‍മ്മം നേടുന്നതിന് മികച്ചൊരു വഴിയാണ് പോഷക സമ്പുഷ്ടമായ പഴങ്ങളും പച്ചക്കറികളും കഴിക്കുന്നത്. നിങ്ങളുടെ ചര്‍മ്മത്തെ സംരക്ഷിക്കാന് മാത്രമല്ല, മൊത്തത്തിലുള്ള ചര്‍മ്മത്തിന്റെ ടോണ് മെച്ചപ്പെടുത്താനും വരള്‍ച്ചയെ പ്രതിരോധിക്കാനും ഇവ സഹായിക്കും.\nവ്യായാമം നിങ്ങളുടെ ശാരീരത്തില് അത്ഭുതപ്പെടുത്തുന്ന മാറ്റങ്ങള് വരുത്തുന്നു. കൃത്യമായ വ്യായാമം ചര്‍മ്മത്തെ മെച്ചപ്പെടുത്തുന്നു. നിങ്ങള് വ്യായാമം ചെയ്യുമ്പോള് രക്തവും ഓക്‌സിജനും നിങ്ങളുടെ ശരീരത്തില് പമ്പ് ചെയ്യപ്പെടുകയും ചര്‍മ്മത്തിന്റെ ഓരോ ഇഞ്ചിലേക്കും ഇതിന്റെ ഫലം എത്തിക്കുകയും ചെയ്യുന്നു. ഇതിലൂടെ ആരോഗ്യകരമായ നിറം നിങ്ങളുടെ ചര്‍മ്മത്തിന് കൈവരുന്നു.\nതിളങ്ങുന്ന ചര്‍മ്മത്തിന് പൊടിക്കൈകള്\nഐസ് ക്യൂബ്: നിങ്ങളുടെ മുഖത്ത് രക്തയോട്ടം വീണ്ടെടുക്കാന് ഒരു ഐസ് ക്യൂബ് ഉപയോഗിച്ച് മസാജ് ചെയ്യുക. മുഖത്ത് സൗന്ദര്യവര്‍ദ്ധക വസ്തുക്കള് പുരട്ടും മുന്‍പ് ഒരു ഐസ് ക്യൂബ് വച്ച് തുടയ്ക്കുക. ഇത് കൂടുതല് സമയം മേക്കപ്പ് നിലനില്‍ക്കാന് സഹായിക്കുന്നു.\nഓട്സ് പായ്ക്ക്: ഓട്സ് അല്‍പം നാരങ്ങാ നീരും മഞ്ഞളും ചേര്‍ത്ത് പേസ്റ്റ് തയ്യാറാക്കുക. ഇത് ചര്‍മ്മത്തില് പുരട്ടുക, കുറച്ച് സമയത്തിന് ശേഷം ഇളം ചൂടുവെള്ളത്തില് കഴുകുക. ചര്‍മ്മ സുഷിരങ്ങള്‍ക്കുള്ളിലെ അഴുക്ക് ഇല്ലാതാക്കാന് ഇത് ഗുണം ചെയ്യും.\nതേനും പപ്പായയും: ഒരു പപ്പായ ചതച്ച് തേനില് കലര്‍ത്തുക. നിങ്ങളുടെ മുഖം നനച്ച് മുഖത്ത് പുരട്ടുക. ഏകദേശം 15 മിനിറ്റ് ഉണങ്ങാന് വിടുക. ശേഷം തണുത്ത വെള്ളത്തില് ശ്രദ്ധാപൂര്‍വ്വം കഴുകുക.\nവാഴപ്പഴം: വാഴപ്പഴം ചര്‍മ്മത്തില് പുരട്ടിവച്ച് കുറച്ച് നേരം കഴിഞ്ഞ് വെള്ളത്തില് കഴുകി കളയുക. നല്ല ചര്‍മ്മം ലഭിക്കുന്നതിന് അസംസ്‌കൃത പാലും ഇതിലേക്ക് ചേര്‍ത്തുപയോഗിക്കാവുന്നതാണ്.\nRead more about: beauty glowing skin skin care face സൗന്ദര്യം ചര്‍മ്മം മുഖം\nHere we talking about some simple ways to getaglowing skin. Read on.\nStory first published: Tuesday, December 24, 2019, 14:41 [IST]


UNEDITEDWRITINGS: കേരളത്തിനു പുറത്തെ കേരളങ്ങള്\nഒരു ശരാശരി മലയാളിയുടെ സാമ്പത്തിക മോഹങ്ങളെ ഗള്‍ഫ് പലപ്പോഴും ശക്തമായി സ്വാധീനിക്കുന്നുണ്ട്. കുടുംബത്തിന്റെ സാമ്പത്തിക സുരക്ഷിതത്വം അത്രയേറെ അവനെ/അവളെ ചലിപ്പിക്കുന്നു. എങ്ങനെയെങ്കിലും 'കരപറ്റാനുള്ള' ശ്രമത്തില് ഗള്‍ഫാണ് പ്രതീക്ഷ. അഞ്ചുപതിറ്റാണ്ടിന്റെ പ്രവാസ അനുഭവങ്ങള് മലയാളിയെയും ഗള്‍ഫിനെയും പല വിധത്തില് സമ്പന്നമാക്കിയിട്ടുണ്ട്. ആ അനുഭവങ്ങളെ എങ്ങനെയാണ് നമ്മള് നോക്കി കാണേണ്ടത്? അല്ലെങ്കില് എങ്ങനെയൊക്കെയാണ് പ്രവാസം മലയാളിക്കു മുമ്പില് ഇടപെടുന്നത്?\nപരിസ്ഥിതി പ്രവര്‍ത്തകനും വിദ്യാഭ്യാസ വിചക്ഷണനും കാലിക്കറ്റ് സര്‍വകലാശാല പ്രോ-വൈസ് ചാന്‍സലുമായിരുന്ന പ്രൊഫ. എം.കെ. പ്രസാദ് ഗള്‍ഫ് പ്രവാസത്തെപ്പറ്റി സംസാരിക്കുന്നു. എറണാകുളം മഹാരാജാസ് കോളജ് പ്രിന്‍സിപ്പാലും കേരള ശാസ്ത്ര സാഹിത്യ പരിഷത്തിന്റെ ആദ്യകാല സംഘാടകനുമായിരുന്നു അദ്ദേഹം. സൈലന്റ്‌വാലി സമരത്തില് നേതൃത്വ പങ്കുവഹിച്ച പ്രൊഫ. എം.കെ. പ്രസാദ് കേരള സര്‍ക്കാരിന്റെ ഇന്‍ഫൊര്‍മേഷന് കേരള മിഷന്റെ എക്‌സിക്യുട്ടീവ് ചെയര്‍മാനും ഡയറക്ടറുമായിരുന്നു. അടുത്തിടെയാണ് പദവികള് രാജിവച്ചത്. കൊച്ചി ഗിരിനഗറിലെ വസതിയില് അദ്ദേഹവുമായി നടത്തിയ അഭിമുഖത്തിന്റെ പ്രസക്ത ഭാഗങ്ങള്:\nവ്യക്തിപരമായ ഗള്‍ഫ് അനുഭവം എന്താണ്?\nഗള്‍ഫിലേക്ക് ആളുകള് പോകുന്നതും പണമുണ്ടാക്കാന് കഷ്ടപ്പെടുന്നതുമെല്ലാം വളരെ വര്‍ഷങ്ങള്‍ക്കു മുമ്പേ കേട്ടിട്ടുണ്ട്. മലബാറിലെ കോളജുകളില് അധ്യാപകനായിരിക്കുമ്പോഴാണ് ഗള്‍ഫില് പോകുന്നവരുമായും അവരുടെ വിശേഷങ്ങളുമായും കൂടുതല് അടുക്കുന്നത്. മുമ്പ് ഗള്‍ഫ് എനിക്ക് അന്യമായിരുന്നെങ്കില് മകന് ഗള്‍ഫില് ജോലി ചെയ്യാന് പോയതോടെ, ഗള്‍ഫ് എന്നിലേക്ക് എത്തിയിരിക്കുന്നു. അതായത് ഗള്‍ഫ് ഇപ്പോള് എനിക്ക് അന്യമായ ലോകമല്ല. മകനും മരുമകളും ഗള്‍ഫിലാണ് ജോലി ചെയ്യുന്നത്. ദുബായി, അബുദാബി എന്നിവിടങ്ങളിലായിട്ടായിരുന്നു താമസം. ഒരു ഈജിപ്ഷ്യന് കമ്പനിയാണ് മകന്‍േറത്. അതിന്റെ മാര്‍ക്കറ്റിംഗ് വിഭാഗത്തില്. കെയ്‌റോയിലേക്ക് അവന് പോയിരുന്നു. ഈജിപ്തില് ജനകീയ പ്രക്ഷോഭമുണ്ടാവുകയും ഭരണം മാറുകയും ചെയ്തപ്പോള് സുരക്ഷിതമല്ലെന്ന് കണ്ട് കമ്പനിയുടെ പ്രവര്‍ത്തനം ഇപ്പോള് വീണ്ടും യു.എ.ഇയാക്കി. ഈജിപ്തില് പട്ടാളം അധികാരമൊഴിയാത്തുകൊണ്ട് പലയിടത്തും ക്രമസമാധാനം പാലിക്കപ്പെട്ടിട്ടില്ല. പൊലീസിന് ഒരു അധികാരവുമില്ലാത്ത അവസ്ഥയാണ്. അതിനാലാണ് കെയ്‌റോയില് നിന്ന് പോന്നത്. ഇപ്പോള് മുമ്പുണ്ടായിരുന്ന അലസഭാവത്തിലല്ല ഞാന് ഗള്‍ഫിനെപ്പറ്റി ശ്രദ്ധിക്കുന്നത്. അവിടെ നടക്കുന്ന ഓരോ കാര്യവും വാര്‍ത്തയും അറിയാന് താല്‍പര്യപ്പെടുന്നു. മകനും മരുമകളും അവിടെയായതുകൊണ്ട് പലവട്ടം അവിടെ പോയിട്ടുണ്ട്. അങ്ങനെ ഗള്‍ഫുമായി പലതരത്തില് ബന്ധം പുലര്‍ത്തുന്നു.\nഎത്രത്തോളം ഗള്‍ഫിലെ ജീവിതങ്ങളും സാമൂഹ്യ-സാമ്പത്തിക അവസ്ഥകളുമായി പരിചിതനാണ്?\nവലിയ ചരിചയമുണ്ടെന്ന് പറയാനാവില്ല. ആധികാരികമായോ, ആഴത്തിലോ പറയാന് മാത്രം എനിക്ക് ഗള്‍ഫ് പരിചിതമല്ല. വളരെ സൂക്ഷ്മതയോടെ അവിടുത്തെ കാര്യങ്ങള് പഠിക്കണം. ഞാനത് ചെയ്തിട്ടില്ല. ഗള്‍ഫില് ചെന്നപ്പോള് മിക്കവരും ചെയ്യുന്നതുപോലെ വന് നഗരങ്ങളിലാണ് പോയത്്. ഉള്‍നാടുകളിലേക്കോ, ഉള്‍നാടുകളിലെ ജീവിതമായോ എനിക്ക് പരിചയപ്പെടാന് അവസരം കിട്ടിയിട്ടില്ല. ഗള്‍ഫ് എന്നുവിളിക്കപ്പെടുന്ന രാജ്യങ്ങളില് എനിക്ക് കൂടുതല് പരിചയമുള്ള സ്ഥലങ്ങള് ദുബായിയും അബുദാബിയുമൊക്കെയാവും. ദുബായി എനിക്കിഷ്ടമുള്ള നഗരമാണ്. കാരണം അവിടെ കോസ്‌പൊളിറ്റിന് സംസ്‌കാരമാണ്. എല്ലാ രാജ്യങ്ങളുടെയും ഒരു പരിഛേദം അവിടെ കണ്ടെത്താം. സ്വാതന്ത്ര്യമുണ്ട്. അനാവശ്യമായ ഒളിഞ്ഞുനോട്ടങ്ങളാ, നിഷ്‌കര്‍ഷകളോ ഇല്ല. ഗള്‍ഫ് എന്നു കേള്‍ക്കുമ്പോള് ചിലര്‍ക്കെങ്കിലുമുള്ള മുന്‍വിധികള് അവിടം നേരിട്ടുകാണുമ്പോള് മാറും. എനിക്ക് മനസിലാക്കാന് കഴിഞ്ഞ ജീവിതങ്ങളും അവസ്ഥകളും വച്ചുനോക്കുമ്പോള് ഉയര്‍ന്ന സാംസ്‌കാരിക നിലവാരം ഗള്‍ഫിലുള്ളവര് പുലര്‍ത്തുന്നതു കാണാം. മലയാളികള് താമസിക്കുന്ന ഇടങ്ങളിലാണ് ഞാന് പോയിട്ടുള്ളവയില് ഏറെയും. അവിടെ കണ്ടത് മലയാളികള് ഒരുമിച്ച് ജീവിച്ച്, അധ്വാനിച്ച് മറ്റൊരു കേരളം സൃഷ്ടിച്ചിരിക്കുന്നുതാണ്. കോഴിക്കോടെ തെരുവുകള് പോലും അവിടെയുള്ളതായി നമുക്ക് തോന്നും. മലയാള പത്രങ്ങള്, ചായക്കട, മധുരപലഹാരങ്ങള് എല്ലാം. രാവിലെ വിമാനത്തില് എത്തുന്ന മീനുകള്, പച്ചക്കറികള്. മറുനാട്ടില് നമുക്ക് ഒന്നിച്ചുനില്‍ക്കാന് കഴിയുന്നത് വലിയ കാര്യമാണ്. എനിക്ക് തോന്നുന്നത് ഗള്‍ഫ് കണ്ടവരെ ഈ ഒരുമയും അവസ്ഥകളും അദ്ദഭുതപ്പെടുത്തുമെന്നാണ്. .അത്തരത്തിലെ അത്ഭുതങ്ങളില് ഒന്നാണ് കേരളത്തിന് പുറത്തെ കേരളങ്ങള്.\nഒറ്റവാക്കില് പറഞ്ഞാല് മെച്ചപ്പെട്ട ജീവിതത്തിന്. പണമുണ്ടാക്കി സ്വയം രക്ഷപ്പെടുക. അതിനേക്കാള്, കുടുംബത്തെ രക്ഷപ്പെടുത്തുക. മലയാളിക്ക് ഇവിടെ നിന്നാല് അത് സാധ്യമല്ലെന്ന് തോന്നുന്നു. അതുകൊണ്ടാണ് വിദേശങ്ങളില് ജോലി തേടുക എന്ന താല്‍പര്യവും മോഹവും അവനില് ശക്തമാകുന്നത്. മറുനാടില് ജോലി തേടുന്നത് പുതിയ പ്രതിഭാസമല്ല. 40 കളിലും 50 കളിലുമെല്ലാമുണ്ട്. ആദ്യ ഘട്ടത്തില് ഗള്‍ഫിലേക്കായിരുന്നില്ലെന്ന് മാത്രം. സിംഗപൂര്, സിലോണ് തുടങ്ങിയ മറ്റ് സാധ്യതകളായിരുന്നു. മെച്ചപ്പെട്ട സാധ്യതകള് തേടി മെച്ചപ്പെട്ട ഇടങ്ങളിലേക്കുള്ള പ്രയാണം ഇനിയും തുടരുമെന്നാണ് തോന്നുന്നത്.\nമലയാളിയുടെ ഈ ഗള്‍ഫ് കുടിയേറ്റവും വിദേശരാജ്യങ്ങളിലെ ജോലി തേടലും എങ്ങനെയൊക്കെ കേരളത്തിലെ സാഹചര്യങ്ങളെ മാറ്റിയിട്ടുണ്ട്?\nഗള്‍ഫില് പോയിവന്നവര് കൂടുതലും പണം ചിലവിട്ടത് തങ്ങളുടെയും കുടുംബത്തിന്റെയും ഭൗതിക സുഖസൗകര്യങ്ങള് വര്‍ധിപ്പിക്കാനായാണ്. നല്ല വീട് പണിയുക, സഹോദരിമാരുടെയും പെണ്‍മക്കളുടെയും വിവാഹം നടത്തുക തുടങ്ങിയവയ്ക്കാണ് പണം ചിലവഴിക്കപ്പെടുന്നത്. അതായത് നല്ല ജീവിതത്തിന് വേണ്ടി. ഗള്‍ഫില് പോയിവന്നവരുടെ ജീവിതസാഹചര്യങ്ങളും ഭൗതിക അടിത്തറയും വികസിച്ചിട്ടുണ്ട്. പ്രവാസികളുടെ അടിയന്തര താല്‍പര്യങ്ങളുമായി ബന്ധപ്പെട്ട മേഖലകളില് വികാസമുണ്ടായിട്ടുണ്ട്. എന്നാല്, ഗള്‍ഫ് പണം ഉല്‍പാദനമേഖലയിലേക്ക് വിനിയോഗിക്കപ്പെട്ടിട്ടില്ല. അതായത് വ്യവസായങ്ങളുള്‍പ്പടെയുള്ള സംരംഭങ്ങള് തുടങ്ങുന്നതിനായി. മുഹമ്മദാലി, രവിപിള്ള എന്നിവരെപ്പോലുള്ള ചിലര് മാത്രമാണ് സംരംഭങ്ങള് തുടങ്ങിയത്. അതും ഹോട്ടല് സംരംഭങ്ങളാണ്. ഉല്‍പാദനമേഖയില് മാറ്റങ്ങള് സംഭവിച്ചിട്ടില്ല.\nഒരു സമൂഹത്തിന്റെ സാമ്പത്തിക സ്ഥിതി മെച്ചപ്പെട്ടുവെന്ന് പറയണമെങ്കില് ഉല്‍പാദനമേഖലയില് പണം വിനിയോഗിക്കപ്പെടണം. ആ അര്‍ഥത്തില് ഗള്‍ഫ് പണത്താല് സമൂഹത്തിന്റെ മൊത്തം വികസനം സാധ്യമായില്ലെന്നാണോ?\nഅങ്ങനെ കൃത്യമായി ഉത്തരം പറയാന് ഞാന് ആളല്ല. എന്തായാലും ഉല്‍പാദന മേഖലയിലേക്ക് ഗള്‍ഫ് പണം വിനിയോഗിക്കപ്പെട്ടിട്ടില്ല. വ്യവസായ സംരംഭങ്ങള് തുടങ്ങാന് ഗള്‍ഫില് നിന്ന് കഴിഞ്ഞിട്ടില്ല. എന്നാല്, ഇവിടെ നിന്നുള്ളവര് ഗള്‍ഫില് ചില സംരംഭങ്ങള് വിജയകരമായി നടത്തുന്നുണ്ട്. അതിനര്‍ഥം സംരംഭങ്ങള് വിജയിപ്പിക്കാന് മലയാളിക്കാവുമെന്നാണ്. അതിവിടെയും സാധ്യമാകണം. അപ്പോഴേ പൂര്‍ണ അര്‍ഥത്തില് ഗള്‍ഫ് പണം കേരളത്തെ ചലിപ്പിച്ചൂ എന്ന് പറയാനാവൂ.\nഎന്തുകൊണ്ടാവും ഗള്‍ഫില് നിന്നുള്ള പണം കേരളത്തിലെ ഉല്‍പാദന മേഖലയിലേക്ക് വിനിയോഗിക്കപ്പെടാത്തത്?\nഗള്‍ഫില് അധ്വാനിച്ചുണ്ടാക്കുന്ന പണം കേരളത്തില് വ്യവസായ സംരംഭങ്ങള് തുടങ്ങി നഷ്ടപ്പെടുത്താന് പ്രവാസികള് ഇഷ്ടപ്പെടുന്നില്ല. ഇവിടെ വ്യവസായം തുടങ്ങിയാല് അത് പരാജയപ്പെടുമെന്ന ഭീതി ശക്തമായി നിലനില്‍ക്കുന്നു. തെറ്റായ പ്രചരണത്തിന് പ്രവാസികള് വിധേയരായിട്ടുണ്ട്. അതായത് കേരളത്തില് തൊഴില് കുഴപ്പങ്ങളുണ്ട് എന്ന പ്രചാരണത്തിന്. വ്യവസായ അനിശ്ചിതത്വമുണ്ട്, ട്രേഡ്‌യൂണിയന് പ്രസരമുണ്ടെന്നുള്ള തെറ്റായ രീതിയിലുള്ള പ്രചരണമാണ് പല കോണുകളില് നിന്നും അഴിച്ചുവിടപ്പെട്ടത്. അതുകൊണ്ട് തന്നെ പ്രവാസികള് വിമുഖരാണ്. തെറ്റായ പ്രചരണം എന്നു പറയാന് കാരണം അടുത്തിടെ നടന്ന ഒരു സര്‍ക്കാര് പഠനം പോലും വ്യക്തമാക്കുന്നത് ഇന്ത്യയില് ഏറ്റവും കുറഞ്ഞ തോതില് വ്യവസായ കുഴപ്പങ്ങളുള്ള സംസ്ഥാനം കേരളമെന്നാണ്. എന്നാല്, പുറത്തുകരുതപ്പെടുന്നത് കേരളമാണ് ഏറ്റവും കുഴപ്പമുള്ളയിടം എന്നാണ്. ഇത്തരം തെറ്റായ ധാരണമാറ്റാനോ വേണ്ട നടപടികള് സ്വീകരിക്കാനോ സര്‍ക്കാരുകള്‍ക്കും കഴിയാതെ വരുന്നു.\nസര്‍ക്കാരിന് ഇക്കാര്യത്തില് എന്തു നടപടിയാണ് സ്വീകരിക്കാനാവുക?\nഒന്നാമതി കേരളം വ്യവസായ/സംരംഭ അനുകുല സംസ്ഥാനമാണെന്നും, ഇവിടെ വ്യവസായ അന്തരീക്ഷവുമുണ്ടെന്ന് ബോധ്യപ്പെടുത്തണം. സംരംഭങ്ങള് തുടങ്ങാന് സഹായവും സൗകര്യവും ചെയ്യണം. ബോധപൂര്‍വം തന്നെ ഗള്‍ഫില് നിന്നുള്ള നിക്ഷേപം സ്വീകരിക്കാന് നടപടി സ്വീകരിക്കണം. അതിന് ഗള്‍ഫ് മലയാളികളുടെ വിശ്വാസ്യത നേടിയെടുക്കാന് സത്വര നടപടികളാണാവശ്യം.\nഉല്‍പാദനമേഖലയ്ക്ക് പുറത്ത് കേരളത്തിന്റെ സാമൂഹ്യവികാസത്തിനും ഗള്‍ഫ് പണം ഫലപ്രദമായി വിനിയോഗിക്കപ്പെടുന്നില്ലല്ലോ? അതിനെന്താവും പരിഹാരമായി നിര്‍ദേശിക്കുക?\nഗള്‍ഫ് പണത്തെ കേരളത്തിന്റെ വികസനത്തിനായി സൃഷ്ടിപരമായി ഉപയോഗിക്കാം. എന്.ആര്.ഐകളുടെ പണം ട്രഷറി വഴി ചലിപ്പിക്കുക. നിക്ഷേപങ്ങള് സ്വീകരിക്കുക. സാധാരണബാങ്കുകള് നല്‍കുന്നതിനേക്കാള് കൂടുതല് ആനുകൂല്യങ്ങള് നല്‍കുക. ട്രഷറി വഴി പ്രവാസികളുടെ പണം ചലിപ്പിച്ചാല് സര്‍ക്കാരിന്റെ കൈയിലേക്ക് വലിയ പണം വന്നുചേരും. അത് ഗുണകരമായി വിനിയോഗിക്കാം. അത്തരം ഒരു നയം സര്‍ക്കാരിനില്ല. അതെപ്പറ്റി നല്ല രീതിയില് ചിന്തിക്കുന്നുമില്ല. എനിക്ക് തോന്നുന്നത് ട്രഷറി വഴി പ്രവാസികളുടെ പണം ചലിപ്പിക്കാനായാല് വന് മാറ്റങ്ങള് കുറഞ്ഞ വര്‍ഷങ്ങള്‍ക്കുള്ളില് കേരളത്തില് നടക്കുമെന്നാണ്. പണമില്ലെന്ന് പറഞ്ഞ് വായ്പക്ക് ലോകബാങ്കിന് മുന്നില് കൈ നീട്ടേണ്ട അവസ്ഥപോലുമുണ്ടാവില്ല. പണമില്ലെന്ന് പറഞ്ഞ് പദ്ധതികള് മാറ്റിവെക്കേണ്ടിവരില്ല.\nപ്രൊഫ. എം.എന്.വിജയന്‍് മുമ്പ് പറഞ്ഞിട്ടുണ്ട്, മറ്റൊരിടത്താണ് അന്നം എന്ന തിരിച്ചറിവ് പ്രവാസത്തിന്റെ ഭാഗമായി ഉണ്ടായെന്നും അതുകൊണ്ട്തന്നെ അന്നം തരുന്ന ഭാഷക്കുവേണ്ടി മലയാളത്തെ കൈയൊഴിഞ്ഞുവെന്നും. അത്തരത്തില് മലയാളഭാഷക്ക് പ്രവാസം തിരിച്ചടിയായിട്ടുണ്ടോ?\nഞാനങ്ങനെ കരുതുന്നില്ല. പ്രവാസികള് മലയാളത്തെ കൂടുതല് സ്‌നേഹിക്കുകയാണ് ചെയ്യുന്നത്. ഒന്നാമത് ഗള്‍ഫില് മലയാളികള് ധാരാളമുള്ളതുകൊണ്ട്തന്നെ മലയാളമാണ് പലപ്പോഴും സംസാര ഭാഷ. രണ്ടാമത് അവര് അവിടെ പതിവായി സാഹിത്യചര്‍ച്ചകളും സാംസ്‌കാരിക സമ്മേളനങ്ങളും സംഘടിപ്പിക്കുന്നു. ചലച്ചിത്ര അഭിനേതാക്കളുടെ പരിപാടികള് പോലും ഇത്തരത്തില് ഭാഷക്ക് ഗുണകരമാണ്. ഇന്ത്യന് അസോസിയേഷന് സാഹിത്യ സമ്മേളനങ്ങളും ചര്‍ച്ചകളും സംഘടിപ്പിക്കുന്നു. ഇവിടുന്ന് എഴുത്തുകാരെ അങ്ങോട്ടേക്ക് ക്ഷണിക്കുന്നു. അങ്ങനെ മറ്റൊരു സാംസ്‌കാരിക ലോകം അവര് സൃഷ്ടിക്കുന്നുണ്ട്. ശാസ്ത്ര സാഹിത്യപരിഷത്തിന് ഗള്‍ഫില് യൂണിറ്റുണ്ട്. അവര് അവിടെയുള്ള മലയാളികള്‍ക്ക് അവബോധം നല്‍കുന്നതിനായി ഇവിടുന്നുള്ളവരെ ക്ഷണിച്ചുകൊണ്ടുപോയി ക്ലാസ് എടുപ്പിക്കുകയും മറ്റും ചെയ്യുന്നുണ്ട്. അത്തരത്തില് ഞാനുള്‍പ്പടെയുള്ളവര് പോയിട്ടുണ്ട്. അതുകൊണ്ട് ഭാഷ നശിക്കും എന്ന് ഞാന് കരുതുന്നില്ല. ഗള്‍ഫില് ഇന്ത്യന് സ്‌കൂളുകളുണ്ടെങ്കില് അവിടെയാണ് പ്രവാസികള് മക്കളെ ചേര്‍ക്കുന്നത്. അവിടെയും മലയാളം പഠിപ്പിക്കുന്നു. ഇപ്പോഴത്തെ പ്രവണതയെന്താണെന്ന് വച്ചാല് മക്കളെ ഉന്നത പഠനത്തിന് കേരളത്തിലേക്ക് തിരിച്ചയക്കുക എന്നതാണ്. മുമ്പ് മക്കളെ ഇംഗ്ലണ്ടിലോ, അമേരിക്കയിലോ അയച്ചു പഠിപ്പിക്കാനാണ് പ്രവാസികള് ഇഷ്ടപ്പെട്ടിരുന്നത്. ഇപ്പോള് അത് കേരളത്തിലേക്ക് തന്നെയാക്കി. ചിലവ് കുറവാണ്, മെച്ചപ്പെട്ട വിദ്യാഭ്യാസം ലഭ്യമാകുകയും ചെയ്യും. ഫലത്തില് പ്രവാസികള് മക്കളെ ഒരു നിശ്ചിതഘട്ടത്തിനുശേഷം തിരിച്ചയക്കുന്നു. അത്തരത്തില് തിരിച്ചയക്കാനുള്ളതുകൊണ്ട് മലയാളം നന്നായി പഠിച്ചിരിക്കണമെന്നും പ്രവാസി രക്ഷാകര്‍തൃക്കള്‍ക്കറിയാം. അങ്ങനെ വിവിധ തലങ്ങളില് നോക്കിയാല് സംസ്‌കാരത്തിനും ഭാഷക്കും പ്രവാസം അതിന്‍േറതായ സംഭാവനകള് ചെയ്യുന്നുണ്ട്.\nഒരു പരിസ്ഥിതി പ്രവര്‍ത്തകന് എന്ന നിലയില് പ്രവാസം നമ്മുടെ പരിസ്ഥിതിയെ തകര്‍ക്കുന്നതായുള്ള ആക്ഷേപങ്ങളെ എങ്ങനെ കാണും?\nവന് പരിസ്ഥിതി നാശമൊന്നും പ്രവാസികള് സൃഷ്ടിക്കുന്നില്ലെന്ന് തന്നെ പറയേണ്ടിവരും. പ്രവാസികള് വലിയ കോണ്‍ക്രീറ്റ് വീടുകള് വയ്ക്കുന്നു എന്നത് പരിസ്ഥിതിക്ക് ദോഷമാണെങ്കിലും അത് അവര് മാത്രം ചെയ്യുന്ന കാര്യമല്ല. മറ്റ് മലയാളികളും വായ്പയെടുത്തും അല്ലാതെയും വലിയ കോണ്‍ക്രീറ്റ് കെട്ടിടങ്ങള് പണിയുന്നുണ്ട്. അത് നല്ലതാണ് എന്ന അര്‍ഥത്തിലല്ല പറയുന്നത്. പ്രവാസികളുടെ പേരില് മാത്രം അത്തരം ആക്ഷേപം ഉന്നയിക്കുന്നത് ശരിയായിരിക്കില്ല. പലരും പാടങ്ങള് നികത്തിയാണ് വിടുപണിയുന്നത്. അത് പരിസ്ഥിതിക്ക് ദോഷകരമാണ്.\nഗള്‍ഫ് എന്ന സാമൂഹ്യ-സാമ്പത്തിക അവസ്ഥയില് മാഷിന്‍െ മനസില് പെട്ടന്ന് വരുന്ന കാര്യമെന്താവും?\nപത്ത് വര്‍ഷം മുമ്പോ മറ്റോ സൗദിയിലെ രാജാവിന്റെ മകന് നഗരത്തിന് പുറത്ത് കടലില് കുളിക്കാനോ മറ്റോ പോയത്രെ. അപ്പോഴാണ് മലയാളിളെ ചുട്ടുപൊള്ളുന്ന വെയിലില്, പിന്‍വശം തുറന്ന വലിയ ലോറികളില് കൊണ്ടുപോകുന്നത് കണ്ടത്. കൊട്ടാരത്തില് മടങ്ങിയെത്തിയശേഷം മകന് പറഞ്ഞതനുസരിച്ച് അച്ഛന് ഉത്തരവ് ഇറക്കി. മേലില് എ.സി. വണ്ടികളിലല്ലാതെ തൊഴിലാളികളെ ഒരിടത്തേക്കും കൊണ്ടുപോകരുതെന്നാണ് ഉത്തരവ്. അതായത് മറ്റുള്ളവര്‍ക്ക് അര്‍ഹതപ്പെട്ട എ.സി. ബസുകളും പ്രവാസികളും സാധാരണക്കാരുമായ തൊഴിലാളികള്‍ക്കും അവകാശപ്പെട്ടതാണെന്ന്. രാജാവിനെ പുകഴ്ത്താനോ, ഇവിടുത്തെ ഭരണത്തെ ഇകഴ്ത്താനോ അല്ല ഞാനിത് പറയുന്നത്. അതെന്റെ താല്‍പര്യമല്ല. ഈ സംഭവത്തെപ്പറ്റി ഞാന് പലവട്ടം ചിന്തിച്ചിട്ടുണ്ട്, എന്താവും അത്തരം ഒരു നടപടിക്ക് രാജാവിനെയും മകനെയും പ്രേരിപ്പിച്ചത്? അതേ അവസ്ഥയില് തന്നെ ഞാന് പലപ്പോഴും നമ്മുടെ നാട്ടില് പണിയെടുക്കാന് അന്യസംസ്ഥാനങ്ങളില് നിന്നും മറ്റും വരുന്ന തൊഴിലാളികളെയും ഓര്‍ക്കുന്നുണ്ട്. രണ്ടു സമീപനങ്ങള് തമ്മിലുള്ള വ്യത്യാസമാണ് ഞാന് ചിന്തിക്കുന്നത്. എന്തൊരു അന്തരം.\nമാധ്യമം ഗള്‍ഫ് പതിപ്പ്\nPosted by Bijuraj at 12:09 AM\nLabels: ഗള്‍ഫ് അനുഭവം, പരിസ്ഥിതി, പ്രവാസം, പ്രൊഫ.എം.കെ. പ്രസാദ്


May 28, 2015, 11:23 am IST\nഎന്‍ഡിഎ സര്‍ക്കാര് അധികാരത്തിലേറിയ ആദ്യ വര്‍ഷം ഇന്ത്യന് സാമ്പത്തിക രംഗം ചൈനയേക്കാള് വേഗത്തില് വളര്‍ച്ച കൈവരിക്കുന്നുവെന്ന് വിലയിരുത്തല്. നാളെ പ്രസിദ്ധപ്പെടുത്തുന്ന ഇന്ത്യയുടെ മൊത്ത ആഭ്യന്തര ഉത്പാദനത്തിന്റെ വിവരങ്ങള് ഇതിനു തെളിവാകുമെന്നാണ് സൂചന.\nഇന്ത്യന് വ്യവസായ മേഖലയിലേക്ക് കൂടുതല് വിദേശ നിക്ഷേപകരെ ആകര്‍ഷിക്കാന് കഴിഞ്ഞത് സമ്പദ് വ്യവയ്ഥയെ മെച്ചപ്പെടുത്താന് സഹായിച്ചു. റോഡ് വികസനത്തിലും റെയില്‍വേ തുറമുഖം തുടങ്ങിയ മേഖലകളിലും വരുത്തിയ ആസൂത്രിതമായ മാറ്റങ്ങള് രാജ്യത്തെ കൂടുതല് നിക്ഷേപ സൗഹൃദമാക്കിയെന്നും റിസര്‍വ്വ് ബാങ്ക് പറയുന്നു.\nഎന്നാന് മൊത്ത ആഭ്യന്തര ഉത്പാദനം അളക്കുന്നതിന്റെ സൂചകങ്ങളില് സര്‍ക്കാര് വരുത്തിയ മാറ്റങ്ങള് കൃത്യതയെ ബാധിക്കുമെന്നും റിപ്പോര്‍ട്ടുകളുണ്ട്. അതിനാല് ജിഡിപി സൂചിപ്പിക്കുന്ന അത്രയും ശക്തമായ സമ്പദ് വ്യവസ്ഥയല്ല ഇന്ത്യയുടേത് എന്നാണ് സാമ്പത്തിക വിദഗ്ധരുടെ അഭിപ്രായം. ഏകീകൃത വില്‍പ്പനകളും വ്യാവസായിക ഉത്പാദനവും ദുര്‍ബ്ബലമായാണ് തുടരുന്നത്. കയറ്റുമതി മേഖലയിലെ സ്ഥിതിയും മറിച്ചല്ല എന്നാണ് വിദഗ്ധരുടെ വാദം.\nTags: rbinda governmentindia newsIndian economygdp\nഇസ്ലാമിക് സ്റ്റേറ്റ് ഭീകരതയെ ന്യായീകരിച്ച് മലയാളത്തില് ബ്ലോഗ്


athlets from haryana against prize money cut - Malayalam MyKhel\n» സമ്മാനത്തുക വെട്ടിക്കുറച്ചതിനെതിരെ താരങ്ങള്; ആരോപണം നിഷേധിച്ച് ഹരിയാണ മന്ത്രി\nUpdated: Wednesday, June 26, 2019, 15:21 [IST]\nന്യൂഡല്‍ഹി: ഒരേ വര്‍ഷം ഒന്നിലധികം ന്താരാഷ്ട്ര മെഡലുകള് നേടിയ താരങ്ങളുടെ സമ്മാനത്തുക ഹരിയാണ സര്‍ക്കാര് വെട്ടിക്കുറച്ചെന്ന് പരാതി. ഒമ്പതുമാസം മുന്‍പാണ് ഹരിയാണ സര്‍ക്കാര് കാഷ് അവാര്‍ഡ് നല്‍കുന്നതിനുള്ള മാനദണ്ഡങ്ങളില് ഭേദഗതി വരുത്തിയത്. ഇതനുസരിച്ചാണ് ഒരു സാമ്പത്തികവര്‍ഷം തന്നെ ഏഷ്യന് ഗെയിംസിലും കോമണ്‍വെല്‍ത്ത് ഗെയിംസിലും മെഡല് നേടിയവര്‍ക്ക് സമ്മാനത്തുകയില് കുറവുവന്നത്.\nലോക ഒന്നാം നമ്പര് ഗുസ്തി താരവും ഏഷ്യന് ഗെയിംസ് സ്വര്‍ണമെഡല് ജേതാവുമായ ബജ്‌റങ് പുനിയ, ഏഷ്യന് ഗെയിംസ് ചാമ്പ്യന് വിനേഷ് ഫൊഗട്ട് തുടങ്ങിയവരാണ് സമ്മാനത്തുക കുറച്ചതിനെതിരെ രംഗത്തുവന്നത്.\nസംസ്ഥാനത്തിന്റെ പുതിയ കായികനയമനുസരിച്ച് ഒരാള് ഒരു സാമ്പത്തികവര്‍ഷം ഒന്നിലധികം മെഡല് നേടിയാല് അതില് ഏറ്റവും ഉയര്‍ന്ന മെഡലിനുള്ള മുഴുവന് തുകയും ബാക്കി മെഡലുകള്‍ക്ക് തുകയുടെ 50 ശതമാനവുമാണ് ലഭിക്കുക.\nസംസ്ഥാനത്തെ 3000 അത്‌ലറ്റുകള്‍ക്ക് കാഷ് അവാര്‍ഡ് നല്‍കുന്നതിനുള്ള ചടങ്ങ് കഴിഞ്ഞയാഴ്ച ഹരിയാണ സര്‍ക്കാര് റദ്ദാക്കിയിരുന്നു. ചടങ്ങില് വെച്ച് തുക നല്‍കുന്നതിനുപകരം ജൂണ് 25-നു മുന്‍പ് കായികതാരങ്ങളുടെ അക്കൗണ്ടില് തുക നിക്ഷേപിക്കുമെന്നും അറിയിച്ചു. കിട്ടിയ തുകയില് കുറവുണ്ടെന്നും ഇത് കായികതാരങ്ങളെ അപമാനിക്കുന്നതാണെന്ന് ചൊവ്വാഴ്ച ബജ്‌റങ് പുനിയയും വിനേഷ് ഫൊഗട്ടും ട്വീറ്റ് ചെയ്തിരുന്നു.\n''മൂന്ന് കോടിക്ക് പകരം 2.25 കോടിയാണ് ലഭിച്ചത്. ആദ്യം സര്‍ക്കാര് അവാര്‍ഡ് വിതരണ ചടങ്ങ് വേണ്ടെന്നുവെച്ചു. ഇപ്പോള് തുകയില് കുറവുമുണ്ടായിരിക്കുന്നു. മറ്റു താരങ്ങളോടും അന്വേഷിച്ചപ്പോള് പുതിയ കായികനയത്തിന്റെ ഭാഗമായാണിതെന്നാണ് അറിഞ്ഞത്. ഒരു അത്‌ലറ്റ് എന്ന നിലയില് എനിക്ക് ഒന്നേ പറയാനുള്ളൂ. ഈ സര്‍ക്കാര് അത്‌ലറ്റുകളോട് ചിറ്റമ്മനയമാണ് കാണിക്കുന്നത്.''-പുനിയ പറഞ്ഞു. രാജ്യത്തിനുവേണ്ടി മെഡല് നേടുന്ന അത്‌ലറ്റുകള് ഏറ്റവും കൂടുതലുള്ളത് ഹരിയാണയിലാണ്. എന്നാല് സംസ്ഥാന സര്‍ക്കാര് ഈ അത്‌ലറ്റുകളെ ഒരു ഭാരമായാണ് കാണുന്നത്.- പുനിയ പറഞ്ഞു.\nകഴിഞ്ഞവര്‍ഷം ഓസ്‌ട്രേലിയയില് നടന്ന കോമണ്‍വെല്‍ത്ത് ഗെയിംസില് ഇന്ത്യ നേടിയ 66 മെഡലുകളില് 22 മെഡലുകളും ഹരിയാണയില് നിന്നുള്ളവരാണ് നേടിയത്. ഇന്തോനേഷ്യയില് നടന്ന ഏഷ്യന് ഗെയിംസില് ഇന്ത്യ 61 മെഡല് നേടിയപ്പോള്, ഹരിയാണയുടെ സംഭാവന 17 ആയിരുന്നു. ബജ്‌റങ് പുനിയ, വിനേഷ് ഫൊഗട്ട്, നീരജ് ചോപ്ര എന്നിവര് സ്വര്‍ണമെഡലും നേടി.\n'' ഓരോ മത്സരത്തിനും ഞങ്ങള് ഒരേപോലെയുള്ള തയ്യാറെടുപ്പാണ് നടത്തുന്നത്. ഒളിംപിക്‌സിലായാലും കോമണ്‍വെല്‍ത്ത് ഗെയിംസിലായാലും ലോക ചാമ്പ്യന്‍ഷിപ്പിലായാലും ഏഷ്യന് ഗെയിംസിലായാലും മെഡല് നേടാനുള്ള പ്രയത്‌നം ഒരുപോലെയാണ്. പിന്നെങ്ങനെയാണ് ഹരിയാണ സര്‍ക്കാര് അതില് ഒരു മത്സരം മറ്റൊന്നിനേക്കാള് വലുതാണെന്ന് പറയുക.''-വിനേഷ് ഫൊഗട്ട് പറഞ്ഞു.\nഅതേസമയം, ബജ്‌റങ് പുനിയയുടെയും വിനേഷ് ഫൊഗട്ടിന്റെയും ആരോപണങ്ങള് ഹരിയാണ കായിക മന്ത്രി അനിജ് വിജ് നിഷേധിച്ചു. ''കായിക നയത്തിന് അനുസരിച്ചാണ് സമ്മാനത്തുക വിതരണം ചെയ്തത്. എന്തെങ്കിലും പരാതികളുണ്ടെങ്കില് അവര്‍ക്ക് സര്‍ക്കാരിനെ അറിയിക്കാമായിരുന്നു. സര്‍ക്കാര് ഒരു കായികതാരത്തെയും അപമാനിച്ചിട്ടില്ല.''- മന്ത്രി പറഞ്ഞു.\nRead more about: india athletics haryana government ഇന്ത്യ അത്‌ലറ്റിക്‌സ് ഹരിയാണ സര്‍ക്കാര്


ലൈഫ് മിഷന് ക്രമക്കേട്: സിബിഐ കേസെടുത്തു – Chandrika Daily\nBy web desk Friday September 25, 2020 15:48 pm\nകൊച്ചി: ലൈഫ് മിഷന് ക്രമക്കേട് ആരോപണങ്ങളില് സിബിഐ കേസെടുത്തു. എഫ്‌സിആര്‍എ പ്രകാരമാണ് കേസെടുത്തത്. കൊച്ചി പ്രത്യേക കോടതിയില് റിപ്പോര്‍ട്ട് നല്‍കി. റെഡ് ക്രസന്റുമായി ബന്ധപ്പെട്ട സാമ്പത്തിക ഇടപാടുകളിലാണ്…\nകൊച്ചി: ലൈഫ് മിഷന് ക്രമക്കേട് ആരോപണങ്ങളില് സിബിഐ കേസെടുത്തു. എഫ്‌സിആര്‍എ പ്രകാരമാണ് കേസെടുത്തത്. കൊച്ചി പ്രത്യേക കോടതിയില് റിപ്പോര്‍ട്ട് നല്‍കി. റെഡ് ക്രസന്റുമായി ബന്ധപ്പെട്ട സാമ്പത്തിക ഇടപാടുകളിലാണ് സിബിഐ കേസെടുത്തിരിക്കുന്നത്.\nലൈഫ് മിഷനില് ക്രമക്കേട് നടന്നതായി പ്രതിപക്ഷം ആരോപണമുന്നയിച്ചിരുന്നു. ഇത് സത്യമാണെന്ന് തെളിയിക്കുന്നതാണ് സിബിഐ നടപടി. വടക്കാഞ്ചേരി ലൈഫ് മിഷന് പദ്ധതിയുമായി ബന്ധപ്പെട്ടാണ് കേസെടുത്തിരിക്കുന്നത്.\nവിജിലന്‍സ് അന്വേഷണം നടത്താനായിരുന്നു സംസ്ഥാന സര്‍ക്കാര് തീരുമാനം. എന്നാല് ഇത് വിദേശ നാണയ വിനിമയ നിയമത്തിന്റെ ലംഘനവുമായി ബന്ധപ്പെട്ടതായതിനാലാണ് സിബിഐ അന്വേഷണം നടത്തുന്നത്.


കടമറ്റത്തുകത്തനാരുടെ സഞ്ചാരവും ഒരു സോദ്ദേശ്യ പ്രവൃത്തിയും, ഉടൽവിശുദ്ധി, ആകാശയാത്രകൾ, മിമിക്‌സ് പരേഡ്, ജാതകദോഷങ്ങൾ, പേടി, ദൈവം എഴുതിയത്, ഫോട്ടോസ്‌റ്റാറ്റ് കോപ്പികൾ, പുസ്‌തകപ്രകാശനം, ലോകാനുഭവങ്ങൾ എന്നീ പത്തുകഥകൾ.\n“സ്വന്തം ജീവിതത്തെ അമ്പരപ്പോടെ നോക്കി നില്‌ക്കുന്ന കുറെ കഥാപാത്രങ്ങളെ നമുക്കു ശ്രീവത്സന്റെ കഥകളിൽ കാണാൻ കഴിയും. ജീവിതത്തിനുമേലുളള നിയന്ത്രണം നഷ്‌ടപ്പെട്ടു എന്നു മാത്രമല്ല അവരുടെ ദുരന്തം. സ്വന്തം ജീവിതം തന്നെ ഇവരെ ചതിക്കുകയും ഒറ്റുകൊടുക്കുകയും ചെയ്യുന്നു. മൗലികമായ കുറെ കഥാപാത്രങ്ങളിലൂടെയാണ് ഈ കഥകൾ വർത്തമാനകാലത്തെ തിരിച്ചറിയുന്നത്.”\nഅവതാരികഃ അശോകൻ ചരുവിൽ\nദൈവം എഴുതിയത്, പി.കെ. ശ്രീവത്സൻ, വില - 45.00, പേജ് - 72


'പിണറായി ഗുരു' | Life Glint | The Clarity Portal\nHome » സ്ഥിതി-ഗതി » 'പിണറായി ഗുരു'\nThu, 25-04-2019 03:05:39 PM ;\nബുദ്ധിയുള്ള വ്യക്തിയുടെയും സമൂഹത്തിന്റെയും മുന്നില് അനുഭവങ്ങള് പാഠമാണ്. അതുകൊണ്ടാണ് ഉപയോഗിച്ച് പഴകിയതാണെങ്കിലും 'അനുഭവം ഗുരു' എന്ന് പറയുന്നത്. കേരള മുഖ്യമന്ത്രി പിണറായി വിജയന് ഇക്കാരണത്താല് മലയാളികള്‍ക്ക് ഗുരുവാണ്. എങ്ങനെ വീട്ടില്, പൊതുസ്ഥലത്ത്, മേലധികാരി കീഴ് ജീവനക്കാരോട്, സഹപ്രവര്‍ത്തകരോട് പെരുമാറരുത് എന്നുള്ളതിന്റെ ഏറ്റവും നല്ല ഉദാഹരണമാണ് പിണറായി വിജയന്റെ പൊതുയിട പെരുമാറ്റരീതി. 'മാറി നില്‍ക്കങ്ങോട്ട്' ഏറ്റവും ഒടുവിലത്തെ ഉദാഹരണം. അതിന് മുമ്പ് പല ഉദാഹരണങ്ങള് ഉണ്ടെങ്കിലും 'കടക്കൂ പുറത്ത്' ആണ് ഉഗ്ര ഉദാഹരണം. ഇത്രയും നല്ല പാഠം മലയാളിയെ പഠിപ്പിക്കുന്ന മുഖ്യമന്ത്രി ഗുരുവായ സ്ഥിതിക്ക് ഓരോ മലയാളിക്കും അദ്ദേഹത്തോട് ഗുരുഭക്തിയും ഉണ്ടാകേണ്ടതാണ്. ഇതിന്റെ പേരില് ഏതെങ്കിലും മലയാളിയുടെ ഉള്ളില് പിണറായിയോട് വിദ്വേഷമോ ഈര്‍ഷ്യയോ തോന്നുന്നു എങ്കില് ആ മലയാളിയും പിണറായി വിജയന്റെ അതേ പെരുമാറ്റ രീതി പിന്തുടരുന്നു എന്ന് സ്വയം അറിയണം.\nഅസ്വസ്ഥമായ മനസ്സില് നിന്ന് മാത്രമേ 'കടക്കൂ പുറത്ത്, മാറിനില്‍ക്കങ്ങോട്ട്' എന്നുള്ള പ്രതികരണങ്ങള് ഉണ്ടാവുകയുള്ളൂ. പേടി, ആന്തരിക സംഘട്ടനങ്ങള്, വേദന എന്നിവയാല് മനുഷ്യന്റെ മനസ്സ് കലുഷമാകുമ്പോഴാണ് ഇത്തരത്തില് പെരുമാറുക. കേരളത്തിന്റെ മുഖ്യമന്ത്രി അസ്വസ്ഥമാകുന്നത് അഭികാമ്യമല്ല. അദ്ദേഹമെടുക്കുന്ന ഓരോ തീരുമാനവും ജീവിച്ചിരിക്കുന്നതും ജനിക്കാന് പോകുന്നതുമായ ഓരോ മലയാളിയുടെയും ജീവിതത്തെ ബാധിക്കുന്നതാണ്. അസ്വസ്ഥമായ ഒരു വ്യക്തിയെ സ്വസ്ഥതയിലേക്ക് നയിക്കുക എന്നതാണ് സംസ്‌കാരമുള്ള ഒരു സമൂഹത്തിന്റെ പ്രാധമിക ലക്ഷണം. പിണറായി വിജയന് അദ്ദേഹത്തിന് കഴിയുന്ന രീതിയില് മാത്രമേ പെരുമാറാന് പറ്റുകയുള്ളൂ. ആ സത്യസന്ധതയെ ഓരോ മലയാളിയും അംഗീകരിക്കുകയും വേണം. മാറിനില്‍ക്കങ്ങോട്ട് എന്ന് പറഞ്ഞിതിന്റെ പേരില് അദ്ദേഹത്തെ വീണ്ടും കടന്നാക്രമിച്ച് കൂടുതല് അസ്വസ്ഥമാക്കുന്നത് കേരളത്തിന് ദോഷകരമാണ്. ജനങ്ങളാല് തിരഞ്ഞെടുത്ത മുഖ്യമന്ത്രിയുമാണ് അദ്ദേഹം. ജനായത്ത സംവിധാനത്തില് അദ്ദേഹത്തിന് മുഖ്യമന്ത്രിയായി തുടരാനുള്ള എല്ലാ അവകാശവുമുണ്ട്.\nഉചിതമായ തീരുമാനങ്ങള് എടുക്കുന്നതിനും നടപ്പാക്കുന്നതിനും മുഖ്യമന്ത്രിയുടെ സ്വാസ്ഥ്യത്തെ ഉറപ്പ് വരുത്തുന്നതിന് വേണ്ടിയാണ് നാം അദ്ദേഹത്തിന് എല്ലാ വിധ സൗകര്യങ്ങളും ലഭ്യമാക്കിയിട്ടുള്ളത്. കാരണം എന്തുതന്നെയാണെങ്കിലും, മുഖ്യമന്ത്രിയെ അദ്ദേഹത്തിന്റെ ഈ പെരുമാറ്റത്തിന്റെ പേരില് കൂടുതല് അസ്വസ്ഥമാക്കുന്നത് സംസ്ഥാന താല്‍പര്യത്തിന് വിരുദ്ധമായ പ്രവൃത്തിയാകും. എന്ത് തന്നെ ന്യായീകരണം ഉണ്ടെങ്കിലും. ഇതിനെല്ലാം ഉപരി കേരളമെന്ന വീട്ടിലെ ഒരംഗമാണ് പിണറായി വിജന്. അതും മലയാളി സ്‌നേഹത്തോടെ ഓര്‍ക്കേണ്ടതാണ്. ഒരു കാര്യം മാത്രം എടുത്തുകൊണ്ട്, പിണറായി വിജയന് മലയാളിയെ പഠിപ്പിക്കുന്നു എങ്ങനെ മറ്റുള്ളവരോട് പെരുമാറരുത് എന്ന്.\nPinarayi against media


'മസായ്' - ആചാരങ്ങളും മര്യാദകളും കൈവിടാതെ ജീവിയ്ക്കുന്ന ആഫ്രിക്കൻ ഗോത്രം... •Tech Travel Eat\n‘മസായ്’ – ആചാരങ്ങളും മര്യാദകളും കൈവിടാതെ ജീവിയ്ക്കുന്ന ആഫ്രിക്കൻ ഗോത്രം…\nഗോത്രവിഭാഗങ്ങള് എല്ലാ നാട്ടിലുമുണ്ട്. ഇപ്പോഴും അവരുടേതായ ആചാരങ്ങളും മര്യാദകളും കൈവിടാതെ ജീവിയ്ക്കുന്നവര്. ലോകത്തിന്റെ പല ഭാഗങ്ങളിലുമുള്ള ഗോത്രവിഭാഗത്തില് പെട്ടവര് വ്യത്യസ്ത സംസ്‌കാരങ്ങളില് ജീവിയ്ക്കുന്നവരായിരിക്കും. പലര്‍ക്കും പുറം ലോകവുമായി യാതൊരു ബന്ധവും ഇല്ലെന്നതും അവരെ കൂടുതല് വ്യത്യസ്തരാക്കുന്നു. അത്തരത്തിലൊരു പേരുകേട്ട ഗോത്ര വിഭാഗമാണ് ആഫ്രിക്കയിലെ മസായ്.\nമസായ് ഒരു നൈൽ നദീ തടവാസിയായ ഗോത്ര വർഗമാണ്. ഇവരുടെ വാസസ്ഥല പ്രദേശങ്ങൾ കെന്യയും, ഉത്തര ടാൻസാനിയയുമാണ്. ഇവർ സംസാരിക്കുന്ന ഭാഷയെ മാ എന്ന് പറയുന്നു ഡിങ്ക ജനതയുടെ ഭാഷയുമായി ഇതിന് സാമ്യമുണ്ട്. 2009 ലെ കാനേഷുമാരി അനുസരിച്ച് ഇവരുടെ ജനസംഖ്യ 841,622 ആണ്. 1989 ലെ കാനേഷുമാരിയിൽ ജനസംഖ്യയായ 377,089 യിൽ നിന്ന് ഗണ്യമായ വർദ്ധനവായത്കൊണ്ട് വംശനാശഭീഷണി ഇല്ല എന്നനുമാനിക്കാം. ടാൻസാനിയയിലെയും , കെന്യയിലെയും സർക്കാരുകൾ ഇവരെ അവരുടെ നാടോടി ജീവിതരീതി ഉപേക്ഷിക്കാൻ പ്രോൽസാഹിപ്പിക്കുന്നുണ്ട്. പക്ഷെ ഓക്സ്ഫാം പോലെയുള്ള സംഘടനകളുടെ അഭിപ്രായം ഇവരുടെ ജീവിതരീതി കാലാവസ്ഥ മാറ്റം പോലുള്ള പരിസ്ഥിതി പ്രശ്നങ്ങൾക്ക് ഒരു പരിഹാരമാണെന്നാണ്.\nമസായികൾക്ക് മരുഭൂമി, അർദ്ധ മരുഭൂമിപ്രദേശങ്ങളിൽ കൃഷിചെയ്യാനുള്ള കഴിവുകളുണ്ട്. മസായികൾ ഏകദൈവ വിശ്വാസികളാണ്. അവർ ഒരു ഗോത്രദൈവമായ എങ്കായിയെ ആരാധിക്കുന്നു. എങ്കായിക്ക് രണ്ട് ഭാവങ്ങളുണ്ട്. ഈ ദൈവത്തിന്റെ ദുഷ്ടസ്വഭാത്തിനെ എങ്കായി നരോദ് (കറുത്ത ദൈവം) എന്നും, സൗമ്യസ്വഭാവത്തിനെ എങ്കായി നാന്യോക്കി (ചുവന്ന ദൈവം) എന്നും വിളിക്കുന്നു. മസായികളുടെ വിശ്വാസം അവരുടെ ദൈവം ലോകത്തുള്ള കന്നു കാലികളെയെല്ലാം അവർക്ക് നൽകിയിട്ടുണ്ടെന്നാണ്. അത് കോണ്ട് അവർ മറ്റ് ഗോത്രങ്ങളിൽ നിന്ന് കന്നുകാലികളെ മോഷ്ടിക്കുന്നത് മോഷണമായി കാണാറില്ല മറിച്ച് അവ്ർക്ക് അവകാശപ്പെട്ടത് തിരിച്ചു പിടിക്കുന്നതായിട്ടാണ് കാണുന്നത്.\nമസായിക്കളുടെ പ്രധാന ആയുധം കുന്തവും പരിചയുമാണ്. മസായികളെക്കുറിച്ച് പൊതുവെയുള്ള ഒരു തെറ്റിദ്ധാരണ, ആൺകുട്ടികൾ പ്രായപൂർത്തിയായ പുരുഷനായി എന്ന് തെളിയിക്കുന്നതിന് ഒരു സിംഹത്തെ ഒറ്റയ്ക്ക് കുന്തവുമായി നേരിട്ട് കൊല്ലണം എന്നാണ്. ഇത് ഒരു പക്ഷെ പണ്ട് നിലനിന്നിരുന്ന ഒരു ആചാരമാവാം, എന്നാൽ ഇക്കാലത്ത് സിംഹവേട്ട കെന്യയിലും, ടാൻസാനിയയിലും നിയമ വിരുദ്ധമാണ്. കന്നുകാലികളെ ആക്രമിക്കുന്ന സിംഹങ്ങളെ പരമ്പരാഗതമായ രീതികളുപയോഗിച്ചു കൊന്നാൽ നിയമനടപടികളുണ്ടാവില്ല. എന്നാലും സിംഹങ്ങൾ നേരിടുന്ന വംശനാശഭീഷണി മുൻനിർത്തി സിംഹത്തിനെ കൊല്ലുന്നതിനു പകരം കന്നുകാലിയുടെ വിലയായി സർക്കാർ നൽകുന്ന നഷ്ടപരിഹാരത്തുക കൈപ്പറ്റാൻ ഇവരെ പ്രോൽസാഹിപ്പിക്കുകയാണ് പതിവ്.\nഗോത്രവിഭാഗത്തിന്റെ ചില ഞെട്ടിക്കുന്ന ആചാരങ്ങള് : രക്തം കുടിയ്ക്കുന്നത് മൃഗങ്ങളാണ് എന്ന് നമുക്കറിയാം. എന്നാല് കെനിയയിലെ മസായ് ഗോത്രവിഭാഗക്കാര് മൃഗങ്ങളുടെ രക്തം കുടിയ്ക്കുന്ന ഒരു രീത് നിലവിലുണ്ട്. മാത്രമല്ല ഇവര് പുതിയതായി ഒരാളെ അഭിസംബോധന ചെയ്യുമ്പോള് ഹലോ പറയുന്നതിനു പകരം മുഖത്ത് തുപ്പിയാണ് അഭിവാദ്യം ചെയ്യുന്നത്. കുടുംബത്തില് പുതിയതായി ഒരു കുട്ടി ജനിയ്ക്കുമ്പോള് ദുഷ്ടശക്തികളില് നിന്നും കുട്ടിയെ രക്ഷിക്കാന് കുട്ടിയുടെ മുഖത്ത് തുപ്പുന്ന പതിവും ഇവര്‍ക്കിടയിലുണ്ട്.


കാസര്‍കോട്: മംഗല്‍പാടി പഞ്ചായത്ത് കേരഗ്രാമം പദ്ധതി കാര്‍ഷിക വികസന കര്‍ഷക ക്ഷേമ വകുപ്പ് മന്ത്രി പി. പ്രസാദ് ഉദ്ഘാടനം ചെയ്തു. കേരഗ്രാമം പദ്ധതി മൂന്ന് വര്‍ഷത്തില് അവസാനിക്കുന്നില്ലെന്ന് തുടര്‍ച്ച ആവശ്യമാണെന്നും മന്ത്രി പറഞ്ഞു.\nകേരളത്തിന്റെ സ്വന്തം എന്ന് നമ്മള് പറയുന്നതെങ്ങിന്റെ ഉത്പാദനക്ഷമത അയല് സംസ്ഥാനങ്ങളായ തമിഴ്‌നാട്, ആന്ധ്ര എന്നിവയെക്കാള് താഴെയാണ് നില്‍ക്കുന്നത്. തെങ്ങിന് ആവശ്യമായ കാലാവസ്ഥയും മണ്ണും എല്ലാം നമുക്കു ണ്ടെങ്കിലും തെങ്ങ് മറ്റ് വിളകള്‍ക്ക് വഴിമാറുന്ന സ്ഥിതിവിശേഷം നമ്മുടെ നാട്ടിലുണ്ട്. കേരഗ്രാമം പദ്ധതിക്ക് പുറമേ നാളികേര വികസന കൗണ്‍സിലിന്റെ നേതൃത്വത്തില് ഒരു വര്‍ഷം 15 ലക്ഷം തെങ്ങിന് തൈകള് നടാന് തീരുമാനിച്ചു. ഈ വര്‍ഷം 12 ലക്ഷം തൈകള് നട്ടു. വരും വര്‍ഷങ്ങളില് 15 ലക്ഷം തൈകള് നടുമെന്നും അദ്ദേഹം പറഞ്ഞു.\nപച്ചംപള്ളയില് നടന്ന ചടങ്ങില് എ.കെ.എം അഷറഫ് എം.എല്.എ അധ്യക്ഷനായി. കാര്‍ഷിക വികസന കര്‍ഷക ക്ഷേമ വകുപ്പ് ഡയറക്ടര് ടി.വി സുഭാഷ് പദ്ധതി വിശദീകരിച്ചു. മുതിര്‍ന്ന കര്‍ഷകനായ അബൂബക്കര് ഹാജി സിതി നഗര് മുട്ടം കുന്നിലിനെ മന്ത്രി ആദരിച്ചു. കൃഷി അഡീഷണല് സെക്രട്ടറി സാബിര് ഹുസൈന്, മഞ്ചേശ്വരം ബ്ലോക്ക് പഞ്ചായത്ത് പ്രസിഡന്റ് ഷമീന ടീച്ചര്, ജില്ലാ പഞ്ചായത്ത് വികസന കാര്യ സ്ഥിരം സമിതി അധ്യക്ഷ ഗീത കൃഷ്ണന്, മംഗല്‍പാടി പഞ്ചായത്ത് വൈസ് പ്രസിഡന്റ് യൂസഫ് ഹേരൂര്, ജില്ലാ പഞ്ചായത്ത് അംഗം ഗോള്‍ഡന് അബ്ദുല് റഹ്‌മാന്, ബ്ലോക്ക് പഞ്ചായത്ത് അംഗം സുഹറ, പഞ്ചായത്ത് വികസന കാര്യ സ്ഥിരം സമിതി അധ്യക്ഷ ഖൈറുന്നിസ, മംഗല്‍പാടി പഞ്ചായത്ത് അംഗം സുഹറ മുഹമ്മദ്, കൃഷി അഡീഷണല് ഡയറക്ടര്, (സി.പി) ജോര്‍ജ്ജ് അലക്സാണ്ടര്, കൃഷി അഡീഷണല് ഡയറക്ടര്, എക്സ്റ്റന്‍ഷന് എസ്. സുഷമ, കേരഗ്രാമം പ്രസിഡന്റ് ആദം സാഹിബ്, രാഷട്രീയ പാര്‍ട്ടി പ്രതിനിധികളായ മൊയ്തു, മഹമൂദ്, അശോക് കുമാര്, ഹമീദ് കോമോസ്സ്, താജുദ്ദീന് മൊഗ്രാല്, മുഹമ്മദ് കുഞ്ഞി, ജയരാമ കെ. ബാലന്‍ഗുഡില്, മുഹമ്മദലി, സിദ്ദിഖ് കൈകമ്പ തുടങ്ങിയവര് സംസാരിച്ചു.\nമംഗല്‍പാടി പഞ്ചായത്ത് പ്രസിഡന്റ് കദീജത്ത് റിസാന സ്വാഗതവും പ്രിന്‍സിപ്പല് കൃഷി ഓഫീസര് ആര്. വീണ റാണി നന്ദിയും പറഞ്ഞു.


മലയാള സിനിമ 2013 അന്തരാളഘട്ടത്തിലെ അന്തംവിടലുകള്\nThursday 2nd January 2014 12:40pm\nനടന്നത് ബലാത്സംഗം തന്നെയെന്ന് യുവതി; തെറ്റയിലിനെതിരായ എഫ്.ഐ.ആര് സ്റ്റേ ചെയ്തു\nന്യൂദല്‍ഹി: ലൈംഗിക പീഡനക്കേസില് ആരോപണവിധേയനായ മുന്‍മന്ത്രിയും സി.പി.ഐ.എം നേതാവുമായ ജോസ് തെറ്റയലിനെതിരായ ഹരജി സുപ്രീം കോടതി തള്ളി.\nതെറ്റയിലിനെതിരായ ഹരജി റദ്ദാക്കിയ ഹൈക്കോടതി വിധി പുന:പരിശോധിക്കണമെന്നും കേസില് വിശദമായ അന്വേഷണം നടത്തണമെന്നും ആവശ്യപ്പെട്ടായിരുന്നു യുവതി സുപ്രീം കോടതിയെ സമീപിച്ചത്.\nതെറ്റയിലിനെതിരായ ആരോപണം നിലനില്‍ക്കുന്നതല്ലെന്ന് കോടതി നിരീക്ഷിച്ചു. തെറ്റയില് ബലാത്സംഗം നടത്തിയതായി ദൃശ്യങ്ങളില് നിന്നും വ്യക്തമാകുന്നില്ല. ഇത് ഇദ്ദേഹത്തിനെതിരായ കെണി ഒരുക്കലായിരുന്നു.\nകേസ് രാഷ്ട്രീയപ്രേരിതമാണ് . യുവതിയുടെ സത്യവാങ്മൂലത്തില് തന്നെ ഇക്കാര്യം വ്യക്തമാകുന്നുണ്ട്. മകനെ വിവാഹം ചെയ്യാനായി മകന്റെ പിതാവുമായി ലൈംഗിക ബന്ധത്തിലേര്‍പ്പെടുക എന്ന വിചിത്രമായ കാര്യമാണ് യുവതി ചെയ്തിരിക്കുന്നത്.\nഇത് എവിടേയും കേട്ടുകേള്‍വി പോലുമില്ലാത്ത കാര്യമാണ്. ഏത് ലോകത്താണ് യുവതി ജീവിക്കുന്നതെന്നും കോടതി ചോദിച്ചു.\nതെറ്റയിലിന്റെ മകന് ആദര്‍ശിനെ വിവാഹം ചെയ്ത് തരാമെന്ന് വാഗ്ദാനം ചെയ്ത് തെറ്റയില് തന്നെ ലൈംഗികമായി ഉപയോഗിക്കുകയായിരുന്നു എന്നായിരുന്നു യുവതിയുടെ പരാതി.\nതന്റെ സമ്മതത്തോടെയല്ല ബലാത്സംഗമാണ് നടന്നതെന്നും യുവതി പറഞ്ഞിരുന്നു. എന്നാല്\nതെറ്റയിലിനെ തിരെയുള്ള കേസ് അസാധാരണമാണെന്നും ഇദ്ദേഹത്തിനെ തിരെയുള്ള ദൃശ്യങ്ങള് പുറത്തുവിട്ടത് ബോധപൂര്‍വമാണെന്നുമായിരുന്നു ഹൈക്കോടതിയുടെ നിരീക്ഷണം.\nബലാത്സംഗം നടന്നിട്ടില്ല. അതുകൊണ്ട് തന്നെ ആ വകുപ്പ് ചേര്‍ത്ത് കേസ് എടുക്കാന് കഴിയില്ലെന്ന് കോടതി പറയുകയും ചെയ്തു. പെണ്‍കുട്ടി നിഷ്‌ക്കളങ്കയാണെന്ന പ്രോസിക്യൂഷന് വാദം കോടതി അംഗീകരിച്ചില്ല.\nപെണ്‍കുട്ടി നിഷ്‌ക്കളങ്കയല്ലെന്നും ഭരണമുന്നണിയിലെ ചിലരുടെ സമ്മര്‍ദ്ദം മൂലമാണ് ഇത്തരമൊരു വീഡിയോ പെണ്‍കുട്ടി പുറത്ത് വിട്ടതെന്ന് സംശയിക്കുന്നതായും കോടതി വ്യക്തമാക്കിയിരുന്നു.\nThursday 1st August 2013 11:23am


petition against shanti and prasanth bhushanപ്രശാന്ത് ഭൂഷണും\nMonday 18th April 2011 3:00pm\nശാന്തിഭൂഷണും പ്രശാന്ത് ഭൂഷണും എതിരേ ഹരജി\nMonday 18th April 2011 2:55pm\nന്യൂദല്‍ഹി: പ്രശസ്ത അഭിഭാഷകരായ പ്രശാന്ത് ഭുഷണും ശാന്തിഭൂഷണുമെതിരേ സുപ്രീംകോടതിയില് ഹരജി. ഇരുവര്‍ക്കുമെതിരേ ജുഡീഷ്യല് അന്വേഷണം വേണമെന്നാവശ്യപ്പെട്ടാണ് ഹരജി സമര്‍പ്പിച്ചിട്ടുള്ളത്.\nഅഭിഭാഷകനായ മനോഹര്‍ലാല് ശര്‍മ്മയാണ് ഹരജി നല്‍കിയിട്ടുള്ളത്. സി.ബി.ഐ അന്വേഷണം നടത്തി ഇരുവരെയും പ്രോസിക്യൂട്ട് ചെയ്യണമെന്നും ഹരജിയില് ആവശ്യപ്പെടുന്നുണ്ട്.\nഅതിനിടെ തന്നെ പിന്തുണയ്ക്കുന്നവര്‍ക്കെതിരേ വ്യാജആരോപണങ്ങള് ഉന്നയിക്കുന്നതില് പ്രതിഷേധിച്ച് അണ്ണ ഹസാരെ കോണ്‍ഗ്രസ് പ്രസിഡന്റ് സോണിയാ ഗാന്ധിക്ക് കത്തയച്ചിട്ടുണ്ട്. കോണ്‍ഗ്രസിന്റെ ഒരു ജനറല് സെക്രട്ടറി കുറച്ചുദിവസങ്ങളായി ഇത്തരത്തില് വ്യാപകമായ ആരോപണങ്ങളാണ് ഉന്നയിക്കുന്നതെന്നും ഹസാരെ കത്തില് ആരോപിച്ചിട്ടുണ്ട്.


Stay focus and look forward all the time, Harbhajan singh's advice to Indian batting sensation Shubman Gill - Malayalam MyKhel\n» നിനക്ക് അതിനു കഴിഞ്ഞാല് അഭിമാനം! ഉപദേശം ഒന്നു മാത്രം- ഗില്ലിനോട് ഹര്‍ഭജന്\nPublished: Thursday, January 21, 2021, 17:04 [IST]\nപഞ്ചാബില് നിന്നുള്ള യുവ ബാറ്റ്‌സ്മാന് ശുഭ്മാന് ഗില് ഇന്ത്യന് ക്രിക്കറ്റ് ടീമില് സ്ഥാനമുറപ്പിച്ചതിന്റെ ആഹ്ലാദത്തിലാണ് മുന് സ്പിന് ഇതിഹാസം ഹര്‍ഭജന് സിങ്. ഓസ്‌ട്രേലിയക്കെതിരേയുള്ള കഴിഞ്ഞ ടെസ്റ്റ് പരമ്പരയില് ഗില് ഉജ്ജ്വല ബാറ്റിങ് കാഴ്ചവച്ചിരുന്നു. താരത്തിന്റെ കന്നി ടെസ്റ്റ് പരമ്പര കൂടിയായിരുന്നു ഇത്. ഇന്ത്യ വിജയിച്ച നാലാമത്തെയും അവസാനത്തെയും ടെസ്റ്റില് 91 റണ്‍സോടെ ഗില് ടോപ്‌സ്‌കോററായിരുന്നു. തന്റെ നാട്ടുകാരനായ ഒരു താരം വീണ്ടും ദേശീയ ടീമില് മിന്നുന്ന പ്രകടനം നടത്തുന്നതില് അഭിമാനമുണ്ടെന്നു ഭാജി പറഞ്ഞു.\nഇന്ത്യക്കു വേണ്ടി ടെസ്റ്റില് തന്നേക്കാള് കൂടുതല് മല്‍സരങ്ങള് ഗില് കളിക്കുകയാണെങ്കില് അത് ഏറെ അഭിമാനം നല്‍കുമെന്നു 108 ടെസ്റ്റുകളില് കളിച്ചിട്ടുള്ള ഭാജി വ്യക്തമാക്കി. 10 വര്‍ഷത്തിലേറെ നീണ്ട കാത്തിരിപ്പിനൊടുവില് ഇന്ത്യക്കു വേണ്ടി ടെസ്റ്റില് കളിച്ച ആദ്യ താരമായി ഗില് മാറിയിരുന്നു. 2006ല് വലംകൈയന് പേസര് വിആര്‍വി സിങാണ് അവസാനമായി ഇന്ത്യക്കു വേണ്ടി ടെസ്റ്റില് കളിച്ച പഞ്ചാബ് താരം.\nദീര്‍ഘകാലം ടെസ്റ്റ് ക്രിക്കറ്റ് കളിക്കുകയെന്നത് ഏറെ വെല്ലുവിളിയുയര്‍ത്തുന്ന കാര്യമാണെന്നും എന്നാല് ഇതിനുള്ള കഴിവ് ശുഭ്മാന് ഗില്ലിനുണ്ടെന്നും ഹര്‍ഭജന് വിശ്വസിക്കുന്നു. ഓസ്‌ട്രേലിയക്കെതിരേ മെല്‍ബണില് നടന്ന രണ്ടാം ടെസ്റ്റിലായിരുന്നു ഗില്ലിന്റെ അരങ്ങേറ്റം. മോശം ഫോമിലുള്ള പൃഥ്വി ഷായ്ക്കു പകരമാണ് താരത്തിനു നറുക്കുവീണത്. അരങ്ങേറ്റ ടെസ്റ്റില് തന്നെ ശ്രദ്ധേയമായ ബാറ്റിങ് കാഴ്ചവച്ച ഗില് തുടര്‍ന്നുള്ള രണ്ടു ടെസ്റ്റുകളിലും ടീമില് സ്ഥാനം നിലനിര്‍ത്തി. സിഡ്‌നിയില് നടന്ന മൂന്നാം ടെസ്റ്റിന്റെ ആദ്യ ഇന്നിങ്‌സില് താരം കരിയറിലെ കന്നി ടെസ്റ്റ് ഫിഫ്റ്റിയും കുറിച്ചിരുന്നു. കളിച്ച ആറു ഇന്നിങ്‌സില് ഒരു തവണ മാത്രമാണ് ഗില് ഒറ്റയക്ക സ്‌കോറിനു പുറത്തായത്.\nഇളയ സഹോദരനെപ്പോലെ കാണുന്ന ശുഭ്മാന് ഗില്ലിനോടു ഒരേയൊരു ഉപദേശം മാത്രമേയുള്ളൂ. ഏകാഗ്രത നഷ്ടപ്പെടുത്താതെ എല്ലായ്‌പ്പോഴും മുന്നോട്ടു മാത്രം ചിന്തിക്കണമെന്നു ഭാജി ആവശ്യപ്പെട്ടു. നവ്‌ജ്യോത് സിങ് സിദ്ധുവിനു ശേഷം ഇന്ത്യക്കു വേണ്ടി ടെസ്റ്റില് ഓപ്പണറായ ആദ്യ പഞ്ചാബ് താരം കൂടിയാണ് ഗില്. സിദ്ധുവിനെക്കൂടുതല് മല്‍സരങ്ങള് നിനക്കു കളിക്കാനാവുമെന്ന് പ്രതീക്ഷിക്കുന്നു. എന്നേക്കാള് കൂടുതല് ടെസ്റ്റകളില് നീ കളിച്ചാല് അതു കൂടുതല് സന്തോഷവും അഭിമാനവും നല്‍കുമെന്നും ഭാജി കൂട്ടിച്ചേര്‍ത്തു.\nഭാവിയില് ഇന്ത്യന് ടീമിന്റെ ക്യാപ്റ്റനായി ഗില് വരുമോയെന്ന് എനിക്കറിയില്ല. എന്നാല് കഴിയാവുന്നത്ര വര്‍ഷങ്ങള് രാജ്യത്തിനു വേണ്ടി അവന് കളിക്കണമെന്നാണ് ആഗ്രഹം. നല്ല കഴിവുള്ള ബാറ്റ്‌സ്മാനാണ് ഗില്. നല്ല ഏകാഗ്രതയുമുണ്ട്. കഠിനാധ്വാനവും കൃത്യമായ ലക്ഷ്യബോധവും തുടരണം. ഗെയിമിന് കൂടുതല് പ്രാധാന്യം നല്‍കുകയും വേണം. കുറച്ചു വര്‍ഷങ്ങളായി അവന് ചെയ്തുകൊണ്ടിരിക്കുന്ന കാര്യമാണിതെന്നും ഹര്‍ഭജന് വിശദമാക്കി. ഓസ്‌ട്രേലിയക്കെതിരായ മൂന്നു ടെസ്റ്റുകളില് നിന്നും രണ്ടു ഫിഫ്റ്റികളടക്കം 51.8 ശരാശരിയില് 259 റണ്‍സ് ഗില് നേടിയിരുന്നു.\nIND vs ENG: ശുഭ്മാന് ഗില് 'ഡെക്ക്', പരമ്പരയില് രണ്ടാം തവണ, ഇനി നാണക്കേടിന്റെ പട്ടികയില്\nസെലക്ടര്‍മാര്‍ക്ക് പണികൂടും; 2020 ഡിസംബര് മുതല് ഇന്ത്യക്കായി ടെസ്റ്റ് അരങ്ങേറ്റം കുറിച്ചത് താരങ്ങളിവര്\nIND vs ENG: കൈക്ക് പരിക്ക്, ഫീല്‍ഡിങ്ങിനിറങ്ങാതെ ഗില്, പിങ്ക് ടെസ്റ്റില് മായങ്ക് എത്തുമോ?\nIND vs ENG: നാണക്കേടിന്റെ ലിസ്റ്റില് ഒടുവില് ശുഭ്മാന് ഗില്ലും! രാഹുലിന്റെ പിന്‍ഗാമി\nIND vs ENG: വരവറിയിച്ച് ആര്‍ച്ചര്, രോഹിത് ശര്‍മയും ശുബ്മാന് ഗില്ലും കൂടാരത്തില്\nIND vs ENG: കോലിയോ രഹാനെയോ അല്ല, ഇന്ത്യയുടെ നിര്‍ണ്ണായക താരത്തെ തിരഞ്ഞെടുത്ത് ലക്ഷ്മണ്\nIND vs ENG: മായങ്ക് അഗര്‍വാളിന് ടീമില് ഇടമില്ലേ? ഈ കണക്കുകള് പറയും താരത്തിന്റെ യോഗ്യത\n'ഉറക്ക ഗുളിക കഴിച്ചാണ് ആ രാത്രി ഉറങ്ങിയത്'- ടെസ്റ്റ് അരങ്ങേറ്റത്തെക്കുറിച്ച് ശുബ്മാന് ഗില്\n'അവന് കഴിവുകളുണ്ട്, എന്നാല് തലകുനിച്ച് മുന്നോട്ട് പോകണം'- ഗില്ലിന് ഉപദേശവുമായി ഗംഭീര്\n15 min ago IND vs ENG: 38ാം വയസിലും ആന്‍ഡേഴ്‌സന് 'പുലി' തന്നെ, ഇനി 900 വിക്കറ്റ് ക്ലബ്ബില്\nRead more about: shubman gill harbhajan singh punjab india test cricket ശുഭ്മാന് ഗില് ഹര്‍ഭജന് സിങ് പഞ്ചാബ് ഇന്ത്യ ടെസ്റ്റ് ക്രിക്കറ്റ്


Bigg Boss Fame Archana Susheelan About Her Corona Test | സീരിയല് നായിക അടക്കം 22 പേര്‍ക്ക് കൊറോണ പോസിറ്റീവ്, പേടിക്കേണ്ട കാര്യമില്ലെന്ന് പറഞ്ഞ് നടി അര്‍ച്ചന സുശീലന് - Malayalam Filmibeat\n| Published: Tuesday, September 22, 2020, 18:35 [IST]\nലോക്ഡൗണില് ചില ഇളവുകള് വന്നതോടെ നിര്‍ത്തിവെച്ചിരുന്ന സിനിമാ-സീരിയല് ചിത്രീകരണങ്ങള് വീണ്ടും ആരംഭിച്ചിരുന്നു. കര്‍ശന നിര്‍ദ്ദേശങ്ങള്‍ക്കും നിയന്ത്രണങ്ങള്‍ക്കും നടുവിലായിരുന്നു ഷൂട്ടിങ്ങുകള് നടക്കുന്നത്. എന്നാല് ചാക്കോയും മേരിയും എന്ന സീരിയല് ലൊക്കേഷനില് കൊവിഡ് വന്നത് വലിയ പ്രതിസന്ധി സൃഷ്ടിച്ചിരിക്കുകയാണ്. നടി മോനിഷ അടക്കം 22 പേര്‍ക്കായിരുന്നു കൊവിഡ് പോസിറ്റീവായത്. കൊറോണയെ ആരും പേടിക്കേണ്ട കാര്യമില്ലെന്നും തന്റെ ടെസ്റ്റ് നെഗറ്റീവ് ആണെന്നും പറഞ്ഞ് എത്തിയിരിക്കുകയാണ് നടി അര്‍ച്ചന സുശീലന്.\n'ഞാന് ഇന്ന് വന്നിരിക്കുന്നത് ഒരു വിശേഷം പറയാന് വേണ്ടിയിട്ടാണ്. കഴിഞ്ഞ കുറച്ചു ദിവസം മുന്‍പ് ഞങ്ങളുടെ ചാക്കോയും സീരിയല് സെറ്റില് കുറച്ച് ആളുകള്‍ക്ക് കൊവിഡ് പോസിറ്റീവ് ആവുകയുണ്ടായി. അപ്പോള് തന്നെ എല്ലാ അംഗങ്ങളും സീരിയല് ഷൂട്ടിംഗ് നിര്‍ത്തിവച്ച ശേഷം സെല്‍ഫ് ക്വാറന്റൈനിലേക്ക് പോവുകയുണ്ടായി. അതില് ഓരോരുത്തര് ആയി ഇപ്പോള് ടെസ്റ്റ് ചെയ്തു കൊണ്ടിരിക്കുന്നു.\nഎന്റെ ടെസ്റ്റ് ആയിരുന്നു ഇന്ന്. എന്റെ റിസള്‍ട്ട് നെഗറ്റീവ് ആണ്. പോസിറ്റീവ് ആയ ആളുകള്‍ക്ക് എല്ലാവര്‍ക്കും വേണ്ടി എന്റെ പ്രാര്‍ത്ഥന കൂടെയുണ്ടാകും. ഇതില് എനിക്ക് നിങ്ങളോട് പറയേണ്ട കാര്യം എന്ന് പറഞ്ഞാല്, പാനിക് ആകാതെ ഇരിക്കുക. പക്ഷെ എന്റെ അനുഭവം പറയാം, പാനിക് ആകരുതേ എന്ന് പറഞ്ഞാല് പോലും എവിടെയോ ഒരു പേടി നമുക്ക് ഉണ്ടാകും. അത് ഞാന് തിരിച്ചറിഞ്ഞു'\nഞാന് ആദ്യമേ തന്നെ സെല്‍ഫ് ക്വാറന്റൈനില് ആയിരുന്നു. കുടുംബത്തില് ഉള്ളവരോടും, എന്റെ ചുറ്റും ഉള്ള മറ്റ് ആളുകളെയും ഞാന് അപ്പോള് തന്നെ മാറ്റി നിര്‍ത്തി. സിംപ്റ്റംസ് ഒന്നും തന്നെ ഇല്ലായിരുന്നു. പൊതുവെ മിക്ക ആളുകള്‍ക്കും ഇപ്പോഴും സിംപ്റ്റം ഒന്നും ഇല്ല. നോര്‍മലി ഒരു പനി വന്നു പോകും പോലെയാണ് വന്നു പോയിട്ടുള്ളത്.\nപക്ഷേ റിസള്‍ട്ട് വന്നപ്പോള് പോസിറ്റീവ് ആയിരുന്നു. അവര്‍ക്കൊന്നും ഒരു രോഗലക്ഷണങ്ങളും ഇല്ലായിരുന്നു. എനിക്ക് പറയാന് ഉള്ളത്, പേടിച്ചിരിക്കാതെ നമ്മള് ഇത് ടെസ്റ്റ് ചെയ്യണം. അയ്യോ എന്തായിരിക്കും എന്നോര്‍ത്തു പേടിക്കേണ്ടതില്ല. പോസിറ്റീവ് ആണെങ്കില് കുറച്ചു കൂടി കെയര് ആയിരിക്കണം. നമ്മളുടെ പ്രിയപെട്ടവരെ ഓര്‍ത്തുകൊണ്ട് നമ്മള് നന്നായി കെയര് ചെയ്യേണ്ടതുണ്ട്'\n'എനിക്ക് ഇഷ്ടം അല്ലാതിരുന്നിട്ടും, ചൂടുവെള്ളം കുടിക്കുകയും ആവി പിടിക്കുകയും ചെയ്തു. ഐസൊലേഷന് എന്ന് പറയുന്നത് വളരെ പ്രധാനപ്പെട്ട ഒന്നാണ്. ഞാന് ഈ റൂമില് നിന്നും പുറത്തിറങ്ങിയിട്ടില്ലായിരുന്നു. ടെസ്റ്റ് ചെയ്യാന് വേണ്ടി മാത്രമാണ് പുറത്തിറങ്ങിയത്. ടെസ്റ്റ് ചെയ്ത ശേഷവും ഞാന് ഐസൊലേഷനില് ആണ്. ഇത് അടുത്ത ടെസ്റ്റ് വരെ തുടരും', എന്നും സോഷ്യല് മീഡിയയിലൂടെ പങ്കുവെച്ച വീഡിയോയിലൂടെ അര്‍ച്ചന പറയുന്നു.\nഅച്ഛന് മലയാളി,അമ്മ നേപ്പാളി, ഞാന് എരപ്പാളി! സ്വയം ട്രോളി അര്‍ച്ചന സുശീലന്\nBigg Boss Fame Archana Susheelan About Her Corona Test\nStory first published: Tuesday, September 22, 2020, 18:35 [IST]\nഎവിടെയെങ്കിലും പോയി പിച്ചയെടുത്ത് ജീവിക്കു, വനിത വിജയകുമാറിനെ പരിഹസിച്ച് സൂര്യ ദേവി\nറോക്കി ഭായുടെ മകന് ഒന്നാം പിറന്നാള്, ജൂനിയര് യഷിന് ആശംസകളുമായി ആരാധകര്


സൗദിയിലെ വിദേശ തൊഴിലാളികളും അവരുടെ സ്ഥാപനങ്ങളും ഈ കാര്യം ചെയ്തുവെന്ന് നിർബന്ധമായും ഉറപ്പ് വരുത്തുക. – Pravasi Corner\nസൗദിയിലെ വിദേശ തൊഴിലാളികളും അവരുടെ സ്ഥാപനങ്ങളും ഈ കാര്യം ചെയ്തുവെന്ന് നിർബന്ധമായും ഉറപ്പ് വരുത്തുക.\nതാമസസ്ഥലം 2021 ജനുവരി 1 മുതൽ മാനവശേഷി സാമൂഹിക വികസന മന്ത്രാലയം ഒരു പുതിയ സേവനം കൂടി നിർബന്ധമാക്കുകയാണ്. സ്ഥാപനങ്ങളുമായും തൊഴിലാളികളുമായും കെട്ടിട ഉടമകളും റിയൽ എസ്റ്റേറ്റ് ഓഫീസുകളുമൊക്കെ ഇതിൽ ഭാഗഭാക്കാണെങ്കിലും അന്തിമ ഫലത്തിന്റെ ഗുണദോഷങ്ങൾ അനുഭവിക്കേണ്ടി വരിക വിദേശികകളായ തൊഴിലാളികളും അവരുടെ സ്ഥാപനങ്ങളുമാണ്.\nചെറുകിട ഇടത്തരം സ്ഥാപനങ്ങൾ അടക്കം സ്വകാര്യ മേഖലയിലെ മുഴുവൻ സ്ഥാപനങ്ങളും തങ്ങൾക്ക് കീഴിലെ തൊഴിലാളികളുടെ താമസ സ്ഥലങ്ങൾ പാർപ്പിടകാര്യ മന്ത്രാലയത്തിന് കീഴിലുള്ള ഈജാർ നെറ്റ്‌വർക്കിൽ നിർബന്ധമായും രജിസ്റ്റർ ചെയ്യണമെന്നാണ് മാനവശേഷി സാമൂഹിക വികസന മന്ത്രാലയം ആവശ്യപ്പെട്ടിട്ടുള്ളത്. നിർദ്ദിഷ്ട സമയത്തിനകം രജിസ്റ്റർ ചെയ്തില്ലെങ്കിൽ ഇഖാമയും വർക്ക് പെർമിറ്റും പുതുക്കില്ലെന്നും മന്ത്രാലയം സ്ഥാപനങ്ങൾക്ക് വീണ്ടും മുന്നറിയിപ്പ് നൽകിയിട്ടുണ്ട്.\nഇതോടെ സ്വകാര്യ സ്ഥാപനങ്ങളും ഇക്കാര്യം കാണിച്ച് തൊഴിലാളികൾക്ക് മുന്നറിയിപ്പുകൾ നൽകി തുടങ്ങിയിരുന്നു. വിദേശ ജീവനക്കാരോട് വാടക കരാർ രേഖകൾ ഹാജരാക്കാൻ ആവശ്യപ്പെട്ടു കൊണ്ടാണ് സന്ദേശങ്ങൾ നൽകുന്നത്. ജനുവരിക്ക് മുൻപായി രേഖകൾ ഹാജരാക്കാനാണ് ആവശ്യപ്പെടുന്നത്. .\nസ്ഥാപനങ്ങളുടെ നടപടി ക്രമങ്ങൾ പൂർണ്ണമാവണമെങ്കിൽ സ്വകാര്യ കെട്ടിടങ്ങളിൽ സ്വന്തമായി താമസിക്കുന്ന എല്ലാ വിദേശികകളായ തൊഴിലാളികളും തങ്ങളുടെ താമസ സ്ഥലം (കെട്ടിട ഉടമയുമായി ഉണ്ടാക്കിയ വാടക കരാർ) രജിസ്റ്റർ ചെയ്തിരിക്കണം. ഇത് തൊഴിലാളിയുടെ ഇഖാമയുമായി ബന്ധിപ്പിക്കും. താമസ സ്ഥലങ്ങൾ ഈജാറിൽ രജിസ്റ്റർ ചെയ്യണമെന്ന് 2018 മുതൽ വ്യവസ്ഥ ഉണ്ടായിരുന്നെങ്കിലും ഈ രജിസ്‌ട്രേഷനെ ഇഖാമയും വർക്ക് പെർമിറ്റും പുതുക്കലുമായി ബന്ധപ്പെടുത്തുന്നത് ആദ്യമാണ്.\nസൗദി അറേബ്യയിലെ കെട്ടിടങ്ങൾ വാടകക്ക് നൽകുന്ന പ്രക്രിയ ഏകീകൃതമാകുക എന്ന ഉദ്ദേശത്തോടെയാണ് പാർപ്പിടകാര്യ മന്ത്രാലയൽ ഇജാർ പദ്ധതി കൊണ്ട് വന്നത്. എന്നാൽ ഇതിനോട് ബന്ധപ്പെടുത്തി സ്വകാര്യ മേഖലയിലെ തൊഴിലാളികളുടെ താമസ സൗകര്യങ്ങൾ സംബന്ധിച്ച വിവരങ്ങൾ ലഭ്യമാക്കുകയാണ് മാനവശേഷി സാമൂഹിക വികസന മന്ത്രാലയത്തിന്റെ ലക്‌ഷ്യം.\nഈ ജനുവരി മുതൽ ഈ വ്യവസ്ഥ നിർബന്ധമാക്കി തുടങ്ങുമെന്നാണ് മാനവശേഷി സാമൂഹിക വികസന മന്ത്രാലയം വ്യക്തമാക്കിയിട്ടുള്ളത്. വ്യവസ്ഥകൾ പാലിക്കാത്ത വിദേശികൾക്ക് പുതിയ വർക്ക് പെർമിറ്റ് അനുവദിക്കുന്നതും നിലവിലുള്ള വർക്ക് പെർമിറ്റുകൾ പുതുക്കി നൽകുന്നതും നിർത്തി വെക്കും. എന്നാല് പല ജീവനക്കാര്‍ക്കും അവരുടെ താമസകേന്ദ്രങ്ങളുടെ രജിസ്‌ട്രേഷന് പൂര്‍ത്തിയാക്കാന് സാധിച്ചിട്ടില്ല. അതിനാൽ തന്നെ സ്ഥാപനങ്ങളും ആശങ്കയിലാണ്. കാരണം തൊഴിലുടമകളുടെ കീഴിൽ ജോലി ചെയ്യുന്ന തൊഴിലാളികളുടെ രേഖകൾ പുതുക്കേണ്ടത് തൊഴിലുടമകൾ ആയതിനാൽ രേഖകൾ മന്ത്രാലയം പുതുക്കി നൽകിയില്ലെങ്കിൽ അക്ഷരാർത്ഥത്തിൽ ജനുവരി മുതൽ ബുദ്ധിമുട്ടിലാവുക തൊഴിലുടമകളാണ്.\nചെറുതും വലുതുമായ സ്ഥാപനങ്ങൾ തങ്ങളുടെ തൊഴിലാളികൾക്ക് താമസ സൗകര്യത്തിന് വേണ്ടി ലേബർ ക്യാംപുകൾ ഏർപ് എടുത്തിയിട്ടുണ്ടെങ്കിലും ഇവിടങ്ങളിൽ ജോലിയെടുക്കുന്ന അനേകം തൊഴിലാളികൾ കെട്ടിട ഉടമകളില്‍നിന്ന് നേരിട്ട് ഫ് ളാറ്റുകളും മുറികളുമെടുത്താണ് താമസിക്കുന്നത്. കുടുംബമായി കഴിയുന്നവരോ പല കാരണങ്ങൾ കൊണ്ട് ലേബർ ക്യാംപുകളിൽ താമസിക്കാൻ കഴിയാത്തവരോ ആണ് ഇങ്ങിനെ താമസിക്കുന്നത്. ഇവർക്ക് പലപ്പോഴും ഹൗസ് റെന്റ് അലവൻസ് ഈ സ്ഥാപനങ്ങൾ ശമ്പളത്തോടപ്പം നൽകുകയാണ് ചെയ്യുന്നത്. ഇങ്ങിനെ താമസിക്കുന്നവർ അടക്കം എല്ലാ വിദേശികളും താമസ സ്ഥലങ്ങള് ഈജാറില് നിര്‍ബന്ധമായി രജിസ്റ്റര് ചെയ്യണമെന്നാണ് മാനവശേഷി മന്ത്രാലയം നിർബന്ധമാക്കിയത്.\nഇങ്ങിനെ താമസിക്കുന്നവരാണ് ഇപ്പോള് ഈജാറില് രജിസ്റ്റര് ചെയ്യാന് പ്രയാസപ്പെടുന്നത്. എല്ലാ നടപടി ക്രമങ്ങളും വളരെ എളുപ്പമാണ് എങ്കിലും ഇതുവരെ ഈ വ്യവസ്ഥ കർശനമായി നടപ്പിലാക്കാത്തതിനാൽ ഇത് സംബന്ധിച്ച പൂർണ്ണമായ വ്യവസ്ഥകൾ പല കെട്ടിട ഉടമകള്‍ക്കും അറിയില്ല എന്നതാണ് ബുദ്ധിമുട്ടുകൾക്ക് ഇടയാക്കുന്നത്. അതുകൊണ്ട് തന്നെ പാര്‍പ്പിട മന്ത്രാലയവും മാനവശേഷി മന്ത്രാലയവും തൊഴിലുടമകളും സമ്മര്‍ദം ചെലുത്തുന്നുണ്ടെങ്കിലും ഈജാര് രജിസ്‌ട്രേഷന് പൂര്‍ത്തിയാക്കാനാകാതെ വിദേശ തൊഴിലാളികള് ബുദ്ധിമുട്ടുന്നു.\nആരുടെ ഉടമസ്ഥതയിലുള്ള കെട്ടിടത്തിലാണോ തൊഴിലാളി താമസിക്കുന്നത്, അയാളാണ് ആ കെട്ടിടവുമായി ബന്ധപ്പെട്ട രേഖകള് ഈജാറില് രജിസ്റ്റര് ചെയ്യേണ്ടത്. ഇത് അയാളുടെ പ്രാഥമിക ഉത്തരവാദിത്തമാണ്. അതിന് ശേഷം കെട്ടിട ഉടമ കെട്ടിടത്തിൽ താമസിക്കുന്ന വ്യക്തിയുടെ നിർദ്ദിഷ്ട വിവരങ്ങളും റെന്റ് ഓഫീസുകളുടെ വിവരങ്ങളും ഈജാറില് അപ്‌ഡേറ്റ് ചെയ്യണം. മന്ത്രാലയത്തിന്റെ വെബ്‌സൈറ്റിൽ ഏകീകൃത വാടക കരാർ കോപ്പി ഉണ്ട്.\nഒരു റൂമില് ഒന്നിലധികം പേര് താമസിക്കുന്നുണ്ടെങ്കില് ഈജാര് റജിസ്‌ട്രേഷന് സമയത്ത് എല്ലാവരുടെയും പേരുകള് ചേര്‍ക്കണം. നിലവില് പേരു ചേര്‍ക്കാത്തവരുണ്ടെങ്കില് വാടക നല്‍കിയ ഓഫീസുകളുമായി ബന്ധപ്പെട്ട് നടപടികള് പൂർത്തിയാക്കാൻ സാധിക്കും.\nആവശ്യമായ വിവരങ്ങൾ കെട്ടിട ഉടമ വെബ്‌സൈറ്റിൽ അപ്‌ഡേറ്റ് ചെയ്യുന്നതോടെ താമസ സ്ഥലം വാടകകക്ക് എടുത്തവരുടെ അബ്ഷീർ അക്കൗണ്ടിലേക്ക് ഏകീകൃത വാടക കരട് കരാര് ഈജാര് സൈറ്റില്‍നിന്ന് എത്തും. താമസ സ്ഥലം വാടകക്ക് എടുത്തയാൾ അബ്ഷീർ അക്കൗണ്ട് തുറന്ന് പാര്‍പ്പിട മന്ത്രാലയത്തിന്റെ ലിങ്കില് കയറി ആ കരാർ അംഗീകരിക്കണം. കരാര് അംഗീകരിക്കുന്നുവെന്ന് വ്യക്തമാക്കി ക്ലിക്ക് ചെയ്യുന്നതോടെ ഈ കരാറിന് നിയമ സാധുതയുള്ളതായി മാറുന്നു.\nതൊഴിലാളികളുടെ താമസ സ്ഥലങ്ങൾ ഇത്തരത്തിൽ തങ്ങളുടെ തൊഴിലാളികളുടെ താമസ സ്ഥലങ്ങൾ രജിസ്റ്റർ ചെയ്യുന്നത് നിർബന്ധമാക്കുന്നതിലൂടെ മാനവശേഷി സാമൂഹിക വികസന മന്ത്രാലയത്തിന്റെ ലക്ഷ്യം തൊഴിലാളികൾക്ക് അനുയോജ്യമായ താമസ സ്ഥലങ്ങൾ ഇത്തരം സ്ഥാപനങ്ങൾ നൽകുന്നുണ്ടെന്ന് ഉറപ്പ് വരുത്തുകയും അതിന്റെ അടിസ്ഥാനത്തിൽ സ്ഥാപനങ്ങളുടെ നിലവാരം വിലയിരുത്തുകയുമാണ്.\nരജിസ്‌ട്രേഷന് പൂര്‍ത്തിയാകുന്നതോടെ ഓരോ സ്ഥാപനത്തിലെയും ജീവനക്കാര് എവിടെയൊക്കെ താമസിക്കുന്നുവെന്ന് അധികൃതര്‍ക്ക് കണ്ടെത്താനാകും. തൊഴിലാളികളുടെ താമസ സൗകര്യങ്ങളുമായി ബന്ധപ്പെട്ട് സ്ഥാപനങ്ങൾ പാലിക്കേണ്ട വ്യക്തവും നിർണ്ണിതവുമായ മാനദണ്ഡങ്ങളുണ്ട്. അത് പാലിക്കുന്നുവെന്ന് ഉറപ്പ് വരുത്താൻ ഈജാർ രജിസ്‌ട്രേഷൻ വിലയിരുത്തുന്നതിലൂടെ മന്ത്രാലയത്തിന് ഉറപ്പ് വരുത്താൻ സാധിക്കും.\nരജിസ്‌ട്രേഷന് പൂര്‍ത്തിയാകുന്നതോടെ ഓരോ സ്ഥാപനത്തിലെയും ജീവനക്കാര് എവിടെയൊക്കെ താമസിക്കുന്നുവെന്ന് അധികൃതര്‍ക്ക് കണ്ടെത്താനാകും. ജീവനക്കാരുടെ വ്യക്തിഗതവും കൂട്ടായുള്ളതുമായ താമസ സൗകര്യങ്ങളുമായി ബന്ധപ്പെട്ട വിവരങ്ങൾ പരിശോധിച്ചാണ് ഈ വിലയിരുത്തൽ നടത്തുക. ഇതിനായി ഈജാർ നെറ്റ്‌വർക്കിലെ തൊഴിലാളികളുടെ കൂട്ടായതും വ്യക്തിഗതവുമായ വിവരങ്ങൾ ഗ്രൂപ്പ് ഹൗസിങ് പ്ലാറ്റഫോമിലൂടെ പരിശോധിക്കാൻ സാധിക്കും.\nകൂടാതെ താമസ സ്ഥലങ്ങളിൽ ബന്ധപ്പെട്ട വകുപ്പുകളുടെ പരിശോധനകളും മറ്റും എളുപ്പമാക്കാൻ, ലേബർ ക്യാംപുകൾ പോലുള്ള തൊഴിലാളികളുടെ കൂട്ടായ താമസ സ്ഥലങ്ങൾ വ്യവസ്ഥാപിതമാക്കൽ, സ്ഥാപനങ്ങൾ തങ്ങളുടെ കീഴിലുള്ള തൊഴിലാളികൾക്ക് നൽകുന്ന സേവനങ്ങളുടെ നിലവാരം വിലയിരുത്തൽ തുടങ്ങിയവയും ഈ പദ്ധതിയുടെ ലക്ഷ്യങ്ങളാണ്.\nതൊഴിലാളികളുടെ താമസ സ്ഥലങ്ങളിൽ അധികൃതർ നിരന്തര പരിശോധനകൾ നടത്താറുണ്ട്. എന്നാൽ ഈ പരിശോധനകൾ ഏറ്റവും പ്രസക്തമായത് ഈ കോവിഡ് കാലത്താണ്. ഈ സമയത്ത് ലേബര് ക്യാമ്പുകളില് അധികൃതർ നടത്തിയ പരിശോധനകളില് നിരവധി നിയമ ലംഘനങ്ങള് കണ്ടെത്തിയിരുന്നു. ലേബർ ക്യാംപുകളിൽ തൊഴിലാളികളെ കുത്തിനിറച്ചു താമസിപ്പിക്കാൻ പാടില്ല. എന്നാൽ പലയിടത്തും ഒരു മുറിയിൽ തന്നെ എട്ടു പേരോളം കണ്ടെത്തിയിരുന്നു.\nലേബർ ക്യാമ്പായി ഉപയോഗിക്കുന്ന കെട്ടിടം നഗര, ഗ്രാമ മന്ത്രാലയത്തിന്റെ വ്യവസ്ഥകൾ പാലിച്ചു മാത്രമേ നിർമ്മിക്കാവൂ എന്നും നിബന്ധനയുണ്ട്. ഈ നിബന്ധനകൾ ലംഘിച്ച നിരവധി ക്യാംപുകളിൽ നിന്നും തൊഴിലാളികളെ ഒഴിപ്പിച്ചിരുന്നു.\nസൗദി പ്രവാസികൾക്ക് അമിത പ്രതീക്ഷ വേണ്ട. തിരിച്ചു വരാൻ കാത്തിരിക്കേണ്ടി വരും.


സംസ്ഥാനത്ത് 25 പേര്‍ക്ക് കൂടി ഒമിക്രോണ് സ്ഥിരീകരിച്ചു, കൂടുതല് മലപ്പുറത്ത് - KuruppampadyNews.com.\nതിരുവനന്തപുരം: സംസ്ഥാനത്ത് 25 പേര്‍ക്ക് കൂടി ഒമിക്രോണ് സ്ഥിരീകരിച്ചതായി ആരോഗ്യ മന്ത്രി വീണാ ജോര്‍ജ് അറിയിച്ചു. മലപ്പുറം ജില്ലയില് നിന്നുള്ള 19 പേര്‍ക്കും ആലപ്പുഴ, തൃശൂര് ജില്ലകളിലെ3പേര്‍ക്ക് വീതവുമാണ് ഒമിക്രോണ് സ്ഥിരീകരിച്ചത്. അതില് 23 പേരും ലോ റിസ്‌ക് രാജ്യങ്ങളില് നിന്നും വന്നതാണ്. രണ്ട് പേര്‍ക്ക് സമ്പര്‍ക്കത്തിലൂടെ ഒമിക്രോണ് ബാധിച്ചു.\nമലപ്പുറം ജില്ലയിയിലുള്ള 42 വയസുകാരിക്കും തൃശൂര് ജില്ലയിലുള്ള 10 വയസുകാരിക്കുമാണ് സമ്പര്‍ക്കത്തിലൂടെ രോഗം ബാധിച്ചത്. മലപ്പുറത്ത് 14 പേര് യുഎഇയില് നിന്നും4പേര് ഖത്തറില് നിന്നും, ആലപ്പുഴയില്2പേര് യുഎഇയില് നിന്നും ഒരാള് സൗദി അറേബ്യയില് നിന്നും, തൃശൂരില് ഒരാള് ഖത്തറില് നിന്നും ഒരാള് യുഎസ്എയില് നിന്നും വന്നതാണ്.\nഇതോടെ സംസ്ഥാനത്ത് ആകെ 305 പേര്‍ക്കാണ് ഒമിക്രോണ് സ്ഥിരീകരിച്ചത്. ലോ റിസ്‌ക് രാജ്യങ്ങളില് നിന്നും 209 പേരും ഹൈ റിസ്‌ക് രാജ്യങ്ങളില് നിന്നും ആകെ 64 പേരും എത്തിയിട്ടുണ്ട്. 32 പേര്‍ക്കാണ് ആകെ സമ്പര്‍ക്കത്തിലൂടെ രോഗം ബാധിച്ചത്.\nTags: Kuruppampady News, Omicron in Kerala\nPrevious കേന്ദ്രമന്ത്രി വി മുരളീധരന് കോവിഡ്, ആശുപത്രിയില് പ്രവേശിപ്പിച്ചു\nNext കീഴില്ലത്ത് ഫ്ലവർ മിൽ ഉടമയെ തൂങ്ങി മരിച്ച നിലയിൽ കണ്ടെത്തി\n← കേന്ദ്രമന്ത്രി വി മുരളീധരന് കോവിഡ്, ആശുപത്രിയില് പ്രവേശിപ്പിച്ചു ← കീഴില്ലത്ത് ഫ്ലവർ മിൽ ഉടമയെ തൂങ്ങി മരിച്ച നിലയിൽ കണ്ടെത്തി


'മെയ് 24 ന് പ്രതിപക്ഷ നേതാവ് സഭയില് ഉണ്ടാകും'; കോണ്‍ഗ്രസ് മുക്തമാക്കാന് മോഡിക്ക് കഴിയുന്നില്ല, പിന്നെയാണോ പിണറായിക്കെന്ന് കെ മുരളീധരന് - Newsrupt\n‘മെയ് 24 ന് പ്രതിപക്ഷ നേതാവ് സഭയില് ഉണ്ടാകും’; കോണ്‍ഗ്രസ് മുക്തമാക്കാന് മോഡിക്ക് കഴിയുന്നില്ല, പിന്നെയാണോ പിണറായിക്കെന്ന് കെ മുരളീധരന്\nതിരുവന്തപുരം: തെരഞ്ഞെടുപ്പില് കോണ്‍ഗ്രസിനേറ്റ പരാജയത്തെ പൂര്‍ണമായും അംഗീകരിക്കുന്നെന്ന് കെ മുരളീധരന് എംപി. ഒരു പരാജയവും ശാശ്വതമല്ല. പ്രതിസന്ധിയില് നിന്ന് കരകയറാന് വികാരമല്ല വിവേകമാണ് വേണ്ടതെന്നും മുരളീധരന് പറഞ്ഞു.\n‘പുതിയ നിയമസഭയുടെ ആദ്യ സമ്മേളനം നടക്കുന്ന മെയ് 24 ന് പ്രതിപക്ഷ നേതാവ് സഭയില് ഉണ്ടാകും. അതില് ആര്‍ക്കും ആശങ്ക വേണ്ട. സര്‍ക്കാര് ഉണ്ടാക്കാന് ഇത്രയും വൈകിയത് എത്തു കൊണ്ടാണെന്ന് ചിന്തിക്കണം. കൊവിഡ് കാരണമാണ് പ്രതിപക്ഷം സത്യപ്രതിജ്ഞ ചടങ്ങില് പങ്കെടുക്കാതിരുന്നത്. രാജ്യത്തെ കോണ്‍ഗ്രസ് വിമുക്തമാക്കാന് നരേന്ദ്ര മോഡിക്ക് കഴിയില്ല. പിന്നെയാണോ പിണറായി വിജയന് അങ്ങനെ വിചാരിക്കുന്നത്’, മുരളീധരന് ചോദിച്ചു.\nതെരഞ്ഞെടുപ്പ് തോല്‍വിക്ക് കാരണം പാര്‍ട്ടിക്ക് അടിത്തറ ഇല്ലാതായതാണെന്നും മുരളീധരന് അഭിപ്രായപ്പെട്ടു. ഹൈക്കമാന്റ് നന്നായി നയിച്ചു. പക്ഷെ അത് വോട്ടാക്കി മാറ്റാന് ഇവിടെ കഴിഞ്ഞില്ല. സ്ഥാനമാനങ്ങള് ഗ്രൂപ്പ് അടിസ്ഥാനത്തില് വീതം വെക്കുന്നത് ശരിയല്ല. തനിക്ക് ഒരു ചുമതലയും വേണ്ട. ഇക്കാര്യം നേതൃത്വത്തോട് അറിയിച്ചു. കോണ്‍ഗ്രസില് തലമുറ മാറ്റം വേണം. താന് മാറി തരാന് തയ്യാറാണ്. തനിക്ക് തന്റെ കാര്യം മാത്രമേ പറയാനാകൂ എന്നും മുരളീധരന് വ്യക്തമാക്കി.\nപ്രതിപക്ഷ നേതാവ് നിയമനം സംബന്ധിച്ച വാര്‍ത്തകളുടെ അടിസ്ഥാനത്തില് പ്രതികരിക്കാനില്ലെന്നും അദ്ദേഹം പറഞ്ഞു. ഇക്കാര്യത്തില് ഇന്നോ നാളെയോ തീരുമാനമെടുക്കും. പ്രതിപക്ഷ നേതാവ് ആരെന്ന് എംഎല്‍എമാര് അഭിപ്രായം പറയും. സംഘടന കാര്യമാണ് ഇനി മുഖ്യം. അപ്പോള് കെപിസിസി പ്രസിഡണ്ടിന്റെ കാര്യം ചര്‍ച്ച ചെയ്യും. പുതിയ മന്ത്രിസഭയിലെ ആരേയും മോശക്കാരായി കാണുന്നില്ലെന്നും അദ്ദേഹം കൂട്ടിച്ചേര്‍ത്തു.\nCongressCongress in CrisisK Muraleedharan


ആയുഷ്ക്കാലം അദ്ധ്യായം 1 - Sathyadeepam\n|^| Home -> Novel -> Novel -> ആയുഷ്ക്കാലം അദ്ധ്യായം 1\nകാലം മുന്നോട്ടാണോ പുറകോട്ടാണോ പോകുന്നത്? പുറകോട്ടു പോകുന്ന കാലത്തെപ്പറ്റിയായി ഏലിയാമ്മയുടെ ചിന്തകള്. ആ ചിന്തകളില് ഏലിയാമ്മ രസം പിടിച്ചങ്ങനെ കിടന്നു.\n94-ാം വയസ്സില് ജനിക്കുക. ജരാനര ബധിച്ചു മെലി ഞ്ഞ് എല്ലും ഞരമ്പും തോലുമായി ഒരു രൂപം ഭൂമിയില് പിറക്കുന്നു കണ്ണിനു കാഴ്ചയില്ല, എഴുന്നേറ്റ് നടക്കണമെങ്കില് പരസഹായം വേണം.\nപിന്നെ പിന്നെ… പുറകോട്ടു പോകുന്ന കാലത്തിനൊപ്പം… ജരാനരകള് മാഞ്ഞുപോകുന്നു. എല്ലും തോലുമായിരുന്ന ശരീരം പുഷ്ടിപ്പെടുന്നു. യൗവ്വനാവസ്ഥ കൈവരുന്നു. ചുമന്നു തുടുത്ത കവിള്‍ത്തടം. ആരോഗ്യവും അഴകും തുളുമ്പുന്ന ശരീരം.\nഇളയ മകനെ ആദ്യം പ്രസവിക്കുന്നു. ദേവസ്യായെന്നാണ് അവനു മാമ്മോദീസപ്പേര്. വിളിപ്പേരു ജോയിച്ചന്. പിന്നെ മേരിക്കുഞ്ഞു പിറക്കുന്നു. അടുത്തതു കുഞ്ഞേപ്പ്, പിന്നെ പീറ്റര്, രണ്ടു വര്‍ഷം കൂടുമ്പോഴാണു മുറതെറ്റാതെയുള്ള പ്രസവം.\nപീറ്ററിനുശേഷം പിറന്നതും ആണ്‍കുട്ടിയായിരുന്നു. മൂന്നു ദിവസം പേറ്റുനോവെടുത്തു കിടന്നു. കുട്ടി തല തിരിഞ്ഞു കിടക്കുകയാണ്. അമ്പക്കുന്നേലേ മാമ്മിചേടത്തിയാണു വയറ്റാട്ടി. പതിനായിരം കുഞ്ഞുങ്ങളെ ഈ ഭൂമിയിലേക്കു പിറന്നുവീഴാന് സഹായിച്ചിട്ടുണ്ടെന്നാണു മാമ്മിച്ചേടത്തിയുടെ കണക്ക്.\nതള്ളയെങ്കിലും രക്ഷപ്പെട്ടാല് മതിയെന്നു പ്രാര്‍ത്ഥിച്ചുകൊണ്ട് അവര് നാകപ്പുഴ മാതാവിനു നേര്‍ച്ച നേര്‍ന്നു. മൂന്നു ദിവസം രക്തം വാര്‍ന്നു കിടന്നു. കുട്ടി മരിച്ചാണു പുറത്തു വന്നത്.\nമരണം തൊട്ടടുത്തു വന്നു നിന്നതാണ്. പിന്നെ ഉപേക്ഷിച്ചു പോയി.\nമൊത്തം എത്ര പെറ്റു…? ഓര്‍മക്കുറവുണ്ടോയെന്നു ഏലിയാമ്മ സ്വയം പരിശോധിക്കുകയാണ്. എട്ടുമക്കള്, ഒമ്പതു പ്രസവം. പതിനെട്ടു വയസ്സു തികയുമ്പോള് മൂത്തവന് അവിരാച്ചന് പിറന്നു.\nഅറുപത്താറാം വയസ്സില് അവന് മരിച്ചു. ഏലിയാമ്മയ്ക്ക് എണ്‍പത്തിനാലു വയസ്സുള്ളപ്പോഴാണ് അവിരാച്ചന്‍റെ മരണം.\nഎന്‍പത്തി ഒമ്പതാം വയസ്സില് പിള്ളേരുടെ അപ്പന് മരിച്ചു. തന്നേക്കാള് രണ്ടു വയസ്സിന്‍റെ മൂപ്പേ ഉണ്ടായിരുന്നുളളൂ.\nകല്യാണം കഴിക്കുമ്പോള് അങ്ങേര്‍ക്കു പതിനേഴു വയസ്സും തനിക്കു പതിനഞ്ചു വയസ്സും. പതിനേഴു വയസ്സിലും ഒരൊത്ത മനുഷ്യനായിരുന്നു അദ്ദേഹം. പേരു തോമാച്ചന്. ഉദയഗിരി പള്ളിയില് വച്ചായിരുന്നു കല്യാണം.\nപുറത്തു പട്ടി കുരയ്ക്കുന്നു. ആരാണു വന്നത്? മക്കളാരെങ്കിലുമാകും. എഴുന്നേറ്റുപോയി നോക്കാന് ഒരാളുടെ സഹായം വേണം.\nഎങ്കിലും ഏലിയാമ്മ കട്ടിലില് എഴുന്നേറ്റിരുന്നു. എല്ലാവരെയും കാണാന് കൊതിയാണ്.\nമക്കള്, മക്കളുടെ മക്കള്, മറ്റു ബന്ധുജനങ്ങള്, അയല്‍വക്കത്തുള്ളവര് ആരെങ്കിലുമാകാം. അന്നക്കുട്ടി അടുക്കളയിലായിരിക്കും. ഇവിടെ നിന്നു വിളിച്ചാലും പറഞ്ഞാലും കേള്‍ക്കില്ല.\nജോയിച്ചന് സ്കൂളില് പോയിട്ടുണ്ടാകും. ഉദയഗിരി സ്കൂളിലെ അദ്ധ്യാപകനാണു ജോയിച്ചന്.\n“ആരാ വന്നത് അന്നക്കു ട്ടി?” ആവുന്നതും ഉച്ചത്തില് വിളിച്ചു ചോദിച്ചു. ശബ്ദം അടഞ്ഞുപോയിരിക്കുന്നു. കഫത്തിന്‍റെ ശല്യമുണ്ട്.\n“ആരാ…?” വാതില്ക്കല് ഒരു നിഴലനക്കം.\n“നീ തനിച്ചാണോ വന്നത്? മേരിക്കുഞ്ഞ് എന്തെടുക്കുന്നു മോനെ?”\n“അമ്മ വീട്ടിലൊണ്ട്. നടക്കാന് പ്രയാസമാ. മുട്ടു തേഞ്ഞു പോയെന്നാ ഡോക്ടര് പറഞ്ഞത്.”\n“അവളെ കണ്ടിട്ട് എത്ര നാളായി…?”\n“കഴിഞ്ഞ ആഴ്ച വന്നതല്ലേ അമ്മച്ചി?”\n“അതെയോ… മേരിക്കുഞ്ഞു വന്നാല് അടുത്തിരു ന്ന് ഒരുപാടു വര്‍ത്തമാനം പറയും, നട്ടുകാര്യവും വീട്ടുകാര്യവുമൊക്കെ അറിയുന്നത് അവളു പറയുമ്പോഴാ. ചെറുപ്പം മുതലേ അവളൊരു വായാടിയായിരുന്നു.”\n“അമ്മച്ചിക്ക് എന്നാ ഉണ്ട് വിശേഷം?” – ഓനച്ചന് വന്ന് ഏലിയാമ്മയുടെ കൈ പിടിച്ചു.\n“എന്‍റെ കൊച്ചേ എന്നാ വിശേഷം. വയസ്സു തൊണ്ണൂറ്റിനാലായില്ലേ? ഒമ്പതു മക്കളെ പെറ്റു. മൂത്തവന് അവിരാച്ചന് മരിച്ചിട്ടു പത്തു വര്‍ഷമായി. മക്കളെല്ലാം പലവഴിയായി. ഒന്നു മിണ്ടാന്‍പോലും വീട്ടിലാളില്ലെന്നായി. മധുരമിട്ടൊരു കാപ്പി കുടിച്ച കാലം മറന്നു; പ്രമേഹമാ. ഇഷ്ടമുള്ള ഭക്ഷണമൊന്നും കഴിക്കാന് കഴിയുന്നില്ല. അതിനു മരുന്നു കഴിച്ചുകഴിച്ച് ഇപ്പോള് ഇല്ലാത്ത സൂക്കേടില്ല. പ്രഷറും ഹാര്‍ട്ടും വന്നു. ശരീരമാകെ പഴുത്തുണങ്ങി. അസ്ഥിക്കകത്തും സന്ധികള്‍ക്കും നല്ല വേദനയാ. പ്രമേഹം മൂത്തു കാഴ്ച പോയെന്നു പറയാം. ഭക്ഷണത്തേക്കാള് കൂടുതല് മരുന്നാ കഴിക്കുന്നത്. ഇത്രയായിട്ടും മരണം മാത്രം വരുന്നില്ല മോനെ…”\n“എന്താ അമ്മച്ചി മരിക്കാനിത്ര ധൃതി?”\nഏലിയാമ്മ മറുപടി പറഞ്ഞില്ല. അതു ദൈവത്തിന്‍റെ ഒരു കളിയാണ്. ചെറുപ്പത്തില് ജീവിതത്തോടുള്ള ആസക്തി, വയസ്സാകുമ്പോള് മരണത്തോടാകും. മരണത്തെ കാത്തു കാത്തിരിക്കുന്ന കാലമാണിത്.\n“മരണമൊന്നും വരാറായില്ല അമ്മച്ചി. നൂറാം പിറന്നാളിനു ഞങ്ങള് കേക്ക് മുറിക്കും” – ഓനച്ചന് ചിരിച്ചു.\n“എന്നാ ഓനച്ചാ അമ്മച്ചിയുടെ പരാതി…?” – അന്നക്കുട്ടി അവിടേക്കു വന്നു.\n“അമ്മച്ചി ഓരോ തമാശ പറയുവാന്നേ…” – ഓനച്ചന് ഏലിയാമ്മയുടെ കൈത്തണ്ടയില് തലോടി. ചുളിഞ്ഞുമൊരിഞ്ഞ തൊലിക്കടിയില് നീല ഞരമ്പുകള് പിണഞ്ഞു കിടക്കുന്നു.\nഓനച്ചന് ഹൈസ്കൂളില് പഠിക്കുമ്പോള് ഈ വീട്ടില് വന്നു നിന്നാണു പഠിച്ചത്. ആ കാലത്തെപ്പറ്റി ഓനച്ചനും കുറേ നല്ല ഓര്‍മകളുണ്ട്.\nഅപ്പച്ചന് അസുഖമായി കിടപ്പിലായപ്പോള് മൂത്ത പുത്രനായ തന്‍റെ സ്കൂള്‍വിദ്യാഭ്യാസം മുടങ്ങുമെന്ന അവസ്ഥയായി. ഇളയവര് അഞ്ചു പേരുണ്ട്.\nഅമ്മയ്ക്കു തനിച്ചു കുടുംബഭാരം വഹിക്കാന് പറ്റാതായി. എട്ടാം ക്ലാസ്സില് പഠിക്കുമ്പോഴാണ് അപ്പച്ചന് അസുഖം കൂടുതലായത്.\nശ്വാസംമുട്ടലിന്‍റെ അസുഖം നേരത്തെ മുതല് ഉണ്ടായിരുന്നതാണ്. അതങ്ങു കൂടുതലായി. ചികിത്സിച്ചു ചികിത്സിച്ചു കുടുംബം നശിച്ചു. സര്‍ക്കാര് ആശുപത്രിയിലായിരുന്നു അവസാനം. സ്കൂളില് പഠിപ്പില്ലാത്ത ദിവസങ്ങളില് അപ്പച്ചന്‍റെ അടുക്കല് പോകും. ചില ദിവസങ്ങളില് അനുജന് ആന്‍റപ്പനാണ് ആശുപത്രിയില് നില്ക്കുന്നത്.\nഅന്നു ഞങ്ങള് കുട്ടികള്‍ക്ക് ആശുപത്രി ഒരു അത്ഭുത ലോകമാണ്. നൂറുകണക്കിനു രോഗികള് കിടക്കുന്ന വലിയ വാര്‍ഡാണ്.\nആ ആശുപത്രിയുടെ മണം ഇപ്പോഴും ഓര്‍മകള്‍ക്കുണ്ട്. ഒരുപാടു കാലത്തിനുശേഷമാണ് അതു ലോഷന്‍റെ മണമാണെന്നു തിരിച്ചറിഞ്ഞത്.\nആശുപത്രിയില്‍നിന്നു രോഗികള്‍ക്കു സൗജന്യഭക്ഷണമുണ്ട്. രാവിലെ ഒരു ഗ്ലാസ് പാലും റൊട്ടിയും. ഉച്ചയ്ക്കു കഞ്ഞിയും പയറുകറിയും. അപ്പച്ചനു ശ്വാസം മുട്ടല് കൂടുതലായതിനാല് ഭക്ഷണം കഴിക്കാന് പ്രയാസമാണ്.\nഅപ്പച്ചന് റൊട്ടി വാങ്ങി തനിക്കു തരും. പാലിന്‍റെ പകുതി മറ്റൊരു ഗ്ലാസില് പകര്‍ന്നു തന്നെ കുടിപ്പിക്കും.\nവീടിനു പുറത്തുനിന്ന് ആദ്യമായി കഴിച്ച പലഹാരം റൊട്ടിയാണ്.\nഅത് അപ്പച്ചന് തനിക്കു നല്കുമ്പോള് ചില ദിവസങ്ങളില് അപ്പച്ചന്‍റെ കണ്ണു നിറഞ്ഞുതുളുമ്പുന്നത് അവന് കണ്ടിട്ടുണ്ട്. ആ സങ്കടത്തിന്‍റെ അര്‍ത്ഥം കുറേക്കാലത്തിനുശേഷം തനിക്കു മക്കളായപ്പോഴാണു മനസ്സിലായത്.\nശ്വാസകോശത്തില് മുഴകളുണ്ടായതാണ് അപ്പച്ചനു ശ്വാസം മുട്ടലുണ്ടാകാന് കാരണമായതെന്ന് അപ്പച്ചന് മരിച്ചതിനുശേഷമാണു ജോയിച്ചാച്ചനോടു ഡോക്ടര് പ റഞ്ഞത്.\n“നീ ഇവിടെ വന്നു നിന്നു സ്കൂളില് പോ. അല്ലെങ്കില് നിന്‍റെ പഠനം മുടങ്ങും” – അമ്മച്ചി പറഞ്ഞു. രണ്ടു വര്‍ഷക്കാലം ഈ വീട്ടില് നിന്നു സ്കൂളില് പോയി.\nജോയിച്ചാച്ചന് താമസിച്ചാണു വിവാഹം കഴിച്ചത്. ജോലി കിട്ടിയിട്ടേ വിവാഹമുള്ളൂ എന്ന വാശിയായിരുന്നു. അദ്ധ്യാപകനായി ജോലി ലഭിച്ചതിനുശേഷമായിരു ന്നു വിവാഹം. അന്നക്കുട്ടി അമ്മായിയെ വിവാഹം കഴിച്ചുകൊണ്ടു വന്നിട്ട് അധികമാകുന്നതിനുമുമ്പാണു താനിവിടെ വരുന്നത്. അപ്പോള് ജെയ്സി പിച്ചനടക്കുകയാണ്.\nവീട്ടിലെ ഇളയവനായിരുന്നല്ലോ ജോയിച്ചാച്ചന്. മൂത്തവരെല്ലാം കല്യാണം കഴിച്ചും ജോലിക്കായും വീടുവിട്ടു പോയിരുന്നു. അമ്മച്ചിയെപ്പോലെതന്നെ അമ്മായിക്കും തന്നോട് ഇഷ്ടമായിരുന്നു. ജോയിച്ചാച്ചന് സ്കൂളില് പോയിട്ട്, പിന്നെ ലൈബ്രറി, അല്പം രാഷ്ട്രീയവുമൊക്കെയായി മടങ്ങിവരുമ്പോള് നേരം വൈകും. അമ്മായിക്ക് ആവശ്യമായ ചെറിയ ചെറിയ കാര്യങ്ങള് തന്നോടാണു പറഞ്ഞിരുന്നത്.\nജെയ്സിമോള്‍ക്കും തന്നോടിഷ്ടമായിരുന്നു. അവളെ എപ്പോഴും എടുത്തുകൊണ്ടു നടക്കണം. അപ്പോഴേക്കും ഇളയ കുട്ടി സുജിതും ഉണ്ടായിക്കഴിഞ്ഞിരുന്നു.\nആ രണ്ടു വര്‍ഷങ്ങളാണ് തന്‍റെ ജീവിതത്തിലെ ഏറ്റവും നല്ല കാലമെന്നു ഓനച്ചന് ഓര്‍മിച്ചു. ഏറ്റവും നല്ല ഭക്ഷണം ഈ അമ്മച്ചിയാണ് തനിക്കു വിളമ്പി തന്നിട്ടു ള്ളത്. ഏറ്റവും നല്ല വസ്ത്രങ്ങള് ജോയിച്ചാച്ചനാണു തനിക്കു വാങ്ങി തന്നിട്ടുള്ളത്.\nജോയിച്ചാച്ചനു താന് പെങ്ങളുടെ മകന് മാത്രമല്ല, സമാനഹൃദയര് എന്നു പറയാറില്ലേ, അതാണ്. ഹൈസ്കൂള് വിദ്യാഭ്യാസം കഴിഞ്ഞപ്പോള് കുടുംബഭാരം തന്‍റെ തലയിലായി. ഇളയവരെല്ലാം സ്കൂളില് പോകുന്നു. ഇത്തിരി പറമ്പുള്ളതില് റബര്‍കൃഷിയാണ്. അതു ടാപ്പ് ചെയ്യണം; അതാണ് ആകെയള്ള വരുമാനം. അഞ്ചാറു പേരുടെ വിശപ്പടക്കണം. സ്കൂളില് പോകുന്ന കുട്ടികള്‍ക്കു വസ്ത്രങ്ങള് വേണം, മറ്റു ചെ ലവുകള്‍ക്കും പണം വേണം.\nപതിനാറു വയസ്സില് യുദ്ധക്കളത്തില് ഇറങ്ങി. സര്‍ക്കാരിന്‍റെ കീഴില് ഒരു ക്ലാര്‍ക്ക് ജോലിയെങ്കിലും കിട്ടണമെന്ന് ആഗ്രഹിച്ചിരുന്നു. കുറേ അപേക്ഷകളയച്ചു, കുറേ പരീക്ഷകള് എഴുതി. ദൂരെ ദിക്കിലൊന്നും ജോലി അന്വേഷിച്ചു പോകാന് കഴിയുമായിരുന്നില്ല. അമ്മയെയും കുട്ടികളെയും തനിച്ചാക്കിയിട്ട് എങ്ങനെ പോകാന്? എന്തെങ്കിലും വഴി ദൈവം കാണിച്ചുതരുമെന്നു കരുതി കഴിഞ്ഞു കൂടി.\nവെളുപ്പിനെ റബര് ടാപ്പിംഗിനിറങ്ങും. അയല്‍വക്കത്തെ ഒരു ബ്ലോ ക്ക് മരം കൂടി ടാപ്പ് ചെയ്യാന് തുടങ്ങിയതോടെ അത്യാവശ്യത്തിനുള്ള വരുമാനമായി.\n“നാടകമെഴുത്തൊക്കെ നടക്കുന്നുണ്ടോ ഓനച്ചാ” – അമ്മായി കുശലം ചോദിച്ചു.\n“ഓ… എന്തോന്നു നാടകം? അതിന്‍റെ കാലമൊക്കെ പോയില്ലേ?” – ഓനച്ചന് പറഞ്ഞു.\n“എല്ലാ വര്‍ഷവും ഉദയഗിരി സ്കൂളിലും ഇടമറ്റം സ്കൂളിലും കുട്ടികള്‍ക്കു യുവജനോത്സവത്തിനു കളിക്കാന് ഓരോ ഏകാങ്കനാടകം വേണമെന്നു പറയുന്നതായിരുന്നു. സബ്ജില്ലാ കലോത്സവത്തിനൊക്കെ കൊണ്ടുപോകുന്നത് ആ നാടകമായിരിക്കും. കഴിഞ്ഞ കൊല്ലം എന്‍റെ നാടകത്തിനു സമ്മാനം കിട്ടിയില്ല. കണ്ടമാനം കാശു മുടക്കി ഓരോ സ്കൂളുകാരു വരും, വലിയ സംവിധാനമൊക്കെയുണ്ട്. ഇപ്രാവശ്യം എന്നോടു പറഞ്ഞില്ല. ഞാനന്വേഷിച്ചപ്പഴാ അറിഞ്ഞതു പുറത്തുനിന്ന് ഒരാള്‍ക്കു ക്വൊട്ടേഷന് കൊടുത്തിരിക്കുകയാ. ഇരുപതിനായിരം രൂപയ്ക്ക്. നാടകം എഴുതി സംവിധാനം ചെയ്തു കു ട്ടികളെ പഠിപ്പിച്ചു സമ്മാനം മേടിച്ചുകാടുക്കുംപോലും. നമ്മള്‍ക്കാ കഴിവില്ല അമ്മായി.”\n“കാശു കിട്ടുന്നതല്ലേടാ. നിനക്ക് ഒരു കൈനോക്കാമായിരുന്നില്ലേ?” – അമ്മച്ചി ചോദിച്ചു.\n“കാശിന്‍റെ കാര്യമൊക്കെ കണക്കാ. മുറ്റത്തെ മുല്ലയ്ക്കു മണമുണ്ടോ? ഓനച്ചന് ഉദയഗിരിയെന്നു മൈക്കിലൂടെ വിളിച്ചുപറയുന്നതു കേള്‍ക്കുമ്പോള് കിട്ടുന്ന സുഖം തന്നെ ധാരാളം” – ഓനച്ചന് ചിരിച്ചു.\n“സാരമില്ലെടാ… വരുന്നതൊക്കെ സ്വീകരിക്കുക… പോകുന്നതൊക്കെ വിട്ടുകളയുക.” അമ്മച്ചി ആശ്വസിപ്പിക്കാനെന്നോണം പറഞ്ഞു. കണ്ണിനു കാഴ്ച കുറഞ്ഞപ്പോള് ശബ്ദത്തിന്‍റെ നേരിയ വ്യതിയാനങ്ങളില് നിന്നുപോലും അമ്മച്ചിക്ക് എല്ലാം മനസ്സിലാകും.\nഓനച്ചന് എഴുന്നേറ്റ് അടുക്കളയില് അമ്മായിയുടെ അടുത്തേയ്ക്കു ചെന്നു.\n“അമ്മായി പോകുകയാ. അമ്മുക്കുട്ടിക്കു ചെറിയ പനി. ഹോമിയോ ഡോക്ടറെ കണ്ടു മരുന്നു വാങ്ങി കൊണ്ടുപോകണം.”\n“കാപ്പിയെടുക്കുകയാണ് ഓനച്ചാ; കുടിച്ചിട്ടു പോയാല് മതി.”\n“സുജിത്തിന്‍റെ എക്സാം ആയോ അമ്മായി?”\n“അടുത്ത മാസത്തിലാ. അവനിപ്പോള് ഒരു ദിവസംപോലും ഒഴിവില്ല. ഒരു മാസമായി ഇവിടേക്കു വന്നിട്ട്. രണ്ടാഴ്ച കൊണ്ടു കോച്ചിങ്ങ് ക്ലാസ്സ് തീരും. ഇപ്രാവശ്യമെങ്കിലും കിട്ടിയാല് മതിയായിരുന്നു. ജോയിച്ചായന് ആകെ ടെന്‍ഷനിലാ.”\nജോയിച്ചാച്ചന്‍റെ ഇളയ മകനാണു സുജിത്. എന്‍ട്രന്‍സ് കോച്ചിങ്ങിനു തൃശൂരു കൊണ്ടുപോയി ചേര്‍ത്തിരിക്കുകയാണ്.\nകഴിഞ്ഞ കൊല്ലം എക്സാം എഴുതിയതാണ്. റാങ്കിലെത്തിയില്ല. മെഡിക്കല് എന്‍ട്രന്‍സിനു തൃശൂര് ഒരു കോച്ചിങ്ങ് സെന്‍ററുണ്ട്. മകനെ മെഡിസിനു പഠിപ്പിക്കണമെന്നു ജോയിച്ചാച്ചന്‍റെ വലിയ ആഗ്രഹമാണ്. അതിനുവേണ്ടിയള്ള കഠിനപ്രയത്നത്തിലാണ് അപ്പനും മകനും.\nജെയ്സിയെ മെഡിസിനു വിടാന് ജോയിച്ചാച്ചന് ശ്രമിച്ചതാണ്. ജെയ്സി വഴങ്ങിയില്ല. ചെറുപ്പം മുതല് അവള്‍ക്കു സ്വന്തമായി ചില നിലപാടുകളുണ്ടായിരുന്നു.\nജീവിതകാലം മുഴുവന് ആശുപത്രിയില് രോഗികളുടെ പരാധീനതകള് കണ്ടും കേട്ടുമുള്ള ഒരു ജീവിതം; ഇത്രയും ബോറായിട്ടുള്ള ഒരു ജോലി വേറെയുണ്ടോ? ആശുപത്രികളും രോഗികളും സങ്കടങ്ങള് മാത്രം നല്കുന്നയിടമല്ലേ? പണത്തിനുവേണ്ടി ജീവിതകാലം മുഴുവന് സങ്കടക്കടലില്… തനിക്കതിനെപ്പറ്റി ചിന്തിക്കാന് പോലും പറ്റുകയില്ലെന്നു ജെയ്സി പറഞ്ഞു.\nഅവള്‍ക്കു ബിടെക്കിനു പഠിക്കണമെന്നായിരുന്നു ആഗ്രഹം. കുട്ടികളുടെ ആഗ്രഹമനുസരിച്ചു പഠിക്കട്ടെ ജോയിച്ചാച്ചാ എന്നു പറഞ്ഞു താന് ജെയ്സിക്കൊപ്പം നിന്നു. കമ്പ്യൂട്ടര് എന്‍ജിനീയറിംഗിലാണ് അവള് ബിരുദമെടുത്തത്.\nകാമ്പസ് സെലക്ഷനില് ബംഗളൂരുവിലുള്ള മുന്തിയ ഐടി കമ്പനിയില് അവള്‍ക്കു ജോലിയും ലഭിച്ചു.\nദൂരെ ദിക്കില് ജെയ്സിയെ ഒറ്റയ്ക്കു വിടാന് ജോയിച്ചാച്ചനു വിഷമമായിരുന്നു. അതുകൊണ്ടാണു ജെയ്സിയെ വിവാഹം കഴിപ്പിക്കുന്നതിനെപ്പറ്റി പെട്ടെന്ന് ആലോചിച്ചത്. ജെയ്സി അതിനെ എതിര്‍ത്തു. കുറേക്കാലം സ്വതന്ത്രമായി ജീവിക്കണമെന്ന് അവള് പറഞ്ഞു.\nഅവളുടെ എല്ലാ ഇഷ്ടങ്ങളും സാധിച്ചുകൊടുത്തിട്ടുള്ള ജോയിച്ചാച്ചന് പക്ഷേ, ഇക്കാര്യത്തില് വിട്ടുവീഴ്ചയ്ക്കു തയ്യാറായില്ല.\nനിന്നെ തനിച്ചു കണ്ണെത്താ ദൂരത്തു വിട്ടിട്ട് ഈ വീട്ടില് ഞങ്ങള്‍ക്കു സമാധാനമായി കഴിയാനാവില്ലെന്നു ജോയിച്ചാച്ചന് പറഞ്ഞു. നിനക്കു ജോലിക്കു പോകണമെന്ന് ആശയുണ്ടെങ്കില് വിവാഹത്തിനു സമ്മതിക്കണം.\nജെയ്സി വാശി പിടിച്ചങ്ങനെ നിന്നപ്പോള് താന് അവളോടു പറഞ്ഞു: “എന്തിനാ ജെയ്സി ചുമ്മാ വാശി കാണിച്ചു പപ്പയെ വേദനിപ്പിക്കുന്നത്? നിനക്കു നല്ല ജോലി കിട്ടി. അവിടെ ജോലിയുള്ള ഒരു ചെക്കനെ ഞങ്ങള് കണ്ടുപിടിക്കാം. വിവാഹം കഴിഞ്ഞാല് പെണ്‍കുട്ടികള്‍ക്കു സ്വാതന്ത്ര്യം കൂടുകയാണു ചെയ്യുന്നത്. വിവാഹം ആരുടെയെങ്കിലും സ്വാതന്ത്ര്യം നിഷേധിക്കുന്നുണ്ടെങ്കില് അത് ആണ്‍കുട്ടികളുടെ മാത്രമാണ്.\nഅവസാനം എല്ലാവരുടെയും നിര്‍ബന്ധത്തിന് അവള് വഴങ്ങി.\nകോട്ടയത്തിനടുത്തു കറുകപ്പാടം എന്ന ഗ്രാമത്തില് നിന്ന് ഒരാലോചന വന്നു. പയ്യന് ബംഗളുരുവില് ജോലിയുള്ളവന്. ജെയ്സിയെപ്പോലെ കാമ്പസ് സെലക്ഷനില്, ഒരു പ്രമുഖ ഐടി കമ്പനിയില് ജോലിക്കു ചേര്‍ന്നവന്. കാണാനും മിടുക്കന്. എല്ലാംകൊണ്ടും ജെയ്സിക്കു ചേരും.\nചെറുക്കനു പെണ്ണിനെ ഇഷ്ടമായി. അവര് പാരമ്പര്യമായി കൃഷിക്കാരാണ് വീട്ടുകാര് തമ്മിലും ആശയപൊരുത്തമുണ്ടായി. അ ങ്ങനെ ആ വിവാഹം നടന്നു.\n“ഓനച്ചാ കാപ്പിയെടുത്തു” – അമ്മായി വിളിച്ചു.\nഡൈനിംഗ് ടേബിളില് ചായയും കൊഴുക്കട്ടയും എടുത്തുവച്ചിരുന്നു. അമ്മായി വളരെ പെട്ടെന്ന് ഉണ്ടാക്കുന്ന പലഹാരമാണു കൊഴുക്കട്ട.\nകയ്യും മുഖവും കഴുകി ഓനച്ചന് ചായ കുടിക്കാനൊരുങ്ങുമ്പോള് മുറ്റത്ത് ഒരു കാര് വന്നു നിന്നു.\nപെട്ടെന്ന് അന്നക്കുട്ടിയും ഓനച്ചനും പുറത്തേയ്ക്കു ചെന്ന് ആരാണെന്നു നോക്കി.\n“എന്‍റെ മാതാവേ, ഇതു റോബിനും ജെയ്സിയുമാണല്ലോ. ഒരു ഫോണ്‍പോലും ചെയ്യാതെ പെട്ടെന്ന്.”\nഅവര് കാറിനടുത്തേയ്ക്ക് ഇറങ്ങി ചെന്നു.\nജെയ്സി കാറില്‍നിന്നിറങ്ങി ഡിക്കി തുറക്കാനൊരുങ്ങുമ്പോള് ഓനച്ചന് പറഞ്ഞു: “ഞാന് ഇപ്പോള് നിന്‍റെ കാര്യം ഓര്‍മിച്ചതേയുള്ളൂ.”\nജെയ്സി കേള്‍ക്കാത്ത ഭാവത്തില് ഡിക്കിയില്‍നിന്ന് ഒരു ബാഗ് വലിച്ചെടുത്തു. ദേഷ്യവും വെറുപ്പും പ്രകടമാക്കിക്കൊണ്ടു വീടിനകത്തേയ്ക്കു കയറിപ്പോയി.\nറോബിന് സ്റ്റിയറിംഗ് വീലില് തിരുപ്പിടിച്ചുകൊണ്ട് എന്തു ചെയ്യണമെന്നറിയാതെ ഇരുന്നു.


central order | ജനങ്ങളുടെ പരാതികൾക്ക് 45 ദിവസത്തിനകം പരിഹാരം വേണം; സമയ പരിധി വെട്ടിച്ചുരുക്കി കേന്ദ്ര ഉത്തരവ്; നടപടി പാർലമെന്ററി സമിതിയുടെ നിർദേശപ്രകാരം - MarunadanMalayalee.com\nJuly 30, 202111:55 PM IST Permalink\nന്യൂഡൽഹി: പൊതുജനങ്ങളുടെ പരാതികൾ വേഗത്തിൽ തീർപ്പാക്കാൻ നടപടി സ്വീകരിച്ച് കേന്ദ്രസർക്കാർ. നിലവിൽ 60 ദിവസത്തിനകം പരാതികൾ തീർപ്പാക്കണമെന്നാണ് നിർദ്ദേശം. ഇത് 45 ദിവസമായി വെട്ടിച്ചുരുക്കി കേന്ദ്രസർക്കാർ ഉത്തരവിറക്കി. പാർലമെന്ററി സമിതിയുടെ നിർദേശപ്രകാരമാണ് നടപടി.\n2020ൽ 22 ലക്ഷം പരാതികളാണ് കേന്ദ്രസർക്കാരിന് ലഭിച്ചത്. കേന്ദ്രീകൃത പരാതി പരിഹാര സംവിധാനം വഴിയാണ് പരാതികൾ സ്വീകരിക്കുന്നത്. ഇതിന് പ്രത്യേകം പോർട്ടൽ തയ്യാറാക്കിയിട്ടുണ്ട്. ഈ വർഷം ഇതുവരെ 12 ലക്ഷം പരാതികൾ ലഭിച്ചതായാണ് റിപ്പോർട്ടുകൾ. പരാതി ലഭിച്ച് ഉടൻ തന്നെ പരിഹാരം കാണാനാണ് സർക്കാർ ഉത്തരവിൽ പറയുന്നത്. കോവിഡുമായി ബന്ധപ്പെട്ട പരാതികൾക്ക് മുൻഗണന നൽകി മൂന്നു ദിവസത്തിനകം തീർപ്പാക്കണമെന്നും ഉത്തരവിൽ പറയുന്നു.\nനിലവിൽ കേന്ദ്രീകൃത പരാതി പരിഹാര സംവിധാനം അതിവേഗത്തിലാണ് പരാതികൾ തീർപ്പാക്കുന്നത്. 87 ശതമാനം മന്ത്രാലയങ്ങളും വകുപ്പുകളും 45 ദിവസത്തിനകം പരാതികളിൽ തീർപ്പ് കൽപ്പിക്കുന്നതായാണ് പ്രാഥമിക വിലയിരുത്തൽ. ഇതിന്റെ കൂടി അടിസ്ഥാനത്തിലാണ് ഇതുസംബന്ധിച്ച് സർക്കാർ ഉത്തരവിറക്കിയത്.\nകൊറച്ചിട്, കൊറയ്ക്ക കൂടാത്, കൊറയ്ക്ക മാട്ടേൻ: സി.രവിചന്ദ്രൻ എഴുതുന്നു\nഅംഗീകാര നിറവിൽ വീണ്ടും സർക്കാർ ആശുപത്രികൾ\nകേരള പൊലീസ് തന്നെ ലോകത്തെ ഏറ്റവും കിടിലമെന്ന് ശ്രീലേഖയുടെ പ്രശംസ\nമ്യൂസിയം പൊലീസ് സ്റ്റേഷനെതിരെ മുൻ ഡിജിപി ആർ ശ്രീലേഖ\nആർ.എസ്.എസിനെ താലിബാനോട് താരതമ്യപ്പെടുത്തി പരാമർശം; ജാവേദ് അക്തറിന് കാരണംകാണിക്കൽ നോട്ടീസ്\nജനതാദൾ (യു) ദേശീയ ഭാരവാഹികളെ പ്രഖ്യാപിച്ചു; കെ.സി.ത്യാഗി ജെഡിയു സെക്രട്ടറി ജനറൽ\nവെള്ളപ്പൊക്കത്തിൽ മുങ്ങിയ പാലംകടക്കവേ ബസ് നദിയിലേക്കൊഴുകി; ബസ് ഡ്രൈവർ അടക്കം നാല് പേർ മരിച്ചു; വീഡിയോ\nഅന്താരാഷ്ട്ര വിമാന സർവീസ്; ഒക്ടോബർ അവസാനം വരെ വിലക്ക് നീട്ടി\nഇന്ത്യയുടെ വാനമ്പാടിക്കു 92' ; ലതാ മങ്കേഷ്‌കറിന് പിറന്നാൾ ആശംസകൾ നേർന്ന് പ്രധാനമന്ത്രിയും പ്രമുഖരും; ഇന്ത്യൻ സംസ്‌കാരത്തോടുള്ള ലതാമങ്കേഷ്‌കറിന്റെ വിനയത്തേയും അഭിനിവേശത്തേയും ബഹുമാനിക്കുന്നുവെന്ന് പ്രധാനമന്ത്രി\nജഡേജ ഗതിമാറ്റിയ ചെന്നൈ - കൊൽക്കത്ത പോരാട്ടം; ബിഹാറിലെ ബാർബർ അശോകിനെ കോടിപതിയാക്കി ഐപിഎൽ 'ഡ്രീം ഇലവൻ'; ഇരുടീമിൽ നിന്നും തിരഞ്ഞെടുത്ത താരങ്ങളുടേത് 'മിന്നും പ്രകടനം'\nപാക് സ്വദേശിയായ ലഷ്‌കർ ഭീകരൻ പിടിയിൽ; ഏഴ് ദിവസത്തിനിടെ വധിച്ചത് ഏഴ് ഭീകരരെയെന്ന് സൈന്യം; നുഴഞ്ഞ് കയറ്റം പാക്കിസ്ഥാൻ സൈന്യത്തിന്റെ പിന്തുണയോടെയെന്ന് മേജർ ജനറൽ വീരേന്ദ്ര വാട്‌സ്\nമമത മത്സരിക്കുന്ന ഭവാനിപുർ ഉപതിരഞ്ഞെടുപ്പ് റദ്ദാക്കില്ല; പൊതുതാൽപര്യ ഹർജി തള്ളി കൊൽക്കത്ത ഹൈക്കോടതി